The Finance Department invites suggestions from public for the forthcoming Assam Budget 2018-19 | Assam.MyGov.in\nThe Finance Department invites suggestions from public for the forthcoming Assam Budget 2018-19\nThe Finance Department has been emphasising on the need to make the budget citizen and outcome oriented. It aims to prepare an “eBudget” that is extremely easy for the ...\nThe Finance Department has been emphasising on the need to make the budget citizen and outcome oriented. It aims to prepare an “eBudget” that is extremely easy for the citizens to read and consume information. Driven by the motto of participatory governance, the Finance Department, for the second consecutive year plans to invite suggestions from the public on various subjects for the forthcoming budget 2018-19.\nThe citizens can visit the Finance Department website (https://finance.assam.gov.in/) to submit their ideas online. Suggestions are also welcome through assam.mygov.in as well on varied subjects which may include this year’s sectors namely:\n•\tGirl Child\nLast date: 16th February, 2018.\nBest suggestions to be featured in the Budget 2018-19 will receivealetter of appreciation signed by the Additional Chief Secretary & Principal Secretary, Finance Department and other surprises.\nFor suggestions click here or comment below.\nAnitya Bhuyan 11 months2weeks ago\n১। বিজ্ঞান সন্মত ভাৱে কলং সূতি খনন আৰু পুনৰ বোৱাই তুলিবৰ কাৰনে পৰিকল্পনা গ্ৰহন কৰিব লাগে।\n২। অসমৰ ক্ৰীড়া জগত উন্নতিৰ কাৰণে অসমৰ গাঁও সমূহত থকা পঞ্জীয়ন ভুক্ত আৰু পঞ্জীয়ন ভুক্ত গ্ৰাম্য পুথিভড়াল তথা সংঘ সমূহৰ জৰিয়তে প্ৰশিক্ষণৰ ব্যৱস্থাৰ বাবে পৰিকল্পনা গ্ৰহন কৰিব লাগে।\n১। ২০১৮-১৯বৰ্ষত অসমৰ ১০ জলপ্ৰপাত অসম পৰ্যটন বিভাগৰ অধিনলৈ আনিব লাগে।\n২ পৰ্যটনৰ লগত সংগতি এটি বিশেষ দিন পৰ্যটন বিভাগে এটি পৰ্যটন দিৱস হিচাপে পালন কৰাৰ পৰিকল্পনা গ্ৰহন কৰিব লাগে।\n১। শ্ৰীমন্ত শঙ্কৰদেৱ সংঘৰ সংস্কৃতিৰ শাখালৈ এটি Recording Studio নিৰ্মাণ কৰাৰ বাবে পৰিকল্পনা গ্ৰহন কৰিব লাগে।\n2। শিক্ষা বিভাগৰ গুণ উৎসৱত 'A' Grade প্ৰাপ্ত বিদ্যালয় সমূহত কম্পিউটাৰ প্ৰদান কৰিব লাগে যাতে বিদ্যালয় সমূহ অধিক আগবাঢ়ি যাব পাৰে।\n৩। অসমৰ থলুৱা বাদ্যযন্ত্ৰ সমুহৰ লগত তথা অসমৰ কলা সংস্কৃতিৰ লগত জৰিত যুব শিল্পী সকলক সন্মান প্ৰদান কৰিব লাগে।\n৪। ২০১৮-১৯ বৰ্ষত অসমৰ ভূমি জৰীপ হব লাগে।স্বাধীনতাৰ পিছত এই জৰিপ হোৱা নাই।\nanjan acharya 11 months2weeks ago\nPranjal Boruah 11 months2weeks ago\nগুৱাহাটীৰ খানাপাৰা উৰণীয়া হেতুৰ পৰা গণেশগুৰি পৰ্যন্ত পথছোৱাৰ ব্যস্ততা দিনক দিনে বাঢ়ি গৈ আছে। অদুৰ ভৱিয্যতে এই পথচোৱাত পাৰ্কিঙৰ বাবে ঠাইৰ অভাৱ হব। গতিকে বাহিনী নদীৰ উপৰত নদীখনত বিশেষ ঋণত্মক প্ৰভাৱ নপৰাকৈ বিজ্ঞানসন্মতভাবে পাৰ্কিঙৰ ব্যৱস্থা কৰিব পৰা যায় নেকি বিবেচনা কৰিবলৈ অনুৰোধ জনালো।\nলগতে দিশপুৰ চুপাৰ মাৰ্কেট তিনিআলিত ট্ৰেফিক নিয়ন্ত্ৰণৰ বাবে উৰণীয়া সেতু বা সাময়িক ভবে হলেও Circular Juncture ৰ ব্যৱস্থা কৰিবলৈ অনুৰোধ জনালো।\nমদ নিষিদ্ধ কৰক। বিহাৰ ৰাজ্য‌ই যদি সফলতাৰে এই কাম কৰিব পাৰে , আমিনো কিয় নোৱাৰিম ? আমাৰ সমাজত দেখা দিয়া যুৱ অৱনতি , সামাজিক পতন , মানুহৰ স্বাস্থ্যহানিৰ লগতে যান-বাহনৰ দুৰ্ঘটনা আৰু বহু প্ৰাণহানিৰ প্ৰধান কাৰণ হৈছে এই চৰকাৰী অনুজ্ঞা প্ৰাপ্ত দোকানৰ মদ । সেয়েহে এই মদ নিষিদ্ধ কৰি এক সুস্ত আৰু সবল সমাজ গঢ়িবলৈ আমাৰ চৰকাৰক অনুৰোধ জনালোঁ।\nKUSHAL DEB ROY 11 months2weeks ago\nAccept Silchar Flyover project, Karimganj Medical college\nI am writting from Silchar Sir,\nAt first the most most most important demand of Silchar isafly over in Silchar town. it is very much required to cope up with Silchar traffic.\n2) Silchar Town By-pass. Complete it as soon as possible.\n3) Install more dustbins in the town of Silchar.\n4) Smart Digital traffic control in Silchar.\n5) Widening of Silchar town roads.\n6) Expansion of town inaproper plan\n7) Include Silchar in Smart city list.\nDhrubajyoti Kalita 11 months2weeks ago\n১) চৰকাৰী কাৰ্যালয়বোৰত নিজস্ব অভিজ্ঞতা আৰু বিবেচনাৰ ভিত্তিত সকলো পৰ্যায়ৰ কৰ্মচাৰীৰ পৰা নিজ কাৰ্যালয় বা বিভাগৰ উন্নতিৰ বাবে নিয়মীয়াকৈ মুকলি আলোচনা আৰু পৰামৰ্শ গ্ৰহণৰ ব্যৱস্থা কৰিব লাগে।\n২)প্ৰতিটো চৰকাৰী কাৰ্যালয়ৰ প্ৰতিগৰাকী কৰ্মচাৰীৰ তথ্য বিভাগটোৰ নিজা ৱেবচাইটত উপলব্ধ হোৱাটো নিশ্চিত কৰিব লাগে।\n৩) প্ৰমাণ পত্ৰ আদিৰ জালিয়াতি ৰোধৰ বাবে সকলো চৰকাৰী কৰ্মচাৰী বা চৰকাৰী সুবিধা গ্ৰহণ কৰা নাগৰিকৰ নথিৰ বিতং বিৱৰণ চৰকাৰী ৱেবচাইটত মুকলি কৰিব লাগে।\nEssay Contest on Asom Divas\nChaolung Sukapha, the first Ahom king in Assam, established his kingdom in 1228. For nearly 600 years, Sukapha playeda...\nasm-web-sp-151-45 Last Updated: 24/01/19


ব্যৰ্থ কোহলী…ব্যৰ্থ আৰচিবি...! অন্তিম মুহূৰ্তত কি অংগীকাৰ ৰান মেছিনৰ? -\nHomeক্ৰীড়াব্যৰ্থ কোহলী…ব্যৰ্থ আৰচিবি...! অন্তিম মুহূৰ্তত কি অংগীকাৰ ৰান মেছিনৰ?\nব্যৰ্থ কোহলী…ব্যৰ্থ আৰচিবি…! অন্তিম মুহূৰ্তত কি অংগীকাৰ ৰান মেছিনৰ?\nব্যৰ্থ কোহলী…ব্যৰ্থ আৰচিবি...! অন্তিম মুহূৰ্তত কি অংগীকাৰ ৰান মেছিনৰ?\nনতুন দিল্লীঃ আৰচিবি অধিনায়ক পদৰ পৰা বিদায় কোহলী ৰ। আইপিএলৰ আৰম্ভণিৰ পূৰ্বেই কোহলীয়ে অধিনায়ক পদ ত্যাগৰ কথা সদৰী কৰিছিল। পৰাজয়ৰ মাজেৰেই নেতৃত্ব এৰিলে ৰান মেছিন কোহলীয়ে। চলিত ছিজনৰ দ্বিতীয় কোৱালিফায়াৰত কলকাতা নাইট ৰাইডাৰ্ছেৰে পৰাভূত বিৰাট বাহিনী। ইয়াৰ লগে লগে আকৌ এবাৰ আইপিএলৰ খিতাপ জয়ৰ স্বপ্ন ধূসৰ হৈ ৰ’ল কিং কোহলীৰ।\nৰয়েল চেলেঞ্জাৰ্ছ বাংগালোৰৰ অধিনায়ক হিচাপে এইখনেই বিৰাট কোহলীৰ অন্তিম খন খেল আছিল। কিন্তু অন্তিমখন খেলো সুখকৰ নহ’ল কোহলীৰ বাবে। কলকাতা নাইট ৰাইডাৰ্ছৰ হাতত ৪ উইকেটত পৰাভূত হোৱাৰ পাছত বাংগালুৰু-এ আইপিএল ২০২১ ছিজনৰ পৰা বিদায় মাগিবলগীয়া হৈছে। ইয়াৰ লগে লগে বিদায় লৈছে কোহলীয়েও। বিগত খেলখনত পৰাজিত হোৱাৰ বাবে কোহলীৰ মনৰ কোঠালিত এই দুখ চিৰদিনৰ বাবে থাকি যোৱাতো স্বাভাৱিক!\nখেলৰ শেষত কোহলীৰ অংগীকাৰ, ‘মই এই দলটোৰ উন্নতিৰ বাবে যথাসাধ্য চেষ্টা কৰিছিলো। য’ত যুৱ ক্ৰিকেটাৰসকলে আহি নিজৰ ধৰণে খেলিব পাৰিছে। মই ভাৰতীয় ক্ৰিকেট দলৰ বাবেও একেখিনি কাম কৰোঁ। অনাগত সময়ছোৱাত দলৰ এজন ক্ৰিকেটাৰ হিচাপে নিজৰ দ্বায়িত্ব পালন কৰি যাম। ফ্ৰেঞ্চাইজিটোৱে পৰৱৰ্তী ৩ বছৰৰ বাবে এটা নতুন দল গঢ়ি তুলিবলৈ চেষ্টা কৰিব। মই নিশ্চিতভাৱে আৰচিবিৰ হৈ খেলিম।আনুগত্য মোৰ বাবে আটাইতকৈ ডাঙৰ বস্তু। মোৰ আইপিএল কেৰিয়াৰৰ অন্তিম দিনটোলৈকে এই কথা আখৰে আখৰে পালন কৰিম।’\nPrevious articleঅৰ্থ সংকটত শ্বেহেনশ্বাহ! ঘৰভাড়াই শেষ ভৰষা বচ্চন পৰিয়ালৰ…\nNext articleঅসমীয়া ছবিত ছনু ছুদ; দেৱজিত ভূঞাৰে কি কথা পাতিলে তাৰকাগৰাকীয়ে?


এইবাৰ হান্তা ভাইৰাছৰ চিকাৰ হ'ব নেকি অসম? চাওক ক'ত চলি আছে এন্দুৰৰ মুকলি বজাৰ\nএইবাৰ হান্তা ভাইৰাছৰ চিকাৰ হ’ব নেকি অসম? চাওক ক’ত চলি আছে এন্দুৰৰ মুকলি বজাৰ\nসমগ্ৰ বিশ্বতে ক’ৰ’না ভাইৰাছে মহামাৰী ৰূপ ধাৰণ কৰাৰ সময়তে নতুনকৈ আবিৰ্ভাৱ হোৱা হান্তা ভাইৰাছৰ চিকাৰত পৰিব নেকি অসম। বাক্সা জিলাৰ একাংশ বজাৰে এতিয়া এনে এক আকংশা কঢ়িয়াই আনিছে।\nজিলাখনৰ ভাৰত-ভূটান সীমান্তৰ বিভিন্ন প্ৰান্তত এন্দুৰৰ বৃহৎ চাহিদা আছে। বিশেষকৈ চানতাল জনগোষ্ঠীৰ লোকৰ মাজত জনপ্ৰিয় এই মাংস। অৱশ্যে এতিয়া কেৱল চানতাল জনগোষ্ঠীৰ মাজতে সীমাবদ্ধ হৈ নাথাকি অঞ্চলটোৰ আন আন জনগোষ্ঠীৰ মাজতো এন্দুৰৰ মাংসই প্রিয় খাদ্য হিচাপে স্থান পাইছে।\nমধুমেহ ৰোগৰ নিয়ন্ত্ৰণত এন্দুৰৰ মাংস ভাল বুলি মানুহৰ মাজত বহুল প্ৰচাৰ হোৱাৰ পিছত বিগত কিছু বছৰ ধৰি অঞ্চলটোৰ বজাৰসমূহত এন্দুৰৰ মাংসৰ চাহিদা বৃদ্ধি পাইছে। জিলাখনৰ তামুলপুৰ মহকুমাৰ নাগ্ৰীজুলি, কুমাৰীকাটা সাপ্তাহিক বজাৰত উপলব্ধ এন্দুৰৰ মাংস।\nচানতাল জনগোষ্ঠীৰ লোকসকলে জুম বান্ধি বিভিন্ন ঠাইৰ ধাননি পথাৰৰ পৰা আহিন-কাতি-আঘোণ মাহত বাঁহৰ ফান্দ সাজি চিকাৰ কৰি আনে আৰু নিজে খোৱাৰ উপৰিও বজাৰত বিক্ৰী কৰে। প্ৰতি কিলোগ্ৰাম এন্দুৰৰ দাম প্ৰায় ২০০ টকা।\nউল্লেখযোগ্য যে হান্তা ভাইৰাছৰ বাহক হৈছে এন্দুৰ আৰু নিগনি জাতীয় কৃন্তক প্ৰাণী। ইতিমধ্যে উক্ত ভাইৰাছত আক্ৰন্ত হৈ এজন লোকৰ মৃত্যু ঘটিছে।\nলগতে পঢ়ক ক’ৰ’নাৰ পিছত এইবাৰ চীনত আবিৰ্ভাৱ হৈছে অন্য এবিধ মাৰাত্মক হান্তা ভাইৰাছ\nক’ৰ’না ভাইৰাছৰ আবিৰ্ভাৱ ভূমি চীনৰ য়ুহান প্ৰদেশতে আবিৰ্ভাৱ হৈছে এইবিধ নতুন ভাইৰাছ।


আমাৰ চিনাকি তচদ্দুক/ট্ৰেজিক ৰাজকোঁৱৰ তচদ্দুক - ৱিকিউৎস\nআমাৰ চিনাকি তচদ্দুক/ট্ৰেজিক ৰাজকোঁৱৰ তচদ্দুক\n←শিল্পী বন্ধু তচদ্দুক\nলেখক: নব শৰ্মা\n42827আমাৰ চিনাকি তচদ্দুকনব শৰ্মা১৯৮২\nট্ৰেজিক ৰাজকোঁৱৰ তচদ্দুক\n…All the Perfumes of Arabia will not sweeten this little hand, Oh!…\nহতাশাৰ জন্ম, সাধাৰণতে ভবাৰ, স্বীকৃতিৰ অভাৱত নহয়। এই হতাশাৰ মূলতে হ’ল সামাজিক অবিচাৰৰ ফলত উদ্ভৱ হোৱা, জীৱনৰ অভিলাস (সময়ত সপোন ৰূপ) আৰু বাস্তৱৰ মাজৰ পাৰ্থক্য; ঠুনুকা অন্তৰৰ শিল্পীৰ জীৱনত এই পাৰ্থক্যই হ’ল অপূৰ্ণতা।\nতচদ্দুক ইউছুফৰ মৃত্যুৰ পিছদিনা পুৱাটো কবি হীৰু ভট্টৰ সৈতে বহি কটালোঁ। আমি বেছি কথা পাতিব পৰা নাছিলোঁ। ইউছুফৰ সৈতে কবিৰ আত্মীয়তা মোতকৈ বহুত বেছি। ইউছুফ গুৱাহাটীলৈ আহিলে কবিৰ ঘৰলৈ যায়; মোৰ পিচে খবৰহে লয়। মৃত্যুৰ খবৰটো তেওঁ আগদিনাই পাইছিল— এখন কবি সন্মিলন চলি আছিল। বাতৰিটো সন্মিলনত জনাই ভট্টই এটা শোক প্ৰস্তাৱ লোৱাৰ কথা কৈছিল; পিচে বাকীসকলে “বাৰু, সন্মিলনৰ কাম হৈ লওকচোন, তাৰ পিচতো…” বুলি সামৰি থলে।\n[ ৭৩ ] “আত্মহত্যা সমাজ আৰু আইন দুয়ো দিশৰ পৰাই অমাৰ্জনীয়; যিজনে আত্মহত্যা কৰিব পাৰে তেওঁ আন এজনকো হত্যা কৰিব পাৰে। এনে লোকৰ বিষয়ে বিশেষ সোঁৱৰণ বুলিনো ঘপহকৈ কি লিখা বা কোৱা যায়?”— ইত্যাদি দোমোজাৰ মাজতে শিল্পী বুদ্ধিজীৱীসকলে ইউছুফৰ বিয়োগত শোকবাৰ্তা আদি প্ৰকাশ কৰি তোলপাৰ নলগাই নীৰৱে থকাটো মই আদৰণি জনাইছোঁ, কাৰণ জীৱন কালত যাৰ সমুখত নীৰৱতা অৱলম্বন কৰা যায়, তাৰ মৃত্যুত শোক প্ৰস্তাৱ হ’ল প্ৰহসন মাত্ৰ।\nঅসমত এতিয়ালৈকে ভালেমান প্ৰতিভাবান শিল্পীয়ে, আত্মহত্যা নহলেও আত্মহত্যা সদৃশ মৃত্যু বৰণ কৰিছে। অযোগ্যতা আৰু বিদ্বেষেৰে ভৰা শিল্পী সমাজ ব্যৱস্থাই এই হত্যাকাৰী, যাৰ সমুখত প্ৰকৃততে প্ৰতিভাবানজনৰো মন এটা সময়ত হতাশা, অনিশ্চয়তা আৰু অপূৰ্ণতাৰ আন্ধাৰে ঢাকি ধৰিবলৈ বাধ্য। তাৰ পিচত মৃত্য; তেতিয়া আৰু সেই মৃত্যু হত্যাই নে আত্মহত্যা সেইটো অপ্ৰাসংগিক। আচল কথা হ’ল সেয়া অৱহেলা আৰু অবিচাৰৰ সম্মুখত প্ৰতিভাৰ কৰুণ পৰাজয়।\nসেয়ে এজন পুৰণি গুণমুগ্ধ ৰূপে, তচদ্দুক ইউছুফৰ অকাল বিয়োগত গভীৰ শোক পাইছোঁ; [ ৭৪ ] কিন্তু অকণো আচৰিত হোৱা নাই— কাৰণ শিল্পী ইউছুফৰ হত্যা আজি কিছুবছৰ আগতেই আৰম্ভ হৈছিল বুলি মই সপ্ৰমাণে জানো। কবি হীৰু ভট্টয়ো অনুভৱ কৰিছিল আৰু ইউছুফে নিজেও জানিছিল— সেয়ে তেওঁৰ মানসিক মৃত্যু কেইবছৰমান আগতেই ঘটিছিল।\nমঞ্চ, চলচিত্ৰ আৰু অনাতাঁৰ— তিনিওটা মাধ্যমতে সমানে পাৰদৰ্শী আৰু সৰ্বভাৰতীয় ক্ষেত্ৰত ফেৰ মাৰিব পৰা শিল্পী ইউছুফৰ প্ৰথম প্ৰেম আছিল অনাতাঁৰ অভিনয়; কিন্তু তাতেই তেওঁক কিদৰে পৰাভূত কৰা হৈছিল তাক মই ব্যক্তিগতভাৱে জানো। ৰেডিঅ’ নাটকৰ অভিনয় কৰি অকল তেওঁ যে অতি ভাল পাইছিল তেনে নহয়; ৰেডিঅ’ মাধ্যমটোত তেওঁৰ দৰে অসাধাৰণ প্ৰতিভাৰ প্ৰয়োজন আছিল। তেনেস্থলতো আজি দুবছৰমান আগলৈকে মই ৰেডিঅ’ত সামান্য চাকৰিয়াল হৈ থাকোঁতে দেখিছিলোঁ তেওঁৰ প্ৰতি কি অনাদৰ আৰু অবিচাৰ কৰা হৈছিল। যিজন শিল্পী ৰেডিঅ’ নাটকৰ কাৰণে অত্যন্ত প্ৰয়োজনীয় আছিল, যিজনৰ ৰেডিঅ’ত যি কোনো উচ্চ পদ লাভৰ অধিক অৰ্হতা আছিল, সেইজনক নাটকত বুক কৰাটো প্ৰায় দহবছৰৰ আগতেই এক প্ৰকাৰ বন্ধ কৰা হৈছিল। এবাৰ [ ৭৫ ] মোৰ এটা অনুষ্ঠানত বুক কৰ বাবে, সেই সময়ৰ চৰকাৰী শিল্পী বুদ্ধিজীৱীসকলে মুখ বিদৰাই কেছিল, “ইউছুফ আগতেহে ভাল আছিল। এতিয়া ভইচ ৰ’ল কৰে। ছেঃ আমাৰ অমুককে দিব পাৰিলোহেঁতেন…” আজিও, এই অমূকহঁতে পিঠি খজুৱাই দিয়াৰ পিচত, মাত্ৰ বস্তুৰ বিক্ৰি বঢ়োৱা, তম্বুৰ তলত দৰ্শকক হহুওঁৱা অথবা ভোজ ৰন্ধাৰহে যোগ্যতা থকা এদললোকে ইউছুফৰ মৃত্যুৰ দিনা এটা শ্ৰদ্ধাঞ্জলি অনুষ্ঠানো আগনবঢ়ালে। অযোগ্য আৰু অসাধুলোকে সামান্য ক্ষমতা লাভ কৰিলে, স্বজন প্ৰীতি আৰু দুৰ্নীতিৰ সহায় লৈ, এইদৰে অকৃতজ্ঞতাৰ চিনাকী দিয়ে। অকল ইউছুফৰ ক্ষেত্ৰতে নহয় এই কথা মই উপলব্ধি কৰিছিলোঁ। যিদিনা প্ৰতিভাবান শিল্পী স্বৰ্গীয় সত্যেন চৌধুৰী আৰু শ্ৰীতুলসী দাসক পুনৰ অডিচন্ দিবলৈ মাতি আনি ষ্টুডিঅ’ৰ বেঞ্চ এখনত কেবা ঘণ্টাও বহুৱাই ৰখা হৈছিল।\nএকান্ত নিজা অভিজ্ঞতাৰে এই নিষ্ঠুৰতাৰ উদাহৰণ বহুবাৰ দেখি, এতিয়া মই মৃণাল সেনৰ ছবিত পেটৰ ভোকে মানুহক জন্তুলৈ ৰূপান্তৰিত কৰাৰ দৃশ্যত পতিয়ন নাযাওঁ। অক্ষমতাৰপৰা জন্ম বিদ্বেষে মানুহক হিংস্ৰ পশু কৰি তোলা দেখিছোঁ। ক্ষমতাৰ অপপ্ৰয়োগেৰে ইউছুফহঁতৰ দৰে [ ৭৬ ] শিল্পীক আওহেলা কৰিব পৰা যায় কিন্তু তেওঁলোকক অস্বীকাৰ কৰিব নোৱাৰি। তথাপি বাস্তৱত হয় কি? বাওনাৰ ছাঁই সময়ত দীঘল হৈ দীঘল ছাঁকো গিলি থয়। সময় আৰু পৰিস্থিতিত ইউছুফহঁতকো বাওনাৰ ছাঁই ঢাকি ধৰিলে।\n১৯৫৫ চন। দীঘলীপুখুৰীপাৰৰ পাৰ্কভিউ হোটেলত আমি (মই, নচিউৰ ৰহমান, নবীন বৰা আৰু কেবাজনো) স্থানীয় বাসিন্দা। ৰেডিঅ’ৰ কেজুৱেল শিল্পী তচদ্দুক ইউছুফ আমাৰ হোটেললৈ সদায় গধূলি আহে। যিকোনো অৱস্থা আৰু পৰিস্থিতিতে তেওঁৰ লগত আমাৰ কথা-বতৰা মাত্ৰ নাটক আৰু অভিনয়ৰ মাজতে সীমাবদ্ধ আছিল। আজিলৈকে আছিল। তেতিয়াৰ পৰা যেতিয়াই য’তে ইমানদিনে লগ পাইছোঁ, তেওঁৰ সৈতে আন কথা পতা মোৰ মনত নপৰে।\n৫০ ৰ দশকৰ আৰম্ভণিতে অসমত অনাতাঁৰ সু-অভিনয়ৰ দুটা শৈলীৰ সৃষ্টি হয়। এটা শৈল বৰুৱাৰ আনটো তচদ্দুক ইউছুফৰ। আজিও আমাৰ যিটো অনাতাঁৰ অভিনয়ৰ ধাৰা চলি আছে সেইটো হ’ল শৈল বৰুৱাৰ। ইউছুফৰ অভিনয়শৈলী কিন্তু একক আৰু একপ্ৰকাৰ অননুকৰণীয় আছিল। বহুতে কয় তেওঁৰ অপূৰ্ব ঐশ্বৰ্য্যশালী কণ্ঠস্বৰৰ [ ৭৭ ] বাবেহে এনে সুঅভিনেতা হ’ব পাৰিছিল। কিন্তু ই আংশিক সত্য বুলিহে মোৰ ধাৰণা। সঁচা কথা, উৎকৃষ্ট কণ্ঠস্বৰৰ তিনিওটা উপাদান— ইণ্টেন্‌ছিটি, পিচ্ছ আৰু ৰেজনেঞ্চ্ অৰ্থাৎ টেম্বাৰ্ পূৰ্ণ মাত্ৰাই তেওঁৰ কণ্ঠত আছিল। তাৰ ওপৰত আছিল অভাৱনীয় নিয়ন্ত্ৰণ। সেয়ে প্ৰতি শব্দ, প্ৰতি উশাহ আৰু প্ৰতিবাৰৰ নীৰৱতাই তেওঁৰ অভিনয়ত আনি দিছিল লোভনীয় আভিজাত্য। কিন্তু এই সকলোবোৰ সম্ভৱ হৈছিল মাত্ৰ কণ্ঠস্বৰৰ কাৰণেই নহয়; ইয়াৰ মূলতে আছিল তেওঁৰ গভীৰ নিষ্ঠা আৰু অধ্যয়নপুষ্ট অভিনয় চিন্তা। প্ৰথম দৃষ্টিত তেওঁক ইমান অসতৰ্ক যেন লাগিলেও, প্ৰতিখন নাটকৰ বিষয়ে ইমান গভীৰ চিন্তা আৰু গৱেষণা কৰি অভিনয়ৰ বাবে সাজু হৈ অহা অনাতাঁৰ শিল্পী তচদ্দুক ইউছুফৰ বাহিৰে হয়তো আৰু দুজনহে আছিল - ফণী শৰ্ম্মা আৰু জানদা কাকতি।\nঅভাৱনীয় কণ্ঠস্বৰৰ নিয়ন্ত্ৰণ আৰু নিম্নস্বৰৰ অভিনয়ৰে অনাতাঁৰ অভিনয়ক কি উচ্চ পৰ্য্যায়লৈ লৈ যাব পাৰি তাৰ কেতবোৰ বিৰল মুহূৰ্ত ইউছুফে ৰচনা কৰি গৈছে। ফণী তালুকদাৰে কৰা ‘হেমলেট’ৰ অসমীয়া অভিযোজনা ইউছুফৰ নিঃসন্দেহে শ্ৰেষ্ঠ অভিনয়। জ্যোতি শইকীয়াই [ ৭৮ ] বডলেয়াৰৰ জীৱনক লৈ লিখা ‘পংকজ’ নাটকখনত তেওঁ কৰিছিল অন্যতম শ্ৰেষ্ঠ অভিনয়। অসংখ্য আছে, মোৰ মনত পৰা নাই। মোৰ ‘শৃংগৰ ছাঁ’ নাটকত তেওঁ যি অভিনয় কৰিছিল, সেইটো তেওঁৰ নিজৰ ভাষাতেই “মোৰ অনাতাঁৰ অভিনয়ৰ এটা কঠিনতম চৰিত্ৰাভিনয়”। এই নাটকত বিপ্লৱী গেৰিলা নেতাৰূপী ইউছুফৰ মুখত এটা সংলাপ আছিল— “মনত ৰাখিব, শত্ৰু যেতিয়া বন্দী হয়, আমি তাক বন্ধুৰ আচৰণ কৰোঁ; কিন্তু বন্দী যেতিয়া শত্ৰু হ’ব খোজে, আমি তাক শেষ কৰি দিওঁ”! ৰেকৰ্ডিং হৈ গ’ল। মোৰ আজিও স্পষ্টকৈ মনত আছে ডাবিঙৰ সময়ত মই প্ৰযোজকক ক’বলৈ বাধ্য হ’লোঁ যে ইউছুফৰ সংযত অভিনয়ে ইমান সফলভাৱে চৰিত্ৰটোৰ মানসিক দৃঢ়তা প্ৰকাশ কৰিছে যে পিচৰ “আমি তাক শেষ কৰি দিওঁ” অংশটোৰ আৰু প্ৰয়োজন নাই, সেয়ে কাটি দয়া হওঁক। অনি এটা সংলাপ— “আপুনি নাজানে মে’জৰ ৰজাৰিঅ’, লুকাই লুকাই শত্ৰুৰ ওপৰত জপিয়াই পৰাৰ কি যে আনন্দ।” ইয়াত ইউছুফৰ সংলাপ ক্ষেপনৰ কৌশল (টাইমিং, পেচিং আৰু প্লে অন ৱাৰ্দচ– এই ক্ষেত্ৰত “আনন্দ” শব্দৰ ওপৰত) অতুলনীয়। তেওঁৰ অভিনয়ৰ দ্বাৰা আনন্দ [ ৭৯ ] শব্দটোৰ অৰ্থ আৰু আক্ষৰিক হৈ থকা নাই; তাৰ ঠাইত সেই শব্দ উচ্চাৰণ কৰা সময়ছোৱাত যেন এটা শত্ৰুক টেটুচেপি হত্যা কৰা হৈ গ’ল। নাটকখনৰ শেষত সৰ্বশ্ৰান্ত আৰু পৰাভূত গেৰিলা নেতাৰ বিষাদ, বিহ্বলতা আৰু ক্ষোভক তিনিটা বাক্যৰ এটা সংলাপেৰে একমাত্ৰ ইউছুফেহে যি ৰূপ দিব পাৰিছিল, সেইটো শ্ৰোতা মাত্ৰৰে মনত থাকিব। নাটকখনৰ লেখকৰূপে মই প্ৰত্যয় গৈছোঁ যে তেওঁ অভিনয়েৰে যি প্ৰকাশ কৰিলে সি মই বিচৰাতকৈ বহু উন্নত স্তৰৰ। সংলাপটো আছিল— “ৰাক্ষসী এণ্ডীজ্, এতিয়া মই কাক লৈ যুদ্ধ কৰিম! — পিশাচী, তোক আৰু তেজ লাগে!— বেশ্যা, এদিন কিয় বুকুত ঠাই দিছিলি!” এই সকলোখিনি অগতানুগতিক নিম্নস্বৰৰ অভিনয়ৰ ফলত আদৰ্শ অনাতাঁৰ অভিনয় হৈ থাকিব। অসংখ্য নাটকত এনে বহুত মূহুৰ্ত্ত আছে, আকাশবাণীত সেইবোৰ এতিয়া বাণীৱদ্ধ ৰূপত ৰখা হৈছে নে নাই মই কব নোৱাৰো। মোৰ স্মৃতি শক্তিও সকলো ক্ষেত্ৰতে প্ৰখৰ নহয়। ইফালে কিছুমান এনে নিদৰ্শন আকৌ টেইপ্ লাইব্ৰেৰীত বহি শুনি মনত পেলাবলৈও, ৰেডিঅ’ৰ চৌহদৰ ভিতৰত সোমাৱা এতিয়া মোৰ বাবে অসুবিধাজনক। সেয়ে সহজে মনত [ ৮০ ] পৰা উদাহৰণ কেইটা মোৰ নিজৰ নাটকৰ পৰা তুলি দি অশালীন কামেই কৰিছোঁ,— কিন্তু ই ইচ্ছাকৃত নহয়, বাধ্যত পৰিহে।\nখেল পথাৰৰ পৰা চলন্ত টিপ্পনীকাৰ হিচাপে তেওঁৰ দক্ষতা সম্পৰ্কে মই কবলৈ নাযাওঁ, কাৰণ এই বিষয়ে মই নিজে অজ্ঞ। মাত্ৰ ৰেডিঅ’ত থাকোঁতে এই বিষয়ে বিভিন্ন শ্ৰোতাৰ মতামত যোগাৰ কৰি জানিব পাৰিছিলোঁ যে ইউছুফৰ কমেণ্ট্ৰী কিছু দোষযুক্ত বুলি যদিও তেওঁৰ সতীৰ্থসকলে কয় তথাপি তেওঁৰ স্পষ্ট, বলিষ্ঠ আৰু সাৱলীল কণ্ঠই সৰ্বসাধাৰণ শ্ৰোতাৰ বাবে কমেণ্ট্ৰী ভাল লগা আৰু গ্ৰহণযোগ্য কৰি তুলিছিল।\nতাহানি আনোৱাৰ হুচেইনৰ ‘সৰাপাত’ ছবিতে আত্মপ্ৰকাশ কৰা তচদ্দুক ইউছুফে এতিয়ালৈকে বহুতো ছবিত অভিনয় কৰিলে; কিন্তু মনে বিচৰা ভূমিকা কিমান পাইছিল নাজানোঁ। আজিকালি অসমীয়া ছবিতো বহুত হৈ থাকে, পিচে জনামতে, এতিয়া পৰিচালকে ইউছুফক নিবিচৰা হ’ল। ইফালে তেওঁৰ সীমাহীন কল্পনা আৰু সপোন; আকৌ কোনো ক্ষেত্ৰতে আপোচো কৰিব নোৱাৰে, কাৰণ পাৰ্ফেক্‌শ্যণৰ প্ৰতি তেওঁৰ অতিশয় শ্ৰদ্ধা। তেওঁৰ সকলো চোৱা নাই যদিও যিবোৰ চাইছোঁ তাৰ [ ৮১ ] ভিতৰত “পুৱতি নিশাৰ সপোন” আৰু “বৰুৱাৰ সংসাৰ”ৰ অগতানুগতিক চৰিত্ৰদুটা মনত থাকিব। বিজু ফুকনে সিদিনা কলে যে ছিনেমাত অভিনেতাৰ মুখমণ্ডল আৰু চকু দুটাই অভিনয়ৰ প্ৰধান আহিলা; কিন্তু ইউছুফে নিজে ইমান অসুবিধাগ্ৰস্ত হৈও, কি অভাৱনীয় প্ৰতিভাৰ ফলত এনে শক্তিশালী আৰু শ্ৰেষ্ঠ অভিনেতা হ’ব পাৰিছিল, তেওঁ ভাবিব নোৱাৰে। বৰুৱাৰ সংসাৰ ছবিৰ ইউছুফৰ সহশিল্পী অনিমায়ো কৈছে— “ইউনিটত তেওঁক পৰিচালকৰ পৰা আৰম্ভ কৰি সকলো শিল্পী ক’লাকুশলীয়ে শ্ৰদ্ধা কৰিছিল। নতুন শিল্পীয়ে শিকাৰ আগ্ৰহ কৰিলে, তেওঁ সময় খৰচ কৰি শিকাই দিয়াত অকণো কৃপণালি নকৰিছিল।\nমঞ্চত তেওঁৰ অসমীয়া, ইংৰাজী আৰু উৰ্দ্দু ভাষাত সমান পাৰদৰ্শিতা। পিৰাণ্ডেল’ৰ “নাট্যকাৰৰ সন্ধানত ছটি চৰিত্ৰ” অসমীয়া অভিযোজনা কৰি অসমৰ বিভিন্ন মঞ্চত তেওঁ পৰিচালনা আৰু অভিনয়ৰ উৎকৃষ্ট চিনাকী দি থৈছে। উৰ্দ্দু নাটকত তেওঁৰ অভিনয় চাই তেতিয়াৰ ৰাষ্ট্ৰপতি ডঃ জাকিৰ হুচেইন অভিভূত হৈ তেওঁক সাৱটি ধৰিছিল। গুৱাহাটীৰ ৰবীন্দ্ৰভৱনত সপ্তাহত দুদিনকৈ— এদিন ব্যৱসায়িক আৰু এদিন পৰীক্ষামূলক নাটক কৰাৰ বিষয়ে তেওঁ প্ৰায়েই কৈছিল, বিজু ফুকনকো কৈছিল। [ ৮২ ] প্ৰচুৰ সম্ভাৱনা থকা স্বত্বেও এই দিশতো বেছি অগ্ৰসৰ হ’ব নোৱাৰিলে, কাৰণ শেষ হিচাপত মঞ্চ সংগঠন হয়তো ছবিতকৈ বেছি কঠিন।\nশিল্পী বহুতো আছে। কিন্তু শিল্পী প্ৰতিভা আৰু শিল্পী মনৰ মিলনত যিজন প্ৰকৃত শিল্পীৰ জন্ম হয়— সেইজনহে সকলোৰে মৰমৰ, শ্ৰদ্ধাৰ আৰু আদৰ্শস্থানীয় হয়।\n১৯৭৮ চনৰ কথা, বহুতো অসুবিধা নেওচি (কৰ্তৃপক্ষৰ বাধা, ঘৰৰ ঘৈণী শয্যাশায়ী, ইফালে জেপৰ ধন খৰচ কৰি) গুৱাহাটীৰ ৰেডিঅ'ত প্ৰথমবাৰৰ বাবে পূৰ্ণাঙ্গ ইংৰাজী নাটকৰ প্ৰচাৰ আৰম্ভ কৰিছিলোঁ— জুলিয়াচ চিজাৰ। চিজাৰৰ ভূমিকাত ইউছুফক লৈছিলোঁ। কিন্তু বৰকৈ অসুস্থ হোৱাত শেষত আহিব নোৱাৰিলে। পিচত লগ পাই ক’লে— “নাটক শুনিলোঁ। বৰ ভাল প্ৰচেষ্টা হৈছে। আহিব নোৱাৰি নিজে দুখ পাইছোঁ। ভৱিষ্যতে মাতিব।” পিচৰ বছৰ অথেল’ কৰিলোঁ; কিন্তু এই বছৰ তেওঁৰ উপযোগী ভূমিকা নাই বুলি নিৰ্ণয় কৰি ইউছুফক মতা নহ’ল। ইয়াৰ পিচত এবাৰ নগাওঁত লগ পাই ক’লে যে নাটকখন আগৰ বছৰতকৈ বেছি সুন্দৰ হৈছে। লগতে ক’লে তেওঁক [ ৮৩ ] তেওঁক নমতাৰ কাৰণ কেইটা মই চমুকৈ ক’লোঁ। তাৰ পিচত মই ভবাই নাছিলো— তেওঁ মোৰ গাত ধৰি অকপটভাৱে ক’লে, “শৰ্মা মই এতিয়া একেবাৰে কনভিন্সড্। অকণো বেয়া পোৱা নাই। খুব সুন্দৰ কাম হৈছে। মাত্ৰ এৰি নিদিব। বছৰত এবাৰ নহয় দুবাৰকৈ ক্লাচিকবোৰ কৰি যাবলৈ লওক। দৰকাৰ বুলি ভাবিলেই মোক মাতিব— মই নিশ্চয় যাম। কিং লিয়েৰ আৰু হেমলেট ল’লে প্ৰডিউচ কৰিবলৈ দিলে আৰু ভাল পাম।” এইদৰে প্ৰায় আধাঘণ্টা সময় ধৰি শেক্সপীয়েৰৰ বাহিৰেও অন্যান্য ক্লাচিকৰ ৰেডিঅ’ নাট্যৰূপ হাতত লোৱাৰ পৰামৰ্শ আগবঢ়ালে। এনে শিল্পীমন আৰু বিশালতাৰ পৰিচয় যোৱা ৩০ বছৰে মই লগ পোৱা কোনো শিল্পীৰ পৰাই পোৱা নাই। (ইউছুফৰ পৰামৰ্শ অৱশ্যে কামত লগাব নোৱাৰিলো। অশুভ পৰিস্থিতি আৰু অসুস্থ পৰিৱেশত মই ৰেডিঅ’ এৰি অহাৰ পাচতে এই মূল্যৱান অনুষ্ঠানটো বন্ধ কৰি দিয়া হ’ল।)\nপ্ৰথমে তেওঁৰ এজন গুণমুগ্ধ ৰূপে আকৰ্ষিত হৈ তেওঁৰ এখন সৰল আৰু সহানুভূতিশীল অন্তৰৰ সম্ভেদ পাইছিলো— ১৯৫৭ চনত একেলগে থাকোতে। নচিউৰ ৰহমান আৰু মোৰ উভয়ৰে এজন অনা [ ৮৪ ] অনুৰোধক্ৰমেই ৰেডিঅ’ৰ চাকৰিৰ পৰা ততালিকে এমাহৰ ছুটী লৈ তেওঁৰ ঠাইত আমাৰ বন্ধুজনক ইংলিচ কেজুৱেল এনাউন্‌চাৰ হিচাপে ভৰ্ত্তি কৰাই ১০৯ ধাৰাত গ্ৰেপ্তাৰ হোৱাৰ পৰা ৰক্ষা কৰিছিল।\nপুনৰাবৃত্তিৰ দোষত দোষী হ’লেও আকৌ ক’ম— তচদ্দুক ইউছুফ এজন সম্পূৰ্ণ শিল্পী, পাৰফৰ্মিং আৰ্টত অন্যতম প্ৰতিনিধিত্বমূলক ব্যক্তি, অনাতাঁৰ অভিনয়ত অদ্বিতীয়। তেওঁৰ অভিজাত অভিনয়ৰ কথা ভাবিলে, মোৰ নিজৰ কিন্তু মাইক্ৰ’ফনলৈ যোৱাৰ অধিকাৰ নাই বুলি বিশ্বাস হয়। এয়া মই বিনয়াচৰণ কৰা নাই, অন্তৰৰ পৰাই কৈছোঁ। শিল্পী প্ৰতিভা আৰু মানসিকতাৰে তেওঁ অসমৰ শিল্পীসমাজৰ নক্ষত্ৰৰ দৰে উজ্জ্বল হৈ থাকিব লাগে যদিও জীৱনকালৰ ঈৰ্ষা আৰু অনাদৰৰ ফলত হয়তো হৈ ৰ’ব— The most tragic prince on the rolls of fame.\nশেষত স্বীকাৰোক্তিৰ ৰূপত কবলৈ বাধ্য যে আজি তেওঁৰ মৃত্যুত শোকাকিভূত হৈ তেওঁৰ স্মৃতিৰ প্ৰতি শ্ৰদ্ধা জনাইছোঁ হয়; কিন্তু তেওঁ যি [ ৮৫ ] সামাজিক অবিচাৰৰ বলি হ’ল, তাৰবাবে তেওঁৰ প্ৰতি প্ৰকৃত শ্ৰদ্ধাঞ্জলি হ’লহেঁতেন যদি তেওঁৰ মৃত্যুৰ আগমুহূৰ্তত কাণে কাণে কৈ দিব পাৰিলোহেঁতেন— “ইউছুফ চাহাব, এইখনেই সমাজ, ময়ো তাৰে এজন ষড়যন্ত্ৰকাৰী। ইউছুফ চাহাব মনত পৰিছে সেই সংলাপটোলৈ— Away, and mock the time with fairest show; False face must hide what the false heart doth know."\n"https://as.wikisource.org/w/index.php?title=আমাৰ_চিনাকি_তচদ্দুক/ট্ৰেজিক_ৰাজকোঁৱৰ_তচদ্দুক&oldid=84272"ৰ পৰা অনা হৈছে\nনব শৰ্মাৰ সাহিত্যকৰ্ম\nএই পৃষ্ঠাটো শেষবাৰৰ কাৰণে ২৮ আগষ্ট ২০২০ তাৰিখে ১৬:১৬ বজাত সলনি কৰা হৈছিল।


জোনাকীঃ কাঁৰ বছেৰেকীয়া, কৃষকৰো বিদ্ৰোহঃ দেশ কোন দিশে? :: ড° নগেন শইকীয়া - অসমীয়াৰ সুখ-দুখ\nHome ARTICLE DRNAGENSAIKIA JONAKI RECENT জোনাকী ড° নগেন শইকীয়া প্ৰৱন্ধ জোনাকীঃ কাঁৰ বছেৰেকীয়া, কৃষকৰো বিদ্ৰোহঃ দেশ কোন দিশে? :: ড° নগেন শইকীয়া\nজোনাকীঃ কাঁৰ বছেৰেকীয়া, কৃষকৰো বিদ্ৰোহঃ দেশ কোন দিশে? :: ড° নগেন শইকীয়া\nxukhdukh.com December 16, 2020 ARTICLE, DRNAGENSAIKIA, JONAKI, RECENT, জোনাকী, ড° নগেন শইকীয়া, প্ৰৱন্ধ,\nকাঁৰ বছেৰেকীয়া, কৃষকৰো বিদ্ৰোহঃ দেশ কোন দিশে?\nবিজেপি দল আৰু চৰকাৰে যে নিজৰ দলীয় এজেণ্ডা কার্যকৰী কৰিবলৈ গণতন্ত্র শিৰচ্ছেদ কৰিবলৈও কুণ্ঠাবােধ নকৰে তাৰ দেখ দেখ উদাহৰণ হ'ল জাতিধর্ম-বর্ণ-ভাষা-সম্প্রদায় নির্বিশেষে অসমৰ জনসাধাৰণৰ ৰাজ্যজুৰি হােৱা প্রবল প্রতিবাদকো নেওঁচা দি অনা নাগৰিকত্ব সংশােধনী বিধেয়ক। সংসদত প্রথমবাৰ আনিবলৈ যত্ন কৰিও সক্ষম হােৱা নাছিল যদিও দ্বিতীয়বাৰ তেওঁবিলাকে সকলাে নৈতিক মূল্যবােধ পদদলন কৰি ঘৰ বিভীষণস্বৰূপ অগপৰ বীৰেন্দ্ৰপ্ৰসাদ বৈশ্য আৰু কংগ্ৰেছৰ ভুবনেশ্বৰ কলিতাৰ সমর্থনত অসমৰ জাতীয় জীবনবিৰােধী এই বিলখন সংসদত গ্ৰহণ কৰিলে আৰু একেদিনাই ৰাতিৰ ভিতৰতে ৰাষ্ট্ৰপতিৰ অনুমােদন লৈ আইনত পৰিণত কৰিলে। এতিয়া এই আইন অনুসৰি বাহিৰৰ দেশত থকা হিন্দু, বৌদ্ধ, খ্রীষ্টিয়ান আদি শৰণাৰ্থীক ভাৰতীয় নাগৰিকত্ব পােনপটীয়াকৈ দিয়াৰ ব্যৱস্থা কৰিলে। সংবিধানৰ ধর্মনিৰপেক্ষতাৰ ঘােষণাত 'হাত নিদিয়াকৈ' কূট কৌশলেৰে এই আইন গ্ৰহণ কৰি ভাৰতবৰ্ষৰ আন ৰাজ্যৰ ক্ষতি কৰিব পাৰক বা নােৱাৰ অসমৰ যে ক্ষতি কৰিবলৈ লৈছে, সেই বিষয়ে সন্দেহ নাই।\nএই আইন গ্ৰহণ কৰাৰ আগতেই ‘ডনাৰ মন্ত্রী ভি কে সিঙে বাংলাদেশী হিন্দুক অসমত সংস্থাপন দিব বুলি কৰা ঘােষণাই তেওঁবিলাকৰ ধ্বংসাত্মক অভিপ্রায়ৰ ইংগিত দিছিল। মই তেতিয়া লিখিছিলোঁ যে সেনাবাহিনীৰ উচ্চস্তুৰীয় বিষয়াস্বৰূপে কাম কৰি অহা ভি কে সিঙৰ এনে তর্জন-গর্জন জনসাধাৰণে গ্রহণ নকৰে। অসমজুৰি নাগৰিকত্ব সংশােধনী বিধেয়কৰ বিৰুদ্ধে আন্দোলন চলি থাকিল যদিও বিজেপি দল আৰু চৰকাৰে তালৈ কেৰেপ নকৰিলে আৰু যোৱা ২০১৯ খ্রীষ্টাব্দ ১১ ডিচেম্বৰত ৰাজ্যসভাতে এই সংশােধনী গ্ৰহণ কৰি আইন কৰিলে আৰু দিল্লীৰ হুকুম অমান্য কৰিব নােৱৰা হয় হজুৰ অসম চৰকাৰেও অসমৰ মানুহক প্রতিনিধিত্ব কৰাৰ চূড়ান্ত অক্ষমতা প্রদর্শন কৰি জনসাধাৰণক প্ৰতাৰণা কৰিলে। বিজেপি দল আৰু চৰকাৰে যে চলে-বলে-কৌশলে, নৈতিক মূল্যবােধ বলি দি তেওঁবিলাকৰ দলীয় লক্ষ্য পূৰণ কৰাৰ বাহিৰে জনসাধাৰণৰ দাবীলৈ ভ্ৰুক্ষেপ নকৰে, তেওঁবিলাকৰ এই মনােবৃত্তি নাগৰিকত্ব সংশােধনী আইনে স্পষ্টভাৱে মুকলিকৈ প্ৰমাণ কৰিলে। এই আইন গ্ৰহণৰ এবছৰ পূৰ্ণ হ'ল। তেওঁবিলাকে এই আইন গ্ৰহণ কৰাৰ দিনাৰ পৰা হােৱা প্রতিবাদ নেওচি আনকি প্রতিবাদকাৰীক জেল-হাজোতলৈ পঠোৱাৰ ব্যৱস্থা কৰিলে। এইক্ষেত্ৰত আপােচবিহীন ভূমিকা লােৱাৰ বাবে অখিল গগৈৰ বিৰুদ্ধে পূর্বৰ বিভিন্ন সময়ৰ ইটোৰ পিছত সিটো গােচৰ উলিয়াই জামিন নিদিয়াকৈ আজিপর্যন্ত কাৰাৰুদ্ধ কৰি ৰাখিছে। এনে মনােবৃত্তিক মানুহে গৰিহণা দিছে। কিন্তু আইনে নিজৰ বাট ল’ব' বুলি অখিলক কাৰাৰুদ্ধ কৰি থােৱাৰ ব্যৱস্থা কৰিলে।\nএই চৰকাৰে যে গণতান্ত্রিক কোনাে দাবী বা প্রতিবাদ নামানে তাৰ বিভিন্ন প্রমাণ যােৱা বছৰৰ ভিতৰতে দেশৰ জনসাধাৰণে লাভ কৰিছে। শৰনাথীৰ প্রতি প্রীতি দেখুওৱা এই চৰকাৰৰ দেশৰ প্রকৃত নাগৰিকৰ প্রতি যে কোনাে দৰদ নাই, দায়িত্বও নাই— সেই কথা বাৰে বাৰে প্রমাণিত হৈছে। তেওঁলােকৰ দৰদ দুটা পক্ষৰ বাবে। এক হ’ল, উত্তৰ মেৰু দক্ষিণ মেৰু য'তেই থাকক হিন্দুৰ প্ৰতি আৰু দ্বিতীয়টো হ'ল দেশৰ কৰ্পোৰেট হাউছৰ প্রতি। ক্ষমতালৈ আহিয়েই বিমুদ্ৰাকৰণ আৰু জি এছ টিৰ যােগেদি দেশৰ মানুহৰ উপকাৰ সাধন কৰিব বুলি দেশৰ সাধাৰণ মানুহক বিপদত পেলোৱাৰ কথা মানুহে পাহৰা নাই। আনকি দেশৰ যিমানবিলাক ৰাজহুৱা খণ্ডৰ ডাঙৰ উদ্যোগ বা ব্যবসায় বাণিজ্য কেন্দ্র আছে এই সকলােবােৰ এই দল আৰু চৰকাৰে আম্বানি, আদানি আদিৰ দৰে কোটি কোটি অর্থ গৰাকীৰ হাতত এটা এটাকৈ তুলি দিছে।\nসাধাৰণ মানুহক এতিয়া বিনামূলীয়া চাউল আৰু ৮৩০ টকাৰ সাহায্যৰে নিৰ্বাচনত তেওঁবিলাকৰ সমর্থন লাভৰ বাট মােকলাইছে। বিনামূলীয়া চাউলে কেৱল খেতি কৰি খােৱা মানুহখিনিক খেতিৰ পথাৰৰ পৰা লাহে লাহে আঁতৰাই অনাৰ যত্ন কৰিছে। তেওঁবিলাকে আনকি চাহ বনুৱাসকলৰ ক্ষেত্ৰতাে দিন-মজুৰি ১৬৭ টকাৰ পৰিৱর্তে ৩৫০ দিবলৈও ৰাজী নহয়।\nভাৰতবৰ্ষৰ ৰিজাৰ্ভ বেংকৰ দুজনকৈ অত্যন্ত উপযুক্ত গৱৰ্ণৰ দায়িত্ব এৰি যাবলৈ বাধ্য কৰি ভাৰতবৰ্ষৰ ইতিহাসত প্রথমবাৰৰ বাবে এজন কেন্দ্রীয় প্রশাসনীয় বিষয়াক এই গৱৰ্ণৰ পদত বঢ়ালে, যাতে আগৰ দুজনৰ দৰে তৃতীয়জনে ৰিজাৰ্ভ বেংকৰ ধন চৰকাৰী কোষলৈ নিয়াৰ ক্ষেত্ৰত বাধাৰ সৃষ্টি কৰিব নােৱাৰে। শেহতীয়াকৈ যি তিনিখন কৃষি আইন এই চৰকাৰে বলৱৎ কৰিবলৈ গ্ৰহণ কৰিছে তাৰ বিৰুদ্ধে পঞ্জাব, হাৰিয়ানা আৰু উত্তৰ প্ৰদেশৰ কৃষকে ৰাতিক দিন কৰি কেনেভাৱে আন্দোলন কৰিছে আৰু দেশৰ বিভিন্ন অঞ্চলৰ লােকে কেনেভাৱে তেওঁবিলাকক সমর্থন দিছে সেই কথা সকলােৱে জানে। আনকি ব্রিটেইন, কানাডা আদিৰ দৰে দেশেও এই কৃষি আইনৰ বিৰুদ্ধে মাত মাতিছে। ৰাষ্ট্ৰসংঘতাে তাৰ প্রতিধ্বনি নুঠাকৈ নাথাকিব। বােধকৰোঁ প্ৰথম বাৰৰ বাবে ভাৰত চৰকাৰে লােৱা এখন আইনৰ বিৰুদ্ধে এনেভাৱে বিদেশী চৰকাৰেও মাত মাতি এটা নতুন ইতিহাস ৰচনা কৰিলে।\nমই ভাবোঁ যে অসমৰ কা’ বিৰােধী জনসাধাৰণে পঞ্জাব, হাৰিয়ানা, উত্তৰ প্ৰদেশৰকৃষকে যেনে স্থিতি আজি লৈছে, তেনে স্থিতি গ্ৰহণ কৰিব পৰাকৈ একমুঠ হ'ব লাগিব। এইক্ষেত্ৰত বিজেপিৰ বাহিৰে বাকী সকলাে দল ঐক্যবদ্ধ হ'ব পাৰিলে আৰু চৰকাৰে দিয়া সামান্য ‘মিঠা খাই' লক্ষ্যচ্যুত হ'ব পৰা প্ৰতাৰকসকল যাতে আন্দোলনৰ মাজলৈ সােমাব নােৱাৰে তাৰ ব্যৱস্থা কৰি লব পাৰিলে আন্দোলন শক্তিশালী হব। নাগৰিকত্ব সংশােধনী আইনৰ বিৰােধিতা আমাৰ জাতীয় জীৱনৰ স্বার্থ ৰক্ষাৰ যুদ্ধলৈ ৰূপান্তৰকৰাৰ দৃঢ় স্থিতি ল'ব নােৱাৰিলে অসম উটি-ভাহি যাব। এনে কঠোৰ স্থিতি ল'ব পৰা মানসিকতা দেখুৱাব নােৱাৰিলে আমাৰ এই ৰাজ্যখন আৰু অসমীয়াৰ অস্তিত্ব নাথাকে। মনত ৰাখিব লাগিব, বিজেপি দল আৰু চৰকাৰে লর্ড ক্লাইৱৰ “ডিভাইড এণ্ড কল অথাৎ ভাগ ভাগ কৰা আৰু শাসন কৰা এই কৌশলৰ প্ৰয়োগ কৰি আহিছে আৰু কৰি থাকিব। অসমৰ বিভিন্ন ভাষা, ধর্ম, সম্প্রদায়ৰ তথা কৃষকবনুৱা, কর্মচাৰী-বিষয়া সকলােৱেই চৰকাৰৰ কুট কৌশলৰ জালত ভৰি নিদি ৰাজ্যখন ৰক্ষাৰ লক্ষ্য চকুৰ আগত ৰাখিব লাগিব।\nভাৰতীয় কৃষকসকলে চৰকাৰৰ বিভিন্ন তােষামােদ, উপঢৌকন, নানা প্রস্তার উপেক্ষা কৰাৰ বাবে তেওঁলােকে সমস্যাটোৰ গুৰি আৰু তাৰ পৰা হ'ব পৰা বিপদৰ কথা ভালকৈ জানি সদৃঢ় স্থিতি ল'ব পাৰিছে। কাঁৰ বিৰােধিতাৰ ক্ষেত্ৰত আমি নিজকে সুধিব লাগিব আমি তেনে দৃঢ় স্থিতি ল'বৰ বাবে নিজকে উপযুক্ত কৰি তুলিব পাৰিম নে নােৱাৰিম। উপযুক্ত কৰিব পাৰিলেই আমি 'জীবন লাভ কৰিম, সেয়ে নহ'লে মৰণ'ৰ মুখামুখি হম। যােৱা বছৰত অসমৰ উন্নয়নৰ বাবে আৰু মংগলৰ বাবে ব্রহ্মপুত্র নিয়ন্ত্রণকে ধৰি যিবােৰ প্ৰস্তাৱ দাঙি ধৰিছিল, কাগজকল খােলাকে ধৰি যিবােৰ প্রতিশ্রুতি দিছিল, অসম চুক্তি আখৰে আখৰে পালন কৰিব বুলি যি প্রতিজ্ঞা কৰিছিল সেইবােৰ কলৈ গল? আমি যদি প্রতিবাদ নকৰোঁ, বাধা নিদিওঁ, তেনেহ'লে সােৱণশিৰি বান্ধৰ মুকলি কৰি দিয়া পানীয়ে উত্তৰ অসম, মাজুলীসহ এদিন উটুৱাই লৈ যাব। এতিয়া কাৰ ক্ষেত্ৰত আমাৰ সকলােটি ঐক্যবদ্ধ শক্তি দেখুৱাবলৈ সকলো বাধা নেওচি ওলাই আহক, এয়ে সময়ৰ আহ্বান।\nBy xukhdukh.com on December 16, 2020


एक साल में बाइबल - ইণ্ডিয়ান ৰিভাইচ ভাৰচন - अक्टूबर 26\n1. বাবিলৰ ৰজা নবূখদনেচৰে যিহূদা দেশৰ ওপৰত পতা ৰজা যোচিয়াৰ পুত্ৰ চিদিকিয়া যিহোয়াকীমৰ পুত্ৰ কনিয়াৰ সলনি ৰজা হ’ল।\n2. কিন্তু তেওঁ, তেওঁৰ মন্ত্ৰীসকল আৰু দেশীয় লোকসকলে যিৰিমিয়া ভাববাদীৰ দ্বাৰাই কোৱা যিহোৱাৰ বাক্যলৈ কাণ নিদিলে।\n3. গতিকে চিদিকিয়া ৰজাই চেলেমিয়াৰ পুত্ৰ যিহূখলক আৰু মাচেয়াৰ পুত্ৰ চফনিয়া পুৰোহিতক যিৰিমিয়া ভাববাদীৰ ওচৰলৈ পঠিয়াই দি ক’লে, “তুমি অনুগ্ৰহ কৰি আমাৰ ঈশ্বৰ যিহোৱাৰ আগত আমাৰ বাবে প্ৰাৰ্থনা কৰা।”\n4. সেই সময়ত যিৰিমিয়াই তেওঁলোকৰ মাজত অহা-যোৱা কৰিছিল, কিয়নো সেই সময়ত তেওঁক বন্দীশালত থোৱা হোৱা নাছিল।\n5. পাছত ফৰৌণৰ সৈন্য-সামন্ত মিচৰৰ পৰা ওলাল আৰু যিৰূচালেম-অৱৰোধকাৰী কলদীয়াসকলে তাৰ বাৰ্ত্তা শুনি যিৰূচালেমৰ পৰা ছাউনি ভাঙি গুচি গ’ল।\n6. তেতিয়া যিৰিমিয়া ভাববাদীৰ ওচৰলৈ যিহোৱাৰ এই বাক্য আহিল, বোলে,\n7. “ইস্ৰায়েলৰ ঈশ্বৰ যিহোৱাই এই কথা কৈছে: যিহূদাৰ যি ৰজাই মোৰ গুৰিত সুধিবলৈ তোমালোকক পঠিয়াইছে, তেওঁক এই কথা ক’বা, ‘চোৱা, ফৰৌণৰ যি সৈন্য-সামন্তই তোমালোকক সহায় কৰিবলৈ ওলাই আহিছে, তেওঁলোক নিজ দেশ মিচৰলৈ উলটি যাব।\n8. আৰু কলদীয়াসকলে পুনৰায় আহিব আৰু এই নগৰৰ অহিতে যুদ্ধ কৰি ইয়াক হাত কৰি লৈ জুইৰে পুৰি পেলাব।\n9. যিহোৱাই এইদৰে কৈছে: “কলদীয়াসকল আমাৰ ওচৰৰ পৰা একেবাৰে গুচি যাব বুলি কৈ তোমালোকে নিজক নুভুলাবা,” কিয়নো তেওঁলোক একেবাৰ গুচি নাযাব।\n10. কাৰণ তোমালোকৰ অহিতে যুদ্ধ কৰা কলদীয়াসকলৰ গোটেই সৈন্য-সামন্ত যদিও তোমালোকে একেবাৰে প্ৰহাৰ কৰা আৰু তেওঁলোকৰ মাজৰ খুন হোৱা লোক মাথোন অৱশিষ্ট থাকে, তথাপি তেওঁলোকে প্ৰতিজনে নিজ নিজ তম্বুত উঠিব আৰু এই নগৰ জুই দি পুৰি পেলাব’।”\n11. কলদীয়াসকলৰ সৈন্য-সামন্তই যি সময়ত ফৰৌণৰ সৈন্য-সামন্তৰ ভয়ত যিৰূচালেমৰ পৰা ছাউনি ভাঙি উলটি গৈছিল,\n12. সেই সময়ত যিৰিমিয়াই বিন্যামীন প্ৰদেশত লোকসকলৰ মাজত থকা তেওঁৰ ভাগ লবৰ মনেৰে তালৈ যাবলৈ যিৰূচালেমৰ পৰা ওলাইছিল।\n13. পাছত যেতিয়া তেওঁ বিন্যামীন নামেৰে বৰ দুৱাৰ পালেগৈ, তেতিয়া সেই ঠাইত হননিয়াৰ নাতিয়েক চেলেমিয়াৰ পুতেক যিৰিয়া নামেৰে দুৱৰীৰ এজন অধ্যক্ষ আছিল। তেওঁ যিৰিমিয়া ভাববাদীক ধৰি ক’লে, “তুমি কলদীয়াসকলৰ ফলিয়া হ’বলৈ গৈছা।\n14. তেতিয়া যিৰিমিয়াই ক’লে, “এয়ে মিছা কথা, মই কলদীয়াসকলৰ ফলিয়া হ’বলৈ নাযাও।” তথাপি যিৰিয়াই তেওঁৰ কথা নুশুনি, তেওঁক ধৰি প্ৰধান লোকসকলৰ গুৰিলৈ লৈ গ’ল।\n15. সেই প্ৰধান লোকসকলে যিৰিমিয়ালৈ ক্ৰোধ হৈ তেওঁক কোবাই যোনাথন লিখকৰ ঘৰত থকা বন্দীশালত পেলাই হ’ল; কিয়নো তেওঁলোকে তাকেই বন্দীশাল কৰিছিল।\n16. যিৰিমিয়াই কাৰাকূপত, আৰু সৰু সৰু কোঁঠালিবোৰত সোমাই সেই ঠাইত ভালেমান দিন কটালে।\n17. চিদিকিয়া ৰজাই মানুহ পঠিয়াই তেওঁক অনোৱালে আৰু ৰজাই নিজৰ ঘৰত গুপুতে সুধিলে, বোলে, “যিহোৱাৰ পৰা অহা কোনো বাক্য আছে নে?” তাতে যিৰিমিয়াই ক’লে, “আছে,” তেওঁ আৰু ক’লে, “আপোনাক বাবিলৰ ৰজাৰ হাতত শোধাই দিয়া হ’ব।”\n18. যিৰিমিয়াই চিদিকিয়া ৰজাক আৰু ক’লে, “আপোনাৰ বা আপোনাৰ পাত্ৰ-মন্ত্ৰীসকলৰ বা এই লোকসকলৰ বিৰুদ্ধে মই কি অপৰাধ কৰিছোঁ, যে, আপোনালোকে মোক বন্দীশালত পেলাই দিছে?\n19. আৰু বাবিলৰ ৰজা আপোনালোকৰ বা এই দেশৰ বিৰুদ্ধে নাহিব, এই বুলি কৈ আপোনালোকৰ আগত ভাববাণী প্ৰচাৰ কৰা আপোনালোকৰ ভাববাদীসকল ক’ত?\n20. এতিয়া হে মোৰ প্ৰভু মহাৰাজ! অনুগ্ৰহ কৰি শুনক, মই যোনাথন লিখকৰ ঘৰত যেন নমৰোঁ, এই কাৰণে আপুনি সেই ঠাইলৈ মোক আৰু পঠিয়াই নিদিব! বিনয় কৰোঁ, মোৰ এই মিনতি আপোনাৰ আগত গ্ৰহণ হওঁক।”\n21. তেতিয়া, চিদিকিয়া ৰজাই আজ্ঞা দিয়াত লোকসকলে যিৰিমিয়াক প্ৰহৰীৰ চোতালত ৰাখিলে। আৰু যেতিয়ালৈকে নগৰৰ সকলো ৰুটী নুঢুকাল, তেতিয়ালৈকে প্ৰতি দিনেই ৰুটীৱালা-পটিৰ পৰা এটা এটা ৰুটী আনি তেওঁক দিয়া হ’ল। এইদৰে যিৰিমিয়া প্ৰহৰীৰ চোতালত থাকিল।\n1. তাৰ পাছত মত্তনৰ পুত্ৰ চফটিয়া আৰু পচহুৰৰ পুত্ৰ গদলিয়া আৰু মল্কীয়াৰ পুত্ৰ পচ্হুৰে, আটাই লোকৰ আগত যিৰিমিয়াই কোৱা এই বাক্য শুনিলে, বোলে,\n2. “যিহোৱাই এই কথা কৈছে: যি কোনো লোক এই নগৰত থাকিব, তেওঁ তৰোৱালত, আকালত, আৰু মহামাৰীত মৰিব; কিন্তু যি জনে কলদীয়াসকলৰ ওচৰলৈ ওলাই যাব, তেওঁ জীয়াই থকিব, আৰু লুটদ্ৰব্যৰ নিচিনাকৈ নিজ প্ৰাণ লাভ কৰি জীয়াই থকিব।\n3. যিহোৱাই এই কথা কৈছে: যে, এই নগৰ অৱশ্যে বাবিলৰ ৰজাৰ সৈন্য-সামন্তৰ হাতত সমৰ্পণ কৰা হ’ব আৰু তেওঁ তাক হাত কৰি ল’ব।”\n4. তাতে প্ৰধান লোকসকলে ৰজাক ক’লে, “আমি মিনতি কৰোঁ, এই মানুহৰ প্ৰাণ দণ্ড কৰিবলৈ আজ্ঞা দিয়ক; কিয়নো তেওঁ লোকসকলক এনেকুৱা কথা কৈ, এই নগৰৰ অৱশিষ্ট যুদ্ধাৰুসকলৰ আৰু আটাই প্ৰজাসকলৰ হাত দুৰ্ব্বল কৰিছে, কাৰণ এই মানুহে এই জাতিৰ মঙ্গললৈ চেষ্টা নকৰি, কেৱল অমঙ্গললৈ চেষ্টা কৰে।”\n5. তেতিয়া চিদিকিয়া ৰজাই ক’লে, “চোৱা, তেওঁ তোমালোকৰ হাততে আছে; কাৰণ তোমালোকৰ অহিতে কৰিবলৈ ৰজাৰ একো সাধ্য নাই।\n6. তাতে তেওঁলোকে যিৰিমিয়াক ধৰি প্ৰহৰীৰ চোতালত থকা মল্কিয়া, ৰাজকোঁৱৰৰ কূপত পেলালে। ৰছীৰে যিৰিমিয়াক নমাই দিলে। সেই কূপত পানী নাছিল, কেৱল বোকা আছিল; তাতে যিৰিমিয়া বোকাত প্ৰায় পোত গৈছিল।\n7. এনেতে যিৰিমিয়াক কূপত পেলোৱা কথা ৰাজগৃহত থকা এবদ-মেলক নামেৰে এজন কুচদেশীয় নপুংসকে শুনিলে। তেতিয়া ৰজা বিন্যামীনৰ দুৱাৰত বহি আছিল।\n8. এবদ-মেলকে ৰাজগৃহৰ পৰা ওলাই গৈ ৰজাক ক’লে,\n9. “হে মোৰ প্ৰভু মহাৰাজ, সেই লোকসকলে যিৰিমিয়া ভাববাদীক কূপত পেলাই দি তেওঁলৈ নিতান্ত মন্দ ব্যৱহাৰ কৰিছে; তেওঁ যি ঠাইত আছে, সেই ঠাইত তেওঁ ভোকত মৰিব লগীয়া হৈছে, কিয়নো নগৰত আৰু ৰুটী নাই।”\n10. তেতিয়া ৰজাই কুচীয়া এবদ-মেলকক আজ্ঞা কৰিলে, বোলে, “তুমি এই ঠাইৰ পৰা ত্ৰিশ জন মানুহ লগত লৈ গৈ যিৰিমিয়া ভাববাদী নৌ মৰোঁতেই তেওঁক কূপৰ পৰা তোলা।”\n11. তেতিয়া এবদ-মেলকে সেই ত্ৰিশ জন মানুহক লগত লৈ ৰাজগৃহৰ ভঁৰালৰ তলৰ ঠাইলৈ গৈ তাৰ পৰা পেলনীয়া পুৰণি কাপোৰ আৰু পুৰণি পচা ফতাকানি উলিয়াই, যিৰিমিয়াৰ ওচৰলৈ কূপলৈ ৰছীৰে সেইবোৰ নমাই দিলে।\n12. আৰু কুচীয়া এবদ-মেলকে যিৰিমিয়াক ক’লে, “এই পুৰণি পেলনীয়া কাপোৰ আৰু পচা ফতাকানি তোমাৰ কাষলতিত ৰছীৰ তলত দিয়া।” তাতে তেওঁ তাকে কৰিলে।\n13. তেওঁলোকে সেই ৰছীত ধৰি টানি কূপৰ পৰা যিৰিমিয়াক তুলিলে। তেতিয়াৰে পৰা যিৰিমিয়া প্ৰহৰীৰ চোতালত থাকিল।\n14. পাছে চিদিকিয়া ৰজাই মানুহ পঠিয়াই যিৰিমিয়া ভাববাদীক যিহোৱাৰ গৃহৰ তৃতীয় প্ৰৱেশস্থানলৈ নিজৰ ওচৰলৈ অনোৱালে। আৰু ৰজাই যিৰিমিয়াক ক’লে, “মই তোমাক এটি কথা সোধোঁ, তুমি মোৰ পৰা কোনো কথা গুপুতে নাৰাখিবা।”\n15. তেতিয়া যিৰিমিয়াই চিদিকিয়াক ক’লে, “মই যদি আপোনাক জনাওঁ, তেন্তে আপুনি মোক অৱশ্যে বধ নকৰিব নে? আৰু যদি আপোনাক পৰামৰ্শ দিওঁ, তেন্তে আপুনি মোৰ কথা নুশুনিব।”\n16. তাতে চিদিকিয়া ৰজাই গুপুতে যিৰিমিয়াৰ আগত শপত খাই ক’লে, “আমাৰ এই জীৱান্মাৰ সৃষ্টিকৰ্ত্তা যিহোৱাৰ জীৱনৰ শপত, মই তোমাক বধ নকৰোঁ, আৰু তোমাৰ প্ৰাণ লবলৈ বিচাৰি ফুৰা এই লোকসকলৰ হাততো তোমাক সমৰ্পণ নকৰোঁ।”\n17. তেতিয়া যিৰিমিয়াই চিদিকিয়াক ক’লে, “বাহিনীসকলৰ ঈশ্বৰ, ইস্ৰায়েলৰ ঈশ্বৰ যিহোৱাই এই কথা কৈছে: যে, তুমি যদি বাহিৰ ওলাই বাবিলৰ ৰজাৰ প্ৰধান লোকসকলৰ ওচৰলৈ যোৱা, তেন্তে তোমাৰ প্ৰাণ থাকিব, আৰু এই নগৰ জুইৰে পোৰা নহ’ব আৰু তুমি সপৰিবাৰে জীয়াই থাকিবা।\n18. কিন্তু যদি বাবিলৰ ৰজাৰ প্ৰধান লোকসকলৰ গুৰিলৈ নোযোৱা, তেন্তে এই নগৰ কলদীয়াসকলৰ হাতত সমৰ্পণ কৰা হ’ব আৰু তেওঁলোকে ইয়াক জুইৰে পুৰি পেলাব আৰু তুমিও তেওঁলোকৰ হাতৰ পৰা উদ্ধাৰ নাপাবা।\n19. তেতিয়া চিদিকিয়া ৰজাই যিৰিমিয়াক ক’লে, “যি যিহুদী লোকসকল কলদীয়াসকলৰ ফলিয়া হৈ গ’ল, তেওঁলোকলৈ মই ভয় ক’ৰোঁ, যে, কিজানি তেওঁলোকে মোক তেওঁলোকৰ হাতত সমৰ্পণ কৰিব, তাতে তেওঁলোকে মোক বিদ্ৰূপ কৰিব।”\n20. কিন্তু যিৰিমিয়াই ক’লে, “তেওঁলোকে আপোনাক সমৰ্পণ নকৰিব। বিনয় কৰোঁ, যি বিষয়ে মই আপোনাক কৈছোঁ, সেই বিষয়ে আপুনি যিহোৱাৰ বাক্যলৈ কাণ দিয়ক; তাতে আপোনাৰ মঙ্গল হ’ব, আৰু আপোনাৰ প্ৰাণ বাচিব।\n21. কিন্তু যদি আপুনি তেওঁলোকৰ ওচৰলৈ যাবলৈ অসন্মত হয়, তেন্তে শুনক, যিহোৱাই মোক জনোৱা কথাতো এই:\n22. চোৱা, যিহূদাৰ ৰাজগৃহত অৱশিষ্ট থকা সকলো মহিলাক বাবিলৰ ৰজাৰ প্ৰধান লোকসকলৰ গুৰিলৈ নিয়া হ’ব; আৰু চোৱা!, সেই মহিলাসকলে ক’ব, ‘তোমাৰ প্ৰণয়ৰ বন্ধুসকলে তোমাক ভুলাই তোমাৰ প্ৰবৃত্তি জন্মালে। এতিয়া তোমাৰ ভৰি বোকাত পোত যোৱা দেখি তোমাৰ পৰা বিমুখ হৈছে।\n23. আৰু আপোনাৰ আটাই মহিলাৰ, আৰু আপোনাৰ সন্তান সকলক উলিয়াই কলদীয়াসকলৰ গুৰিলৈ নিয়া হ’ব; আপুনি তেওঁলোকৰ হাতৰ পৰা সাৰিব নোৱাৰিব, কিন্তু বাবিলৰ ৰজাৰ হাতত ধৰা পৰিব, আৰু আপুনি এই নগৰক জুইৰে পুৰি পেলাব।”\n24. পাছে চিদিকিয়াই যিৰিমিয়াক ক’লে, “এইবোৰ কথা কোনেও বুজ নাপাওঁক; তাতে তুমি নমৰিবা।\n25. কিন্তু যদি প্ৰধান লোকসকলে মই তোমাৰে সৈতে কথা হোৱা বাৰ্ত্তা পাই তোমাৰ গুৰিলৈ আহি কয়, যে, ‘তুমি ৰজাক কি ক’লা, তাক আমাক কোৱা। আমাৰ পৰা তাক গুপুতে নাৰাখিবা, তেতিয়া আমি তোমাক বধ নকৰিম, আৰু ৰজাই তোমাক কি কলে, তাকো কোৱা;\n26. তেতিয়া তুমি তেওঁলোকক এই কথা ক’বা, ‘যোনাথনৰ ঘৰত মৰিবৰ কাৰণে মোক আকৌ তালৈ নপঠাবলৈ মই ৰজাৰ আগত মিনতি জনাইছিলোঁ’।”\n27. তেতিয়া সকলো প্ৰধান লোকে যিৰিমিয়াৰ ওচৰলৈ আহি তেওঁক সুধিলে; আৰু তেওঁ, ৰজাই আজ্ঞা দিয়া সেই সকলো কথা অনুসাৰে তেওঁলোকক ক’লে। এই হেতুকে তেওঁলোকে তেওঁৰ লগত কথা হ’বলৈ এৰিলে; কিয়নো তেওঁলোকে সেই কথাটো বুজ নাপালে।\n28. তেতিয়াৰে পৰা যিৰূচালেম শত্রুৰ হাতত পৰা দিন নোহোৱালৈকে যিৰিমিয়া সেই প্ৰহৰীৰ চোতালত থকিল।\n73. তোমাৰ হাতেই মোক স্ৰজিলে, মোক গঠন কৰিলে; তোমাৰ আজ্ঞাবোৰ শিকিবলৈ মোক জ্ঞান-বুদ্ধি দান কৰা।\n74. তোমাক ভয় কৰাসকলে মোক দেখি আনন্দিত হ’ব; কিয়নো মই তোমাৰ বাক্যত আশা কৰিলোঁ।\n75. হে যিহোৱা, মই জানো যে, তোমাৰ বিচাৰবোৰ ন্যায়পূর্ণ, তুমি নিজ বিশ্বস্ততাৰে মোক দুখ দিলা।\n76. তোমাৰ এই দাসৰ ওচৰত তুমি যি প্রতিজ্ঞা কৰিলা, সেই অনুসাৰে তোমাৰ গভীৰ প্রেম মোৰ সান্ত্বনা হওঁক।\n77. মোলৈ তোমাৰ কৃপা নামি আহঁক, যাতে মই জীয়াই থাকিব পাৰোঁ; কিয়নো তোমাৰ ব্যৱস্থাই মোক আনন্দ দিয়ে।\n78. অহংকাৰী লোকে লাজ পাওক, কিয়নো তেওঁলোকে মিছা কথা কৈ মোৰ সর্বনাশ কৰিলে; কিন্তু হ’লে মই তোমাৰ আদেশবোৰ ধ্যান কৰিম;\n79. যিসকলে তোমাক ভয় কৰে, তেওঁলোক মোলৈ ঘূৰক, যাতে তেওঁলোকে তোমাৰ আজ্ঞাবোৰ জানিব।\n80. মোৰ অন্তঃকৰণ তোমাৰ বিধিবোৰত যেন সিদ্ধ থাকে, তাতে মই লজ্জিত নহ’ম।\n23. তোমাৰ পশু জাকৰ অৱস্থাৰ বুজলৈ তুমি নিশ্চিত হোৱা, আৰু তোমাৰ পশুৰ জাকৰ বিষয়ে চিন্তাকৰা,\n24. কিয়নো ধন-সম্পত্তি চিৰস্থায়ী নহয়। আৰু কিৰীটিও জানো পুৰুষানুক্ৰমে থাকে?\n25. ঘাঁহ শুকাই গৈ পুনৰ নতুন ঘাঁহ গজে, আৰু পৰ্ব্বতত পশুৰ বাবে আহাৰ থাকে।\n26. মেৰ-ছাগবোৰে তোমাৰ বস্ত্রৰ যোগান ধৰিব, আৰু ছাগলীবোৰে তোমাৰ পথাৰৰ মূল্যৰ যোগান ধৰিব।\n27. তোমাৰ আৰু তোমাৰ পৰিয়ালৰ আহাৰৰ বাবে আৰু তোমাৰ দাসীসকলৰ প্ৰতিপালনৰ বাবে ছাগলীবোৰে গাখীৰ দিব।\n১ তীমথিয় 5:1-25\n1. বৃদ্ধ সকলৰ প্রতি কটুবাক্য ব্যৱহাৰ নকৰিবা, কিন্তু তেওঁলোকক পিতৃৰ নিচিনাকৈ, ডেকা সকলক ভাইৰ নিচিনাকৈ উৎসাহিত কৰিবা৷\n2. বৃদ্ধা মহিলা সকলক মাতৃৰ নিচিনাকৈ আৰু যুৱতী সকলক সম্পূর্ণ শুদ্ধতাৰে ভনীৰ নিচিনাকৈ বিনয় কৰিবা।\n3. যি সকল প্ৰকৃত বিধৱা, সঁচাই অকলশৰীয়া সেই সকলক সমাদৰ কৰিবা।\n4. কিন্তু যদি কোনো বিধৱাৰ সন্তান বা নাতি-নাতিনী থাকে, তেনেহলে তেওঁলোকে প্ৰথমে নিজৰ ঘৰৰ লোক সকলৰ প্রতি শ্রদ্ধা-ভক্তি দেখুৱাবলৈ আৰু নিজ পিতৃ-মাতৃৰ প্ৰতি উপকাৰ কৰিবলৈ শিকক, কিয়নো এয়ে ঈশ্বৰৰ দৃষ্টিত গ্ৰহণীয়।\n5. কিন্তু যি গৰাকী প্ৰকৃত বিধৱা আৰু অকলশৰীয়া, তেওঁ ঈশ্বৰত কৰা বিশ্ৱাস সুনিশ্চিত ৰাখি, ৰাতিয়ে-দিনে নিবেদন আৰু প্ৰাৰ্থনাত আসক্ত থাকক।\n6. কিন্তু যি গৰাকী ইন্দ্ৰিয় সুখত মগ্ন থাকে, তেওঁ জীয়াই থাকিও মৰা।\n7. এইবোৰৰ বিষয়ে তুমি আদেশ দিবা, যাতে তেওঁলোক নিৰ্দোষী হয়।\n8. কিন্তু কোনোৱে যদি আপোন লোকৰ, বিশেষকৈ নিজৰ ঘৰৰ পৰিয়ালৰ বাবে চিন্তা নকৰে, তেনেহলে তেওঁ বিশ্বাস অস্বীকাৰ কৰিলে আৰু এজন অবিশ্বাসী লোকতকৈয়ো অধম হ’ল।\n9. এগৰাকী বিধৱা বুলি এনে মহিলা সকলৰ নাম তালিকাভুক্ত হওক: যি গৰাকীৰ বয়স ষাঠিতকৈ কম নহয় আৰু তেওঁ এজন স্বামীৰ ভার্যা আছিল।\n10. তেওঁৰ এনেবোৰ সৎকামৰ কাৰণে সুনাম থকা উচিত; অৰ্থাৎ যদি তেওঁ সন্তানবোৰক লালন-পালন কৰি থাকে, আলহী সুধি থাকে, পবিত্ৰ লোক সকলৰ ভৰি ধুৱাই থাকে, ক্লেশ পোৱাবোৰৰ উপকাৰ কৰে, আৰু সকলো সৎ কৰ্মৰ অনুগামী হৈ থাকে, এই সকলো সৎকৰ্মৰ বাবে সেই জনীয়ে সুখ্যাতি পোৱা উচিত৷\n11. কিন্তু যুৱতী বিধৱা সকলক গ্ৰহণ নকৰিবা, কিয়নো তেওঁলোকে ইন্দ্রিয়-সুখাভিলাষিনী হৈ খ্রীষ্টৰ বিৰুদ্ধে গৈ বিয়া হবলৈ ইচ্ছা কৰিব।\n12. এইদৰে তেওঁলোকে পূৰ্বৰ শপত প্রত্যাহাৰ কৰাৰ কাৰণে পাপত আৱদ্ধ হয়।\n13. ইয়াৰ উপৰি তেওঁলোকে ঘৰে ঘৰে ঘূৰি ফুৰি অকর্মন্য হৈ পৰে আৰু মাত্ৰ অকৰ্মন্যই নহয়, পৰচৰ্চা আৰু লোকৰ কামত হস্তক্ষেপ কৰি, অনৰ্থক কথাবোৰ কবলৈ শিকে, এইবোৰ তেওঁলোকে কৰা উচিত নহয়।\n14. এতেকে মোৰ আজ্ঞা এই যে, যুৱতী বিধৱা সকলে তিৰস্কাৰৰ অর্থে বিপক্ষক কোনো সুযোগ নিদিবৰ বাবে তেওঁলোকে পুণৰ বিয়া কৰাওক, সন্তানৰ মাক হওক, আৰু ঘৰ-সংসাৰ কৰক।\n15. কিয়নো ইতিমধ্যে কোনো কোনোৱে এনেদৰে চয়তানৰ পাছত বিপথে গ’ল।\n16. যদি কোনো বিশ্বাসী মহিলাৰ মাজত বিধৱা সকল থাকে, তেনেহলে মণ্ডলীক ভাৰগ্রস্ত নকৰি তেৱেঁই সেই সকলৰ উপকাৰ কৰক যাতে মণ্ডলীয়ে স্বৰূপ বিধৱা সকলক সাহায্য কৰিব পাৰে।\n17. যি যি পৰিচাৰক সকলে উত্তমৰূপে পৰিচালনা কৰে, বিশেষকৈ যি সকলে বাক্য আৰু শিক্ষাত পৰিশ্ৰম কৰে, তেওঁলোক দুগুণ সমাদৰৰ যোগ্য-পাত্ৰ বুলি গণিত হওক।\n18. কিয়নো ধৰ্মশাস্ত্ৰত কৈছে “মৰণা মাৰোঁতে গৰুৰ মুখত মোখোৰা নাবান্ধিবা” আৰু “বনুৱা নিজ বেচৰ যোগ্য।”\n19. পৰিচাৰক সকলৰ বিৰুদ্ধে অহা অপবাদ দুই তিনি জন সাক্ষী নহলে গ্ৰহন নকৰিবা।\n20. আনবোৰে যেন ভয় কৰে, এই কাৰণে পাপী সকলক সকলোৰে আগত তিৰস্কাৰ কৰিবা।\n21. ঈশ্বৰ, খ্ৰীষ্ট যীচু আৰু মনোনীত দূত সকলৰ সাক্ষাতে মই তোমাক এইবোৰ বিধান মানি চলিবলৈ দৃঢ় আজ্ঞা দিছোঁ৷ কিন্তু সম্পূর্ণ সত্য নজনাকৈ তুমি কোনো বিচাৰ নকৰিবা আৰু পক্ষপাতেৰে একো নকৰিবা।।\n22. কাৰো ওপৰত হঠাতে হাত নিদিবা আৰু অন্য লোকৰ পাপৰ অংশীদাৰ নহ’বা৷ নিজকে নিৰ্দোষী কৰি ৰাখিবা।\n23. তুমি কেৱল পানী নাখাবা, কিন্তু তোমাৰ পেটৰ কাৰণে আৰু সঘনাই হৈ থকা অসুখৰ কাৰণে অলপ দ্ৰাক্ষাৰস পান কৰিবা।\n24. কোনো কোনো মানুহৰ পাপ সুস্পষ্ট আৰু বিচাৰ-পথত অগ্ৰগামী হয় আৰু কোনো কোনো লোকৰ পাপ পাছত স্পষ্ট হয়৷\n25. ঠিক সেইদৰে মানুহৰ সৎ কর্মবোৰো সহজে প্রকাশ পায়। যদিও সেইবোৰৰ কিছুমান স্পষ্ট ৰূপত দেখা পোৱা নাযায়, তথাপি সেইবোৰক চিৰদিনৰ বাবে গুপ্ত কৰি ৰাখিব নোৱাৰি।


ভাল খবৰঃ ভাৰতৰ শীৰ্ষ ১০০ প্ৰভাৱশালী ব্যক্তি-২০২১ ৰ তালিকাত একমাত্ৰ অসমীয়া ড° হিমন্ত বিশ্ব শৰ্মা - অসমীয়াৰ সুখ-দুখ\nHome goodnews তাজাখবৰ ভাল খবৰ ভাল খবৰঃ ভাৰতৰ শীৰ্ষ ১০০ প্ৰভাৱশালী ব্যক্তি-২০২১ ৰ তালিকাত একমাত্ৰ অসমীয়া ড° হিমন্ত বিশ্ব শৰ্মা\nxukhdukh.com March 28, 2021 goodnews, তাজাখবৰ, ভাল খবৰ,\nভাৰতৰ শীৰ্ষ ১০০ প্ৰভাৱশালী ব্যক্তি-২০২১ ৰ তালিকাত একমাত্ৰ অসমীয়া ড° হিমন্ত বিশ্ব শৰ্মা\nভাৰতৰ অন্যতম সন্মানীয় ৰাষ্ট্ৰীয় কাকত ইণ্ডিয়ান এক্সপ্ৰেছ কাকতে 2021 বৰ্ষৰ বাবে ঘোষণা কৰিলে IE 100 2021: The List of Most Powerful Indians ৰ তালিকা। এই তালিকাত একমাত্ৰ অসমীয়া হিচাবে ৬০তম স্থানত নাম জিলিকি উঠিছে অসম বিত্তমন্ত্ৰী তথা বিজেপিৰ উত্তৰ-পূৱৰ সমন্বয়ক ড° হিমন্ত বিশ্ব শৰ্মাৰ নাম। উল্লেখযোগ্য যে, উত্তৰ-পূৱৰ পৰা এই তালিকাত একমাত্ৰ তেখেতৰেই নামে স্থান পাইছে।\nএই বৰ্ষত কৰ'না মহামাৰীৰ বিপক্ষে হোৱা যুঁজত লোৱা ভূমিকাৰ বাবে স্বাস্থ্য খণ্ডৰ আমোলা, প্ৰতিষেধক প্ৰতিষ্ঠান আদিৰ নামো পোন প্ৰথম বাৰৰ বাবে বিবেচনালৈ অনা বুলি ইণ্ডিয়ান এক্সপ্ৰেছ কাকতে প্ৰকাশ কৰিছে। বহু ব্যক্তিৰেই ৰেংকিং বিগত বৰ্ষতকৈ তললৈ নামিছে, বহুতৰ আকৌ স্থান উৰ্ধমুখীও হৈছে। শীৰ্ষ স্থান লভা প্ৰধানমন্ত্ৰী নৰেন্দ্ৰ মোদী আৰু দ্বিতীয় স্থানত থকা গৃহমন্ত্ৰী অমিত শাহৰ ৰেংক একে আছে। ৰাষ্ট্ৰীয় স্বয়ং সেৱক সংঘৰ মুৰব্বী মোহন ভাগৱতৰ স্থান পূৰ্বৰ চতুৰ্থৰ পৰা এইবাৰ তৃতীয় স্থানলৈ উন্নীত হৈছে। বিজেপিৰ সভাপতি জে.পি. নড্ডা বিগত বৰ্ষৰ দশম স্থানৰ পৰা এইবাৰ চতুৰ্থ স্থানলৈ আহিছে। তাৰ পাছতে স্থান লভা ৰিলায়েঞ্চৰ মুৰব্বী মুকেশ আম্বানীয়ে পঞ্চম স্থান অক্ষুন্ন ৰাখিছে। লক্ষণীয় যে তেওঁৰ ভাতৃ অনিল আম্বানীয়ে এই তালিকাত স্থানেই পোৱা নাই।\nপ্ৰতিৰক্ষামন্ত্ৰী ৰাজনাথ সিঙে ষষ্ঠ স্থান অক্ষুন্ন ৰাখিছে। সপ্তম স্থানত আছে নিৰাপত্তা উপদেষ্টা অজিত ডোভাল। অষ্টম স্থানত উপবিষ্ট হৈছে পথ পৰিবহ মন্ত্ৰী নিতিন গাদকাৰী। বিগত বৰ্ষৰ অষ্টমৰ পৰা নৱম স্থানলৈ অৱনমন ঘটিছে কেন্দ্ৰীয় বিত্তমন্ত্ৰী নিৰ্মলা সীতাৰমনৰ। তাৰ বিপৰীতে উদ্যোগপতি গৌতম আদানীৰ স্থান ২৮তমৰ পৰা একেবাৰতে উন্নীত হৈ শীৰ্ষ দহৰ ভিতৰত দশম স্থানত উপবিষ্ট হবলৈ সক্ষম হৈছে। তাৰ বিপৰীতে কংগ্ৰেছ সভানেত্ৰী ছোনিয়া গান্ধীৰ ৰেংক ২০১৯ত ১৭তম আছিল যদিও এইবাৰ ৩৪ তম স্থানলৈ অৱনমিত হৈছে।\nএই তালিকাত স্থান লভা আন দহজন হৈছে স্থানাংক ক্ৰমে-\n১১. ৰবিশংকৰ প্ৰসাদ, কেন্দ্ৰীয় আইন মন্ত্ৰী\n১২. সুব্ৰমণিয়ম জয়শংকৰ, কেন্দ্ৰীয় বিদেশ মন্ত্ৰী\n১৩. যোগী আদিত্য নাথ, মুখ্যমন্ত্ৰী, উত্তৰ প্ৰদেশ\n১৪. উদ্ধৱ থাকৰে, মুখ্যমন্ত্ৰী, মহাৰাষ্ট্ৰ\n১৫. অমৰিন্দৰ সিং, মুখ্যমন্ত্ৰী, পাঞ্জাৱ\n১৬. বি এল সন্তোষ. বিজেপিৰ ৰাষ্ট্ৰীয় সাংগঠনিক সাধাৰণ সম্পাদক।\n১৭. পিয়ুষ গোৱেল, কেন্দ্ৰীয় ৰেল মন্ত্ৰী\n১৮. শাৰদ পাৱাৰ, সভাপতি, নেচনেলিষ্ট কংগ্ৰেছ পাৰ্টী\n১৯. জেনেৰেল এম এম নাৰাৱানে, ইণ্ডিয়ান আৰ্মী চীফ\n২০. পি কে মিশ্ৰ, প্ৰধানমন্ত্ৰীৰ মুখ্য-সচিব।\nনতুনকৈ মুখ্য-ন্যায়াধীশৰ দায়িত্ব লব লগা এন.ভি. ৰামানাই স্থান পাইছে ২১তম। কেৰেলাৰ মুখ্যমন্ত্ৰী বৰ্ষীয়ান পিনিয়েৰী বিজয়নে লা কৰিছে ২৪তম স্থান। অৰবিন্দ কেজৰীৱালৰ স্থান ৫১তমৰ পৰা উন্নীত হৈ এইবাৰ ২৭ হৈছে। কেন্দ্ৰীয় স্বাস্থ্য-সচিব ৰাজেশ ভূষণক ৩৫ আৰু এইমচৰ মুৰব্বী ডাঃ ৰনদীপ গুলেৰীয়াক দিয়া হৈছে ৩৬তম স্থান। নিজৰ দলৰ মুখ্যমন্ত্ৰীতকৈ তলত স্থান লভিছে ৰাহুল গান্ধীয়ে, তেখেতৰ স্থান পূৰ্বৰ ২৫ৰ পৰা অৱনমন হৈ ৩৯ পাইছেগৈ। এনফৰ্চমেণ্ট ডাইৰেক্টৰেটৰ নিৰ্দেশৰ সঞ্জয় মিশ্ৰক 'নতুন -চিবিআই' ৰ ৰূপ ধাৰণ কৰাৰ বাবে ৪০তম স্থান দিয়া হৈছে। প্ৰিয়ংকা গান্ধীয়ে লাভ কৰিছে ৪১ তম স্থান।\nউল্লেখযোগ্য যে অমিত শাহৰ পুত্ৰ তথা ভাৰতীয় ক্ৰিকেট কণ্ট্ৰ্ল বৰ্ডৰ সম্পাদক পদত আসীন জয় শাহক ইণ্ডিয়ান এক্সপ্ৰেছে চিনাক্ত কৰিছে দেশৰ ৫৯তম স্থানৰ প্ৰভাৱশালী ব্যক্তি স্বৰূপে। জয় শাহ এছিয়ান ক্ৰিকেট কাউন্সিলৰো সভাপতি। তেওঁৰ নেতৃত্বতে নৰেন্দ্ৰ মোদীৰ নামত আহমেদাবাদৰ মটেৰাত বিশ্বৰ সৰ্ব-বিশাল ক্ৰিকেট ষ্টেডিয়ামৰ নামাকৰণ কৰা হয়।\nড° হিমন্ত বিশ্ব শৰ্মাৰ প্ৰকাশিত গ্ৰন্থ আমাজনৰ পৰা কিনিবলৈ ওপৰৰ সূত্ৰ ক্লিক কৰক\nভাৰতৰ এশ গৰাকী প্ৰভাৱশালী ব্যক্তিৰ তালিকা সম্পূৰ্ণকৈ পাবৰ বাবে তলৰ এই সূত্ৰ ক্লিক কৰকঃ\nIE-100 2021 by INDIAN EXPRESS\nতাৰ পাছতে একমাত্ৰ অসমীয়া ড° হিমন্ত বিশ্ব শৰ্মাৰ নাম দেখিবলৈ পোৱা গৈছে। মুখ্যমন্ত্ৰী সৰ্বানন্দ সোনোৱালে স্থান পাবলৈ সক্ষম নোহোৱা দেশৰ প্ৰথম ১০০ গৰাকী প্ৰভাৱশালী ব্যক্তিৰ তালিকাত শৰ্মাৰ নাম অন্তভুৰ্ক্তিৰ কাৰণ হিচাবে উল্লেখ আছে যে, তেওঁ উত্তৰ পূৱত বিজেপিৰ 'সমস্যা-সমাধানকাৰী'। উত্তৰ-পূৱৰ সাতখন ৰাজ্যৰ ভিতৰত ছখন ৰাজ্যতে বিজেপি নেতৃত্বাধীন চৰকাৰ থকা অৱস্থানত উত্তৰ-পূৱৰ সমন্বয়কৰ দায়িত্বত থকা ড° হিমন্ত বিশ্ব শৰ্মাৰ প্ৰভাৱ সেয়ে সোনোৱালতকৈ ৰাষ্ট্ৰীয় সংবাদ মাধ্যমৰ দৃষ্টিত বেছি। তেখেতক অসম চৰকাৰৰ 'FACE' বুলিও উল্লেখ কৰাক লগতে কা-২০১৯ আৰু বৰ্তমানৰ বিধান সভাৰ নিৰ্বাচনত লোৱা নিৰ্ণায়ক (Crucial) ভূমিকাৰ কথাও উল্লেখ কৰিছে। যদি বিজেপি জিকে, তেন্তে এইবাৰ তেওঁক মুখ্যমন্ত্ৰী পাতেনে, নে কেন্দ্ৰীয় চৰকাৰত মন্ত্ৰীৰ দায়িত্ব দিয়ে সেয়াও লক্ষণীয় হব বুলিও প্ৰকাশ পাইছে। লগতে 'মামা' নামেৰে চ'ছিয়েল মেডিয়া তথা মেমে, কাৰ্টুনত জনপ্ৰিয়তা লভাৰ বিষয়েও এই প্ৰতিবদেনতে প্ৰকাশ পাইছে।\nইণ্ডিয়ান এক্সপ্ৰেছত ডঃ হিমন্ত বিশ্ব শৰ্মা\nBy xukhdukh.com on March 28, 2021


জম্মু আৰু কাশ্মীৰত এতিয়া ক্ৰয় কৰিব পাৰিব সকলো ভাৰতীয়ই ভূমি\nঅসমৰ খবৰ (অসম)\nআমাৰ সৈতে জড়িত হওঁক\nবাতৰি প্ৰেৰণ কৰক\nজম্মু আৰু কাশ্মীৰত এতিয়া ক্ৰয় কৰিব পাৰিব সকলো ভাৰতীয়ই ভূমি - G Plus Assam\nজি প্লাছ নিউজ | October 28, 2020 10:11 hrs\nকেন্দ্ৰই মঙ্গলবাৰে কেইবাটাও আইন সংশোধন কৰি জম্মু আৰু কাশ্মীৰত ভূমি কিনিবলৈ দেশৰ বিভিন্ন প্ৰান্তৰ লোকসকলৰ বাবে পথ মুকলি কৰে, যাক কেন্দ্ৰীয় শাসিত অঞ্চলৰ প্ৰধান ৰাজনৈতিক দলবোৰে অঞ্চলটোক "বিক্ৰীৰ বাবে" লোৱা এক পদক্ষেপ বুলি কয়।\nকিন্তু কেন্দ্ৰই কয় যে সংবিধানৰ অনুচ্ছেদ ৩৭০ আৰু অনুচ্ছেদ ৩৫এ বাতিল কৰাৰ এবছৰ পিছত অহা সংশোধনবোৰে "বিকাশৰ পথ" খুলিব আৰু কেন্দ্ৰীয় শাসিত অঞ্চলত প্ৰগতি আৰু উন্নতিৰ এক নতুন যুগৰ আৰম্ভণি চিহ্নিত কৰিব।\nহিন্দী আৰু ইংৰাজীত লিখা ১১১ পৃষ্ঠাৰ অধিসূচনাত, গৃহ মন্ত্ৰালয়ে ভূমি আইনগত কেইবাটাও পৰিৱৰ্তন কৰিছিল, যাৰ ভিতৰত এক অন্যতম পৰিৱৰ্তন, যি ৰাজহুৱা উদ্দেশ্যৰ সুবিধা স্থাপনৰ বাবে কৃষি ভূমি ব্যৱহাৰ কৰাৰ অনুমতি দিয়ে।\nজম্মু আৰু কাশ্মীৰ উন্নয়ন আইনত কৰা আটাইতকৈ গুৰুত্বপূৰ্ণ সংশোধন হৈছে, কেন্দ্ৰই আইনৰ ধাৰা ১৭ ৰ পৰা সৈতে ভূমি নিষ্কাশনৰ সৈতে সম্পৰ্কিত "ৰাজ্যৰ স্থায়ী বাসিন্দা" বাক্যাংশটো প্ৰত্যাহাৰ কৰা। যোৱা বছৰৰ আগষ্টত অনুচ্ছেদ ৩৭০ আৰু অনুচ্ছেদ ৩৫-এ বাতিল কৰাৰ আগতে, অনা-বাসিন্দাসকলে জম্মু-কাশ্মীৰত কোনো স্থাৱসম্পত্তি ক্ৰয় কৰিব নোৱাৰিছিল। শেহতীয়া পৰিৱৰ্তনে অনা-বাসিন্দাসকলক কেন্দ্ৰীয় শাসিত অঞ্চলত ভূমি ক্ৰয় কৰাৰ পথ মুকলি কৰিছে।\nজম্মু আৰু কাশ্মীৰ\nসকলো ভাৰতীয়ই ভূমি\nbuy land in Jammu and Kashmir\nComments (0) মন্তব্য প্ৰেৰণ কৰক\nপূৰ্বৱৰ্তী 123 .. 509\nতৰুণ গগৈক অভিনৱ সৃষ্টিশীলতাৰে শ্ৰদ্ধাঞ্জলি অসমৰ শিল্পীৰ - G Plus Assam\nআদিল হুছেইন অভিনীত ‘দিল্লী ক্ৰাইম’ উজ্জ্বলিল এমীছ ২০২০ ত - G Plus Assam\nঅসমৰ প্ৰাক্তন মুখ্য মন্ত্ৰী তৰুণ গগৈৰ শেষ নিশ্বাস ত্যাগ - G Plus Assam\nগৰাকীক নিচাসক্ত কৰি চিটি বাছৰ পৰায়ে লুটি নিলে ২.৫ লাখ টকা - G Plus Assam\nমোৰ অৱসৰৰ সিদ্ধান্ত পুনৰ বিবেচনা কৰিমঃ সমুজ্জ্বল ভট্ৰাচাৰ্য্য - G Plus Assam\nনলবাৰীত গুলী চালনাঃ বেংকৰ পৰা লুটি নিলে ৫০ লাখতকৈও অধিক টকা - G Plus Assam\nইয়াত সন্নিৱিষ্ট লেখা-তথ্যসমূহ অনুমতি অবিহনে প্ৰকাশ, প্ৰচাৰ, পুনঃলেখা বা পুনৰ বিতৰণ কৰিব নোৱাৰিব। 2016 ©G Plus. সৰ্বস্বত্ত্ব সংৰক্ষিত। কপিৰাইট ©Insight Media Pvt. Ltd. সৰ্বস্বত্ত্ব সংৰক্ষিত।।©


আনন্দিতা দত্ত তামূলী - অসমীয়া ৱিকিপিডিয়া\nআনন্দিতা দত্ত তামূলী\nতিতাবৰ, যোৰহাটি জিলা, অসম\nভাৰতীয় জলকীয়া ৰাণী\n(Indian Chilli Queen)\nভোট জলকীয়া খোৱা আৰু চকুত লগোৱাৰ বাবে\nতিতাবৰ, যোৰহাট জিলা\nলিমকা বুক অফ ৰেকৰ্ডছ\nআনন্দিতা দত্ত তামূলী (ইংৰাজী: Anandita Dutta Tamuly) হৈছে অসমৰ যোৰহাট জিলাৰ তিতাবৰৰ এগৰাকী মহিলা। এওঁ শুদা চকুত ভোট জলকীয়া ঘঁহি লগাব পাৰে আৰু খাবও পাৰে। গিনিছ ৱৰ্ল্ড ৰেকৰ্ডছে ভোট জলকীয়াক বিশ্বৰ আটাইতকৈ জ্বলা জলকীয়া বুলি স্বীকৃতি দিছে।\n1 ল'ৰালি কালৰ প্ৰভাৱ\n2 অভিলেখ গঢ়াৰ পথত\n3 ৰিয়েলিটী শ্ব'ত প্ৰদৰ্শন\n4 গিনিছ ৰেকৰ্ডৰ পথত\nল'ৰালি কালৰ প্ৰভাৱ[সম্পাদনা কৰক]\nআনন্দিতাৰ পাঁচ বছৰ বয়সত জিভাত ফোঁহা ওলাইছিল। সেয়ে মাকে জিভাত জলকীয়াৰ প্ৰলেপ এটা লগাই দিছিল। তেতিয়াৰ পৰাই আনন্দিতাৰ জলকীয়াৰ প্ৰতি এটা ৰুচি গঢ়ি উঠিছিল। সৰু কালৰপৰাই তেওঁ কেৱল নিমখৰ সৈতে ভোট জলকীয়া খোৱাৰ অভ্যাস গঢ়ি তোলে।\nঅভিলেখ গঢ়াৰ পথত[সম্পাদনা কৰক]\n২০০৬ চনত, আনন্দিতাই দুই মিনিটত ৬০ টা ভোট জলকীয়া খাই আৰু এক মিনিটত ১২ টা ভোট জলকীয়া শুদা চকুত লগাই লিমকা বুক অফ ৰেকৰ্ডছত (ইংৰাজী: Limca Book of Records) নিজৰ নাম লিখোৱায়। তেতিয়াৰ পৰাই তেওঁ গিনিছ ৱৰ্ল্ড ৰেকৰ্ডছ (ইংৰাজী: Guinness World Records)ত নিজৰ নাম অন্তৰ্ভূক্ত কৰাৰ বাবে প্ৰস্তুতি চলায়। ইয়াৰ আগতে ২০০২ চনত দক্ষিণ আফ্ৰিকাৰ অনিতা ক্ৰেফ'ৰ্ডে (Anita Crafford) আঠটা এক মিনিটত জলপেন'ছ (ইংৰাজী: jalapenos) খাই অভিলেক গঢ়ি থৈছিল।\nৰিয়েলিটী শ্ব'ত প্ৰদৰ্শন[সম্পাদনা কৰক]\n২০০৬ চনৰ ২৯ আগষ্টত জি টিভিৰ ৰিয়েলিটী শ্ব' শ্বাবাছ ইণ্ডিয়া (ইংৰাজী: Shabaash India) আনন্দিতাই ভোট জলকীয়া খোৱা সম্প্ৰচাৰ কৰা হৈছিল।\nগিনিছ ৰেকৰ্ডৰ পথত[সম্পাদনা কৰক]\n"মই বহুত নিৰাশ হৈছোঁ, কাৰণ মই ৫১ টা ভোট জলকীয়া খাব পাৰিলোঁ। ২০০৬ চনত, এটা স্থানীয় অনুষ্ঠানৰ বাবে মই দুই মিনিটত ৬০ টা ভোট জলকীয়া কাইছিলোঁ। কিন্তু মই নিশ্চিত যে, ইয়াৰ দ্বাৰা মই গিনিছ ৱৰ্ল্ড ৰেকৰ্ডছত নিজৰ নাম লিখোৱাব পাৰিম।"\nপ্ৰেছৰ লগত হোৱা আনন্দিতাৰ কথা-বাৰ্তা\n২০০৯ চনৰ ৯ এপ্ৰিলত যোৰহাটৰ জিলা পুথিভঁৰালৰ প্ৰেক্ষাগৃহত আনন্দিতাই গিনিছ ৰেকৰ্ডৰ বাবে প্ৰচেষ্টা চলায়। চেনেল ফ'ৰ নামৰ চেনেল এটাৰ অনুষ্ঠানৰ বাবে ব্ৰিটিছ chef গৰ্ডন ৰামচে (ইংৰাজী: Gordon Ramsay)ই আঁত ধৰিছিল। আনন্দিতাই ২ মিনিটত ৫১ টা ভোট জলকীয়া খাই আৰু ২৫ টা ভোট জলকীয়া চকুত ঘঁহে।\n↑ 1.0 1.1 1.2 "‘Hottest’ chef getsataste of hottest jolokia - Gordon Ramsay finds Assam’s chilli girl’s performance for Guinness records ‘unbelievable’". The Telegraph. Friday , April 10 , 2009. http://www.telegraphindia.com/1090410/jsp/northeast/story_10799180.jsp। আহৰণ কৰা হৈছে: 24 January 2010.\n↑ 2.0 2.1 2.2 IANS (5 August 2006). "World's 'hottest' woman". The Times of India. http://timesofindia.indiatimes.com/india/Worlds-hottest-woman/articleshow/1856410.cms। আহৰণ কৰা হৈছে: 24 January 2010.\n↑ 3.0 3.1 3.2 Bengani (April 11, 2009). "Anandita Dutta Tamuly blazes through chili-eating feat". Zimbio. http://www.zimbio.com/Sarah+Symonds/articles/26/Anandita+Dutta+Tamuly+blazes+through+chili। আহৰণ কৰা হৈছে:9January 2010.\n↑ 4.0 4.1 4.2 4.3 "Indian Chilli Queen: Anandita Dutta". 24timepass. http://www.24-timepass.com/blogs/indian-chilli-queen-anandita-dutta.htm। আহৰণ কৰা হৈছে:9January 2010.\n↑ 5.0 5.1 5.2 5.3 Hussain, Syed Zarir (April 10, 2009). "Assamese woman munches world's hottest chillies, sets record". প্ৰকাশক Jorhat. http://www.thaindian.com/newsportal/health/assamese-woman-munches-worlds-hottest-chillies-sets-record_100177882.html। আহৰণ কৰা হৈছে:9January 2010.\nIndian in record chilli attempt, BBC News.\nWoman aims for record feast of world's hottest pepper ABC News.\nName Tamuly, Anandita Dutta\nShort description Indian chilli eater\nPlace of birth Titabar, Jorhat, Assam\n"https://as.wikipedia.org/w/index.php?title=আনন্দিতা_দত্ত_তামূলী&oldid=139647"ৰ পৰা সংকলিত\nএই পৃষ্ঠাখন ২৩ আগষ্ট, ২০১৪ তাৰিখে ১২:৫৫ বজাত অন্তিম সংশোধন কৰা হৈছিল।


ফিনলেণ্ডত 'সপ্তাহত চাৰিটা দিন আৰু ছয় ঘণ্টা প্ৰতিদিনে' কৰ্মদিনৰ এক ব্যৱস্থা প্ৰৱৰ্তন কৰা হৈছে নেকি? - Factcrescendo Assamese\nJanuary 18, 2020 January 18, 2020 Manjori BorkotokyLeaveaComment on ফিনলেণ্ডত ‘সপ্তাহত চাৰিটা দিন আৰু ছয় ঘণ্টা প্ৰতিদিনে’ কৰ্মদিনৰ এক ব্যৱস্থা প্ৰৱৰ্তন কৰা হৈছে নেকি?\nশেহতীয়াকৈ ফিনলেণ্ডৰ নতুন প্ৰধান মন্ত্ৰী চানা মৰীণে দেশখনত ‘সপ্তাহত চাৰিটা দিন আৰু ছয় ঘণ্টা প্ৰতিদিনে’ কৰ্মদিনৰ এক ব্যৱস্থা প্ৰৱৰ্তন কৰিছে বুলি ছচিয়েল মিডিয়াত তোলপাৰ লাগিছে । বিভিন্ন সংবাদ মাধ্যমৰ উপৰিয়ো ফেচবুক আৰু হোৱাটচ এপ্পৰ জৰিয়তে এই বাতৰিটো বিভিন্ন ধৰণে শ্বেয়াৰ কৰা হৈছে ।\nঅসমতো হোৱাটচ এপ্পৰ জৰিয়তে ফিনলেণ্ডৰ নতুন প্ৰধান মন্ত্ৰীৰ এই ঘোষণাক সলাগি বিভিন্ন পোষ্ট বা ফটো ফৰৱাৰ্ড কৰা হৈছে । এনে এটা ফৰৱাৰ্ড আমাৰ দৃষ্টিগোচৰ হয় য’ত ফিনলেণ্ডৰ নতুন প্ৰধান মন্ত্ৰীৰ ফটো সন্নিবিষ্ট কৰা হৈছে আৰু লগতে লিখা হৈছে যে ফিনলেণ্ডৰ নতুন প্ৰধান মন্ত্ৰী চানা মৰীণে দেশখনত ‘সপ্তাহত চাৰিটা দিন আৰু ছয় ঘণ্টা প্ৰতিদিনে’ কৰ্মদিনৰ এক ব্যৱস্থা প্ৰৱৰ্তন কৰিছে ।\nসঁচাকৈ এনেকুৱা বৈপ্লৱিক ব্যৱস্থা প্ৰৱৰ্তন কৰা হৈছে নেকি ফিনলেণ্ডত? সত্য কি? জানোঁ আহক ।\nআমি কিছুমান প্ৰাসংগিক কীবৰ্ডছ ব্যৱহাৰ কৰি অনলাইন চাৰ্ছ কৰিলোঁ আৰু পালোঁ যে যোৱা জানুৱাৰী ৭, ২০২০ তাৰিখে ফিনলেণ্ডৰ চৰকাৰে এক টুইট কৰিছিল যে সপ্তাহৰ অকল চাৰিটা দিন কৰ্মদিন হিচাবে প্ৰৱৰ্তন কৰাৰ কোনো উল্লেখ চৰকাৰী এজেণ্ডাত নাই ।\nতেওঁলোকে আৰু স্পষ্ট কৰি দিয়ে যে প্ৰধান মন্ত্ৰী গৰাকী যোৱা আগষ্ট মাহত পৰিবহণ মন্ত্ৰী হৈ থাকোঁতে এই বিষয়ে এক পেনেলৰ আলোচনাৰ সময়ত চমুকৈ কল্পনা কৰিছিল আৰু ইয়াৰ পাছত শেহতীয়া ভাৱে এই বিষয়ত কোনো ক্ৰিয়াকলাপ হোৱা নাই ।\nআমি এই বিষয়ে আৰু অনুসন্ধান কৰিলোঁ আৰু এছোচিয়েট প্ৰেছৰ এক নিউজ ৰিপৰ্ট দেখা পালোঁ যে যোৱা আগষ্ট মাহত ছচিয়েল ডেমক্ৰেটিক পাৰ্টিৰ এক আলোচনাৰ অনুষ্ঠানত পাৰ্টিৰ নেতা আৰু তেতিয়াৰ পৰিবহণ মন্ত্ৰী চানা মৰীণে এই আইডিয়াটোৰ বিষয়ে চমুকৈ কৈছিল ।\nনিউজ ৰিপৰ্টটোৰ মতে মৰীণে কৈছিল যে সপ্তাহত চাৰিটা দিন আৰু ছয় ঘণ্টা প্ৰতিদিনে কৰ্মদিনৰ এক ব্যৱস্থা এতিয়া কল্পনাতহে সম্ভৱ যেন লাগিব পাৰে কিন্তু ভৱিষ্যতত সঁচা হৈ পৰিব পাৰে ।\nফিনলেণ্ডৰ নতুন প্ৰধান মন্ত্ৰী চানা মৰীণে দেশখনত ‘সপ্তাহত চাৰিটা দিন আৰু ছয় ঘণ্টা প্ৰতিদিনে’ কৰ্মদিনৰ এক ব্যৱস্থা প্ৰৱৰ্তন কৰিছে বুলি ছচিয়েল মিডিয়াত ভাইৰেল হোৱা পোষ্টবোৰ মিছা । এনে কোনো সিদ্ধান্ত ফিনলেণ্ডৰ চৰকাৰে লোৱা নাই ।\nTitle:ফিনলেণ্ডত ‘সপ্তাহত চাৰিটা দিন আৰু ছয় ঘণ্টা প্ৰতিদিনে’ কৰ্মদিনৰ এক ব্যৱস্থা প্ৰৱৰ্তন কৰা হৈছে নেকি?\nTagged FinlandWorking Hours\nৰাজীৱ গান্ধীয়ে দেশলৈ কম্পিউটাৰ আনিব বিচৰা সিদ্ধান্তৰ বিৰোধিতা কৰিবলৈ বাজপেয়ীয়ে এইদৰে গৰু গাড়ীত উঠি সংসদ ভৱনলৈ অহা নাছিল!\nAugust 4, 2020 August 4, 2020 Manjori Borkotoky


Homeপ্ৰবন্ধ মহাত্মা গান্ধীৰ অসম ভ্ৰমণৰ অভিজ্ঞতা | Article by Himakshi Devi\nমহাত্মা গান্ধীৰ অসম ভ্ৰমণৰ অভিজ্ঞতা\nমহাত্মা গান্ধী অসমলৈ চাৰিবাৰ আহিছিল ।অসহযোগ আন্দোলনৰ সময়ত চন ১৯২১ ৰ আগষ্ট মাহত অসমলৈ আহি গুৱাহাটী, তেজপুৰ, নগাঁও, যোৰহাট, ডিব্ৰুগড়, শিলচৰ, চিলেট হৈ কলিকতালৈ গৈছিল। সেয়ে মহাত্মাৰ প্ৰথম আগমন । ইয়াৰ পিছত চন ১৯২৬ ৰ ডিচেম্বৰ মাহত গুৱাহাটীৰ পাণ্ডুত অধিৱেশন বহোঁতে তেখেত দ্বিতীয়বাৰলৈ আহিছিল । ১৯৩৪ চনত হৰিজন ছফৰলৈ ওলাওঁতে অসমো তেখেতৰ ভ্ৰমণ তালিকাত অন্তৰ্ভুক্ত হৈছিল। ১৯৪৬ চনতো তেখেতে গুৱাহাটী, শুৱালকুছি , গোৱালপাৰা, ধুবুৰী প্ৰভৃতি ঠাই ফুৰি গৈছিল ।\nমহাত্মাই অসম ভ্ৰমণলৈ আহোঁতে যিবিলাক প্ৰৱন্ধ আৰু চিঠি-পত্ৰাদি লিখিছিল , তাক একগোট কৰি লিখা ' Collected Works of Mahatma Gandhi ' নামৰ কিতাপৰপৰা ইয়াত কিছু অংশ ভাঙনি কৰি দিয়া হৈছে।\nঠাইডোখৰ আৰু মানুহ :-\nমই অসমৰ নামটোহে কেবল শুনিবলৈ পাইছিলোঁ । ইংলেণ্ডত মই পঢ়ি থাকোঁতে মণিপুৰ আক্ৰমণৰ কাহিনী পঢ়িবলৈ পাইছিলোঁ । তেতিয়াৰপৰা মোৰ এনে এটা ভাৱ হৈছিল যে অসমৰ মানুহ অসভ্য আৰু পিছপৰা। সেইবাবে মই 'হিন্দ্ স্বৰাজ'খন লিখোঁতে অসমৰ মানুহক অসভ্য বুলি লিখিলোঁ। এই কথাত অসমৰ মানুহে দুখ পালে। কৰ্মচাৰীসকলে কিন্তু এই মন্তব্যটোৰ ভালকৈ সুবিধা ল'লে। যিজন অজ্ঞ মানুহে তেওঁলোকক অসভ্য বুলি ভাবিছিল তেওঁলৈ অসমীয়াই মৰম অনুভব কৰিব পাৰিবনে ? কিন্তু আজিকালি মানুহে হিয়াখনলৈ চাবলৈ শিকিছে।যিজন মানুহ প্ৰকৃততে অজ্ঞ , তেওঁক খং কৰাটো সম্ভৱনে ? তথাপিও মই ৰাজহুৱা সভাত ক্ষমা বিচাৰিবলৈ প্ৰথম সুযোগ ল'লোঁ। মই যেতিয়া নিজৰ ভুলৰ কথা ক'লোঁ, মানুহে হিয়াখুলি হাহিঁলে। মই ক্ষমা খোজাটো তেওঁলোকে বিচৰা নাছিল। কোনে অসমৰ মানুহক অসভ্য বুলিব পাৰে ? কোনোবাই এইদৰে ক'লে মোৰ দৰেই তেওঁ নিজে অসভ্য হ'ব। য'ত মহিলা সকলে নিজে ধুনীয়া কাপোৰ ব'বলৈ জানে আৰু য'ত মহিলাসকলে নিজে যি বৈছে তাকে পিন্ধে, তেওঁলোকক কোনে অসভ্য বুলিব পাৰে ?পঞ্চাশ বছৰ আগতে এনে অৱস্হা আছিল যে মানুহক লগা সকলো বস্তু অসমত উৎপন্ন হৈছিল। পাঠকে শুনি ভাল পাব যে আজিলৈকে অসমৰ প্ৰত্যেকগৰাকী তিৰোতাই কাপোৰ ব'ব জানে। নিজক লগা সকলো কাপোৰ তেওঁলোকে নিজে বৈ লয়। সাধাৰণ গৃহস্থৰ দৰে ধনী গৃহস্থৰ ঘৰৰ তিৰোতাও বোৱনী। জীৱিকাৰ বাবে তেওঁলোকে কাপোৰ নবয়,ঘৰত আজৰি সময়ত কাপোৰ বয়। ছোৱালীয়ে\nকাপোৰ ব'ব নাজানিলে বিয়াৰ বাবে দৰা পাবলৈ টান। মই থকা ঘৰৰ গিৰিহঁত ডাঙৰ জমিদাৰ , যথেষ্ট ধনো আছে, তেওঁৰ ৭০ বছৰীয়া মাক, ভনীয়েক, স্ত্ৰী সকলোৱেই কাপোৰ ব'ব জানে। আনকি দহ -বাৰ বছৰীয়া ছোৱালীজনীয়েও কাপোৰ বয়। "অসমৰ প্ৰত্যেকগৰাকী তিৰোতা জন্মৱধী বোৱনী(born weaver)। যি ছোৱালীয়ে ব'ব-কাটিব নাজানে তেওঁ গৃহিণী হ'বলৈ আশা কৰিব নোৱাৰে। অসমৰ তিৰোতাই ফুল বাছি কাপোৰত পৰীৰ কাহিনী তুলিব পাৰে। মই শ্ৰীযুত তৰুণৰাম ফুকন ডাঙৰীয়াৰ আলহী হৈ আছিলোঁ। তেওঁ মোক অসমীয়া তিৰোতাৰ কাপোৰ বোৱাত পাৰদৰ্শিতাৰ নিদৰ্শনস্বৰূপে যি পুৰণি কাপোৰ দেখুৱাইছিল সি অতুলনীয়। সেই ধুনীয়া, সুন্দৰ চানেকীবোৰ দেখি ভাৰতৰ অতীত গৌৰৱ আৰু লুপ্ত শিল্পৰ কথা সুঁৱৰি মই নীৰৱে চকুলো নুটুকি নোৱাৰিলোঁ।"\nবাপুৱে অসমীয়া মানুহৰ বিষয়ে ক'বলৈ গৈ কৈছে যে অসমীয়া মানুহ সহজ-সৰল আৰু বিশ্বাসী। হিন্দু আৰু মুছলমান দুয়ো ধৰ্মাৱলম্বী লোকে অসমীয়া ভাষা কয়। অসমৰ মানুহ বহু পৰিমাণে আনন্দত আছে বুলিয়েই ক'ব পাৰি। তেওঁলোকে মাটি বেছি চহাব নালাগে। বানপানীয়ে মাটি সাৰুৱা কৰে। অলপ পৰিশ্ৰম কৰিয়ে মানুহে জীৱিকা উলিয়াব পাৰে।\nবাপুৱে অসম সম্পৰ্কে আৰু বহু কথাই কৈ গৈছে ।তাৰ মাজৰপৰা অসমীয়া নাৰী সম্পৰ্কে কোৱা দুটামান কথাহে ইয়াত উল্লেখ কৰা হৈছে ।\n( আলম লৈ )


১ কোটি পৰিয়ালে পাব বিনামূলীয়া LPG সংযোগ, এনেকৈ আবেদন কৰিব...– News18 assam\nFree LPG Connection: সুখবৰ ! ১ কোটি পৰিয়ালে পাব বিনামূলীয়া LPG সংযোগ ! কি নথি লাগিব? কেনেকৈ এই সুবিধা লাভ কৰিব ?\nFree LPG Connection: প্ৰধানমন্ত্ৰী শ্ৰী নৰেন্দ্ৰ মোদীয়ে (PM Narendra Modi) উত্তৰ প্ৰদেশৰ মহোবাত বিপিএল (BPL) হিতাধিকাৰীসকলৰ মাজত LPG সংযোগ বিতৰণ কৰি উজ্জ্বলা যোজনাৰ (Ujjwala Yojana 2.0) দ্বিতীয় পৰ্যায় আৰম্ভ কৰিছে।\nLast Updated : August 10, 2021, 19:23 IST\nপ্ৰধানমন্ত্ৰী শ্ৰী নৰেন্দ্ৰ মোদীয়ে (PM Narendra Modi) উত্তৰ প্ৰদেশৰ মহোবাত বিপিএল (BPL) হিতাধিকাৰীসকলৰ মাজত LPG সংযোগ বিতৰণ কৰি উজ্জ্বলা যোজনাৰ (Ujjwala Yojana 2.0) দ্বিতীয় পৰ্যায় আৰম্ভ কৰিছে। ইফালে, প্ৰধানমন্ত্ৰী মোডীয়ে আন ৰাজ্যত কৰ্মৰত শ্ৰমিকসকলক এক ডাঙৰ সকাহ দিয়ে আৰু ঠিকনা প্ৰমাণ অবিহনেও গেছ সংযোগ লাভ কৰিব বুলি ঘোষণা কৰে। উজ্জ্বলা যোজনা 2.0-ৰ অধীনত, চৰকাৰে ১ কোটি পৰিয়ালক বিনামূলীয়া এলপিজি সংযোগ (Free LPG Connection) প্ৰদান কৰিব। প্ৰথম পৰ্যায়ত, ৮ কোটি মহিলা আঁচনিখনৰ পৰা লাভান্বিত হৈছে।\nঠিকনাৰ Self Declaration দি পাব সংযোগ\nউজ্জ্বলা আঁচনি 2.0-ৰ অধীনত, সংযোগ লোৱাৰ বাবে ঠিকনা প্ৰমাণ নথকা আন ৰাজ্যত কাম কৰা লাখ লাখ পৰিয়াল উপকৃত হ'ব। প্ৰব্ৰজনকাৰী শ্ৰমিকসকলে (Migrant Workers) ঠিকনাৰ প্ৰমাণৰ বাবে আৰু ঘূৰি ফুৰিব নালাগে। তেওঁলোকে তেওঁলোকৰ ঠিকনাৰ এক স্ব-ঘোষণা (Self Declaration) প্ৰদান কৰিব লাগিব আৰু গেছ সংযোগ প্ৰাপ্ত কৰিব ।\nপ্ৰথম পৰ্যায়ৰ পৰা বাদ পৰা পৰিযালে লাভালাভ পাব\nপ্ৰধানমন্ত্ৰী উজ্জ্বলা যোজনা ২০১৬ চনত আৰম্ভ কৰা হৈছিল। সেই সময়ত, ৫ কোটি বিপিএল পৰিয়ালৰ মহিলা সদস্যসকলক এলপিজি সংযোগ প্ৰদান কৰাৰ লক্ষ্য নিৰ্ধাৰণ কৰা হৈছিল। ২০১৮ চনত, আঁচনিখনে দলিত, জনজাতীয়, চাহ বাগিচা, আটাইতকৈ পিছপৰা শ্ৰেণীকে ধৰি কেইবাটাও শ্ৰেণীৰ মহিলাক সামৰি লৈছিল। ইয়াৰ পৰিপ্ৰেক্ষিতত,৮ কোটি মহিলাক এলপিজি সংযোগ প্ৰদান কৰাৰ এক নতুন লক্ষ্য নিৰ্ধাৰণ কৰা হৈছিল। এই লক্ষ্যটো ২০১৯ চনত প্ৰাপ্ত কৰা হৈছিল। বাজেট ২০২২-ত, উজ্জ্বলা আঁচনিৰ অধীনত অতিৰিক্ত ১ কোটি এলপিজি সংযোগ ঘোষণা কৰা হৈছে। এই পৰ্যায়ত, প্ৰথম ৰিফিল হিতাধিকাৰীসকলক বিনামূলীয়াকৈ উপলব্ধ কৰা হ'ব আৰু লগতে ষ্টোভটো বিনামূলীয়াকৈ দিয়া হ'ব।\nদ্বিতীয় পৰ্যায়ত হিতাধিকাৰীসকলৰ কি লাভ হ'ব\n>> হিতাধিকাৰীসকলে উজ্জ্বলা যোজনা ২.০ ৰ অধীনত বিনামূলীয়া এলপিজি সংযোগ লাভ কৰিব। লগতে প্ৰথম ৰিফিল আৰু ষ্টোভ বিনামূলীয়াকৈ প্ৰাপ্ত কৰক।\n>> মনোনয়ন প্ৰক্ৰিয়াৰ বাবে খুব কম কাগজপত্ৰৰ প্ৰয়োজন হ'ব।\n>> প্ৰব্ৰজনকাৰীসকলে ৰেচন কাৰ্ড বা বাসস্থানৰ প্ৰমাণপত্ৰ দাখিল কৰাৰ প্ৰয়োজন নহ'ব।\n>> বাসস্থানৰ প্ৰমাণৰ বাবে Self Declaration যথেষ্ট হ'ব।\nউজ্জ্বলা যোজনা 2.0 ৰ বাবে আবেদন কৰক\n>> যদি আপুনি অনলাইন আবেদন কৰিব বিচাৰে, অফিচিয়েল ৱেবছাইটটোৱে https://www.pmuy.gov.in/ যাওক।\n>> অনলাইন এপ্লিকেচন বিকল্প বাছনি কৰি গেছ সংযোগৰ বাবে কোম্পানীটো বাছনি কৰক।\n>> তাৰ পিছত প্ৰয়োজনীয় তথ্য পূৰণ কৰি জমা দিয়ক।\n>> অফলাইন এপ্লিকেচনৰ বাবে ৱেবছাইটৰ পৰা প্ৰপত্ৰখন ডাউনলোড কৰক।\n>> তাৰ পিছত প্ৰপত্ৰখন পূৰণ কৰি ইয়াক নিকটতম গেছ ব্যৱসায়ীৰ ওচৰত জমা দিয়ক।\n>> যদি আপুনি ঠিকনা প্ৰমাণৰ বাবে আপোনাৰ ঠিকনাৰ Self Declaration দিয়ে তেন্তে গেছ সংযোগ পাব।\nFirst published: August 10, 2021, 19:21 IST\nLPG CylinderModi GovernmentPM Narendra ModiUjjwala Yojana


kl rahul News | Breaking/Latest In Assamese - News18 Assam/North-East\nমুখ্যপৃষ্ঠা » kl rahul\nকে এল ৰাহুল বা কান্নুৰ লোকেশ ৰাহুল (জন্ম ১৮ এপ্ৰিল ১৯৯২) এজন ভাৰতীয় আন্তঃৰাষ্ট্ৰীয় ক্ৰিকেটাৰ যি এদিনীয়া আন্তঃৰাষ্ট্ৰীয় আৰু টুৱেণ্টি-২০ আন্তঃৰাষ্ট্ৰীয় খেলত ভাৰতৰ ৰাষ্ট্ৰীয় ক্ৰিকেট দলৰ উপ-অধিনায়ক। তেওঁ ঘৰুৱা ক্ৰিকেটত কৰ্ণাটকৰ হৈ খেলে আৰু ইণ্ডিয়ান প্ৰিমিয়াৰ লীগত পঞ্জাৱ কিংছৰ অধিনায়ক আছিল। তেওঁ এজন সোঁহাতৰ বেটছমেন আৰু মাজে মাজে উইকেট-ৰক্ষক।\nৰাহুলে ২০১৪ চনত আন্তঃৰাষ্ট্ৰীয় পৰ্যায়ত আত্মপ্ৰকাশ কৰিছিল আৰু তেওঁৰ দ্বিতীয় টেষ্ট মেচত তেওঁৰ প্ৰথম টেষ্ট শতক অৰ্জন কৰিছিল। এদিনীয়া আন্তঃৰাষ্ট্ৰীয় অভিষেকত শতক অৰ্জন কৰা তেওঁ প্ৰথম ভাৰতীয়, আৰু আন্তঃৰাষ্ট্ৰীয় ক্ৰিকেটৰ তিনিওটা ফৰ্মেটত শতক অৰ্জন কৰা তৃতীয় ভাৰতীয়।\nকে এল ৰাহুলৰ জন্ম ১৯৯২ চনৰ ১৮ এপ্ৰিলত বাংগালোৰৰ কে এন লোকেশ আৰু ৰাজেশ্বৰীৰ ঘৰত হৈছিল। মাগাদি তালুকৰ কানানুৰত জন্ম গ্ৰহণ কৰা তেওঁৰ পিতৃ লোকেশ মাংগালোৰৰ ৰাষ্ট্ৰীয় প্ৰযুক্তিবিদ্যা প্ৰতিষ্ঠান কৰ্ণাটকৰ (এনআইটিকে) অধ্যাপক আৰু প্ৰাক্তন সঞ্চালক। তেওঁৰ মাতৃ ৰাজেশ্বৰী মাংগালোৰ বিশ্ববিদ্যালয়ৰ অধ্যাপক। ক্ৰিকেটাৰ সুনীল গাভাস্কাৰৰ অনুৰাগী লোকেশে তেওঁৰ পুত্ৰৰ নাম গাভাস্কাৰৰ নামেৰে ৰাখিব বিচাৰিছিল, কিন্তু ৰোহন গাভাস্কাৰৰ নাম ৰাহুল বুলি ভুল কৰি পেলাইছিল।\nৰাহুল মাংগালোৰত ডাঙৰ-দীঘল হৈছিল, এনআইটিকে ইংৰাজী মাধ্যম বিদ্যালয়ত উচ্চ বিদ্যালয় আৰু ছেইণ্ট এলয়ছিয়াছ কলেজত প্ৰাক-বিশ্ববিদ্যালয় সম্পূৰ্ণ কৰিছিল। তেওঁ 10 বছৰ বয়সত ক্ৰিকেট প্ৰশিক্ষণ আৰম্ভ কৰিছিল, আৰু দুবছৰ পিছত, বাংগালোৰ ইউনাইটেড ক্ৰিকেট ক্লাব আৰু মাংগালোৰত তেওঁৰ ক্লাব দুয়োৰে হৈ মেচ খেলা আৰম্ভ কৰিছিল। ১৮ বছৰ বয়সত তেওঁ জৈন বিশ্ববিদ্যালয়ত পঢ়িবলৈ আৰু ক্ৰিকেট কেৰিয়াৰ গঢ়িবলৈ বাংগালোৰলৈ যায়।\nৰাহুলে ২০১০-১১ বৰ্ষত কৰ্ণাটকৰ হৈ প্ৰথম শ্ৰেণীৰ ক্ৰিকেটত আত্মপ্ৰকাশ কৰিছিল। একেটা ছিজনতে তেওঁ ২০১০ চনৰ আইচিচি অনুৰ্ধ-১৯ ক্ৰিকেট বিশ্বকাপত নিজৰ দেশক প্ৰতিনিধিত্ব কৰে আৰু প্ৰতিযোগিতাখনত মুঠ ১৪৩ ৰাণ সংগ্ৰহ কৰে। তেওঁ 2013 চনত ইণ্ডিয়ান প্ৰিমিয়াৰ লীগত ৰয়েল চেলেঞ্জাৰ্ছ বাংগালোৰৰ হৈ আত্মপ্ৰকাশ কৰিছিল। 2013-14 ঘৰুৱা ছিজনত তেওঁ 1,033 প্ৰথম শ্ৰেণীৰ ৰাণ সংগ্ৰহ কৰিছিল, যি সেই ছিজনত দ্বিতীয় সৰ্বাধিক স্ক’ৰ আছিল।\nৰাহুলে মেলবৰ্ণ ক্ৰিকেট গ্ৰাউণ্ডত ২০১৪ বক্সিং ডে টেষ্টত টেষ্ট অভিষেক কৰিছিল। তেওঁ ৰোহিত শৰ্মাৰ স্থান লৈছিল আৰু এম এছ ধোনীয়ে তেওঁৰ টেষ্ট কেপ প্ৰদান কৰিছিল। তেওঁ ছয় নম্বৰত বেটিং কৰিছিল আৰু প্ৰথম ইনিংছত তিনি ৰাণ কৰিছিল; দ্বিতীয় ইনিংছত, তেওঁ3নম্বৰত খেলিছিল আৰু মাত্ৰ 1 ৰাণ কৰিছিল কিন্তু চিডনীত পৰৱৰ্তী টেষ্টৰ বাবে নিজৰ স্থান বজাই ৰাখিছিল য’ত তেওঁ মুৰলী বিজয়ৰ সৈতে ইনিংছ আৰম্ভ কৰিছিল আৰু 110 ৰাণ কৰিছিল, যি তেওঁৰ প্ৰথম আন্তৰ্জাতিক শতক।\nৰাহুলে ২০১৩ চনৰ প্ৰতিযোগিতাৰ সময়ত উইকেট-ৰক্ষক বেটছমেন হিচাপে ৰয়েল চেলেঞ্জাৰ্ছ বাংগালোৰৰ (আৰচিবি) হৈ ইণ্ডিয়ান প্ৰিমিয়াৰ লীগত (আই পি এল) আত্মপ্ৰকাশ কৰিছিল। 2014 চনৰ আই পি এলৰ আগতে, 2016 চনৰ আই পি এল ছিজনৰ আগতে আৰচিবিলৈ উভতি অহাৰ আগতে, তেওঁক ছানৰাইজাৰ্ছ হায়দৰাবাদে 1 কোটি টকাত ক্ৰয় কৰিছিল।\nKl Rahul\t- All Results\nক্ৰিকেটৰ মক্কা লৰ্ডছত শক্তিশালী আৰম্ভণি ভাৰতৰ, কে এল ৰাহুলৰ অপৰাজিত শতক...\nIND vs ENG: ৰাহুল-জাদেজাৰ অৰ্ধশতক, প্ৰথম ইনিংছত ভাৰতৰ ৯৫ ৰানৰ অগ্ৰগতি\nইংলেণ্ডত কে এল ৰাহুলৰ সৈতে সময় কটাইছে আথিয়া শেট্টীয়ে\nকেএল ৰাহুলৰ জেকেট পিন্ধি পুনৰ চৰ্চাত আথিয়া...\nআইপিএলত কেএল ৰাহুলৰ বাবেই পঞ্জাৱ কিংছে হাৰিছে ইখনৰ পিছত সিখন খেল!\nKL Rahul: হাৰ্দিক পাণ্ডিয়াক পুত্ৰক কোলাত লৈ কি কৰিলে কে এল ৰাহুলে?\nটি২০ দলৰ নতুন অধিনায়ক কে এল ৰাহুল!\nভাল খবৰ, বাণিজ্যিক এলপিজি চিলিণ্ডাৰৰ মূল্য ১৯৮ টকা সস্তা হ'ল ...\nকানহায়ালাল হত্যাকাণ্ডৰ পক্ষে ফেচবুকত মন্তব্য কৰি গ্ৰেপ্তাৰ এজন\nপুনৰ বন্ধ হ’ল গুৱাহাটী-উত্তৰ গুৱাহাটী ফেৰী সেৱা


পি. ভি. সিন্ধু. পুষৰলা ভেংকট সিন্ধু হৈছে এগৰাকী ভাৰতীয় বেডম\nⓘ পি. ভি. সিন্ধু. পুষৰলা ভেংকট সিন্ধু হৈছে এগৰাকী ভাৰতীয় বেডমিণ্টন খেলুৱৈ। ২০১৩ চনৰ ১০ আগষ্টত সিন্ধু ৱৰ্ল্ড চেম্পিয়নশ্বিপত পদক বিজয়ী প্ৰথম ভাৰতীয় একক খেলুৱৈ হ ..\nⓘ পি. ভি. সিন্ধু\nপুষৰলা ভেংকট সিন্ধু হৈছে এগৰাকী ভাৰতীয় বেডমিণ্টন খেলুৱৈ।\n২০১৩ চনৰ ১০ আগষ্টত সিন্ধু ৱৰ্ল্ড চেম্পিয়নশ্বিপত পদক বিজয়ী প্ৰথম ভাৰতীয় একক খেলুৱৈ হিচাপে পৰিগনিত হয়। পি. ভি. সিন্ধুৱে ২০১৬ গ্ৰীষ্মকালীন অলিম্পিকত জাপানৰ নোজমি ওকুহাৰাক ২১-১৯, ২১-১০ ব্যৱধানত পৰাজিত কৰি মহিলাৰ বেডমিণ্টন একক ইভেণ্টৰ ফাইনেলত প্ৰৱেশ কৰে। ফাইনেলত তেওঁ বিশ্বৰ প্ৰথম স্থান অধিকাৰী কেৰলিনা মেৰিণৰ বিৰুদ্ধে প্ৰথম খেলত ২১-১৯ ৰ অগ্ৰগতি লাভ কৰে, দ্বিতীয় খেলত ১২-২১ ব্যৱধানত পৰাজিত হয় আৰু তৃতীয় তথা অন্তিম খেলতো ১৫-২১ ব্যৱধানত পৰাজিত হৈ ৰূপৰ পদক লাভ কৰে। তেওঁ হৈছে অলিম্পিকৰ মহিলা বেডমিণ্টনত ৰূপৰ পদক বিজয়ী প্ৰথম ভাৰতীয় মহিলা। তাৰোপৰি তেওঁ অলিম্পিকত ৰূপৰ পদক লাভ কৰা ভাৰতৰ আটাইতকৈ কম বয়সীয়া মহিলা। ২০১২ চনৰ ২১ ছেপ্তেম্বৰত তেওঁ ৱৰ্ল্ড ফেডাৰেচন ৰেংকিঙৰ শীৰ্ষ ২০ টা স্থানত স্থান লাভ কৰিছিল। ২০১৩ চনৰ ১০ আগষ্টত তেওঁ ৱৰ্ল্ড চেম্পিয়নশ্বিপত পদক অৰ্জন কৰে। ২০১৫ চনৰ ৩০ মাৰ্চত সিন্ধুক ভাৰত চৰকাৰে ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰীৰে বিভূষিত কৰে।\n1. শৈশৱ আৰু প্ৰাথমিক প্ৰশিক্ষন\nপুষৰলা ভেঙ্কট সিন্ধু পি. ভি. ৰমন আৰু পি. বিজয়াৰ কন্যা; - উভয়েই পূৰ্বৰ ভলিবল খেলুৱৈ আছিল। ইয়াৰোপৰি পিতৃ ৰমনে তেওঁৰ ক্ৰীড়াৰ বাবে চৰকাৰৰ পৰা অৰ্জুন পদকো লাভ কৰিছিল। তেওঁৰ পিতৃ পেছাদাৰী ভলিবল খেলিছিল যদিও, সিন্ধুৱে ২০০১ অল ইংলেণ্ড অপেন বেডমিণ্টন চেম্পিয়ন পুল্লেলা গোপীচান্দৰ সাফল্যত অনুপ্ৰাণিত হৈ ভলিবলৰ সলনি বেডমিণ্টন আকোঁৱালী লয়। তেওঁ আঠ বছৰ বয়সৰ পৰাই বেডমিণ্টন খেলিবলৈ আৰম্ভ কৰে। সিন্ধুৱে প্ৰথমে ছেকেন্দ্ৰাবদৰ ইন্ডিয়ান ৰেলৱেৰ সংকেত প্ৰকৌশল আৰু টেলিযোগাযোগ ইনষ্টিটিউটৰ বেডমিণ্টন কৰ্টত মেহবুব আলীৰ ওচৰত খেলাৰ প্ৰাৰম্ভিক শিক্ষা লয়। পিছত পুল্লেলা গোপীচান্দৰ বেডমিণ্টৱ একাডেমীত যোগদান কৰে। যদিও সিন্ধুৰ কৰ্মজীৱন সম্বন্ধে দ্য হিন্দুৰ এজন সংবাদদাতাই লিখিছে: "এয়া সত্য যে তেওঁৰ বাসভৱনৰ পৰা ৫৬ কিমি দূৰত্ব স্বত্বেও তেওঁ দৈনিক সঠিক সময়ত কচিং কেম্পত প্ৰৱেশ কৰিছিল, এয়া সম্ভৱতঃ এজন ভাল বেডমিণ্টন খেলুৱৈ হোৱাৰ বাবে তেওঁৰ প্ৰয়োজনীয় কঠোৰ পৰিশ্ৰম আৰু প্ৰতিশ্ৰুতিৰ প্ৰতি তেওঁৰ প্ৰৱল ইচ্ছাৰ প্ৰতিফলন।" গোপীচান্দেও এই প্ৰতিনিধিৰ মতামতকে সমৰ্থন কৰি কৈছিল, "সিন্ধুৰ খেলাৰ সকলোতকৈ আকৰ্ষণীয় বৈশিষ্ট্য হৈছে তেওঁৰ মনোভাৱ আৰু কেতিয়াও নমনাৰ মনোবল"\nপদ্মশ্ৰী, ভাৰতৰ চতুৰ্থ সৰ্বোচ্চ অসামৰিক সন্মান। ২০১৫\nঅৰ্জুন বঁটা ২০১৩\nৰাজীৱ গান্ধী খেলৰত্ন বঁটা২০১৫-১৬, ভাৰতৰ ক্ৰীড়াক্ষেত্ৰৰ সৰ্বোচ্চ সন্মান।\n₹ ৫ লাখ ৭,০০০ ডলাৰ ২০১৬ মালায়েছিয়া মাষ্টাৰ্ছ বিজয়ৰ বাবে "ভাৰতীয় বেডমিণ্টন সংস্থা"ৰ তৰফৰ পৰা।\n₹ ১০ লাখ ১৪,০০০ ডলাৰ ২০১৫ চনৰ মাকাও অপেন চেম্পিয়নশ্বিপছ জয় কৰা বাবে ভাৰতীয় বেডমিণ্টন সংস্থাৰ তৰফৰ পৰা।\n₹ ১.০ কোটি ১,৪০,২০০ ডলাৰ টেলেংগানা চৰকাৰৰ তৰফৰ পৰা।\n₹ ১.০১ লাখ ১,৪০০ ডলাৰ ছলমান খানৰ তৰফৰ পৰা, অলিম্পিকলৈ যোগ্যতা লাভ কৰা বাবে।\n₹ ২.০ কোটি ২,৮০,৪০০ ডলাৰ দিল্লী চৰকাৰৰ পৰা।\nWikipedia: পি. ভি. সিন্ধু


CAA বিৰোধী নাটক! ৰবীন্দ্ৰ ভৱনে বাতিল কৰিলে কটনৰ অনুষ্ঠান | News Next One\nCAA বিৰোধী নাটক! ৰবীন্দ্ৰ ভৱনে বাতিল কৰিলে কটনৰ অনুষ্ঠান\nগুৱাহাটীঃ CAA বিৰোধী আন্দোলনক মষিমূৰ কৰিবলৈ এইবাৰ যেন সাংস্কৃতিকভাৱেও আক্ৰমণাত্মক হৈ উঠিছে চৰকাৰ-প্ৰশাসন! এই সাংস্কৃতিক আক্ৰমণৰ ৰোষত পৰিবলগীয়া হৈছে কটন বিশ্ববিদ্যালয়ৰ ছাত্ৰ একতা সভা।\nপ্ৰাপ্ত বাতৰি মতে, বিশ্ববিদ্যালয়খনৰ ছাত্ৰ একতা সভাৰ সাংস্কৃতিক বিভাগৰ সম্পাদক অনিমেষ ভাগৱতীয়ে বিশ্ববিদ্যালয় সপ্তাহ তথা ভাৰ্চিটি উইক আৰম্ভ হোৱাৰ প্ৰায় ২০ দিন পূৰ্বেই ৰবীন্দ্ৰ ভৱন বুক কৰিছিল। কটনৰ কেবাটাও হোষ্টেলৰ পৰা ৬খন নাটক আৰু বিশ্ববিদ্যালয়ৰ ৰাজনীতি বিজ্ঞান বিভাগ, অৰ্থনীতি, ভূগোল বিজ্ঞান আৰু উচ্চতৰ মাধ্যমিকৰ ৪খন নাটক সহিতে মুঠ ১০খন নাটকৰ মাজত ১২ ফেব্ৰুৱাৰীত প্ৰতিযোগিতা অনুষ্ঠিত হোৱাৰ কথা আছিল। কিন্তু হঠাতে ৰবীন্দ্ৰ ভৱন কৰ্তৃপক্ষই বাতিল কৰি দিয়ে এই বুকিং।\nকি প্ৰতিক্ৰিয়া কটনৰ ছাত্ৰ একতা সভাৰ সাংস্কৃতিক সম্পাদকৰ?\nএই সন্দৰ্ভত কটন বিশ্ববিদ্যালয়ৰ ছাত্ৰ একতা সভাৰ সাংস্কৃতিক সম্পাদক অনিমেষ ভাগৱতীয়ে কয় যে প্ৰতিযোগিতাৰ এদিন পূৰ্বেই হঠাৎ তেওঁলোকৰ পৰা পাণ্ডুলিপি বিচাৰে ৰবীন্দ্ৰ ভৱন কৰ্তৃপক্ষই। কিন্তু সেয়া দিব নোৱৰা বাবে আগতীয়া বুকিং বাতিল কৰি দিয়ে বুলি জনাইছে সাংস্কৃতিক সম্পাদকগাৰকীয়ে।\n'আমি প্ৰায় ২০ দিন আগতেই বুক কৰিছিলো ৰবীন্দ্ৰ ভৱনৰ মঞ্চ। বিশ্ববিদ্যালয়ৰ প্ৰেক্ষাগৃহৰ মেৰামতি চলি থকাৰ বাবেই আমি ৰবীন্দ্ৰ ভৱন বুক কৰিবলগীয়া হৈছিল। ১২ তাৰিখে আমাৰ নাটক মঞ্চস্থ কৰাৰ কথা আছিল। কিন্তু ১১ তাৰিখে নিশা আমাক ৰবীন্দ্ৰ ভৱনৰ তৰফৰ পৰা মঞ্চস্থ হ'ব লগা প্ৰতিখন নাটকৰ স্ক্ৰিপ্ট বিচৰা হ'ল। যিহেতু এদিন পাছতেই আমাৰ নাটকসমূহ মঞ্চস্থ কৰিব লাগিব, গতিকে হঠাৎ ইমানকেইখন নাটকৰ পাণ্ডুলিপি একেলগে জমা দিয়াতো আমাৰ বাবে সম্ভৱ নাছিল। সেয়ে আমাৰ বুকিং তেওঁলোকে কেন্সেল কৰিলে।’-সাংস্কৃতিক সম্পাদক অনিমেষৰ মন্তব্য।\nকটন বিশ্ববিদ্যালয়ৰ ছাত্ৰসমাজে কি কয়?\nৰবীন্দ্ৰ ভৱনৰ এনে কাৰ্যক লৈ আশ্চৰ্য প্ৰকাশ কৰিছে কটন বিশ্ববিদ্যালয়ৰ ছাত্ৰ-ছাত্ৰীসকলে। NNOৰ সৈতে হোৱা বাৰ্তালাপত কেবাগৰাকী ছাত্ৰ-ছাত্ৰীয়ে কয় যে মঞ্চস্থ হ’বলগীয়া কেবাখনো নাটক 'কা’ বিৰোধী হোৱা বাবেই এনে কৰা হ’ল। 'আগতে নাটক আৰু বাকী প্ৰগ্ৰেমবোৰ আমাৰ ইউনিভাৰ্ছিটিৰ অডিটৰিয়ামতে হয়। এইবাৰ মেৰামতি চলি থকা বাবে ইউনিয়নৰ ফালৰ পৰা ৰবীন্দ্ৰ ভৱন বুক কৰা হ’ল। নাটকৰ আগদিনা আমাৰ নৃত্য প্ৰতিযোগিতাও আছিল। সেয়া ৰবীন্দ্ৰ ভৱনতে হ'ল। কিন্তু নাটকৰ বাবে অনুমতি দিয়া নহ'ল। আমি জনাত 'কা’ বিৰোধী নাটক ৰবীন্দ্ৰ ভৱনত মঞ্চস্থ কৰাৰ অনুমতি নিদিবলৈ ওপৰৰ পৰা নিৰ্দেশ আহিছে। আমাৰ নাটক দুখনমান 'কা’ বিৰোধী আছিল। সেয়ে আগতীয়াকৈ স্ক্ৰীপ্ট বিচাৰি আমাৰ প্ৰগ্ৰেম তেওঁলোকে কেন্সেল কৰি দিলে।’-বিশ্ববিদ্যালয়খনৰ কেবাগৰাকী ছাত্ৰ-ছাত্ৰীৰ অভিযোগ।\nকি কয় ৰবীন্দ্ৰ ভৱনৰ কৰ্মকৰ্তাই?\nকি কাৰণত কটন বিশ্ববিদ্যালয়ৰ নাটকৰ অনুষ্ঠানটো হঠাৎ বন্ধ কৰি দিয়া হ’ল সেই সম্পৰ্কে জানিবলৈ ৰবীন্দ্ৰ ভৱনৰ সৈতে যোগাযোগ কৰাত বিষয়াসকলৰ মাজত দেখা গৈছে মতৰ অমিল। এগৰাকী বিষয়াই পোনছাটেই 'কা’ বিৰোধী নাটক মঞ্চস্থ হোৱাৰ আশংকাত তেনে কৰাৰ কথা অস্বীকাৰ কৰে। তেওঁ কয় যে ভাল মানদণ্ডৰ নাটক মঞ্চস্থ হোৱাৰ স্বাৰ্থত গ্ৰহণ কৰা নতুন পদক্ষেপৰ ফলতহে তেওঁলোকে অনুষ্ঠানটো বাতিল কৰিবলগীয়া হ’ল।\n'ৰবীন্দ্ৰ ভৱনত মঞ্চস্থ হোৱা নাটসমূহৰ এক বিশেষ মানদণ্ড থাকে। কোনো কোনো ক্ষেত্ৰত মানদণ্ড অৱনমিত হোৱাৰ অভিযোগো উত্থাপিত নোহোৱা নহয়। তেনে অভিযোগৰ প্ৰতি লক্ষ্য ৰাখিয়েই আমি নাট মঞ্চস্থ কৰাৰ পূৰ্বে পাণ্ডুলিপি জমা লোৱাৰ নিয়ম কৰিছো। তেওঁলোককো পাণ্ডুলিপি জমা দিবলৈ কৈছিলো। কিন্তু সময়মতে তেওঁলোকে সেয়া জমা নিদিলে। গতিকে আমি বাতিল কৰিবলৈ বাধ্য হ’লো।’-এইদৰে কয় বিষয়াগৰাকীয়ে।\nআনহাতে নাম প্ৰকাশত অনিচ্ছুক আন এগৰাকী উচ্চ পৰ্যায়ৰ বিষয়াই NNOৰ আগত কয় যে ৰবীন্দ্ৰ ভৱনত পাণ্ডুলিপি আগতীয়াকৈ জমা লোৱাৰ কোনো ধৰাবন্ধা নিয়ম নাই। 'পাণ্ডুলিপি জমা দিয়াৰ তেনেকৈ কোনো নিয়ম নাই। ওপৰৰ পৰা এনেধৰণৰ এটা নিৰ্দেশ আহিছে বুলি মই অলপ অলপ শুনিছিলো। কিন্তু ইমানো ভালকৈ ক’ব নোৱাৰিম। কটনৰ ষ্টুডেণ্টখিনিয়ে প্ৰটেষ্ট আদিবোৰ আগৰে পৰাই কৰি আছে বাবে তেনেকৈ ভাবিবও পাৰে। বাকী সবিশেষ মই নাজানিম।’-বিষয়াগৰাকীয়ে কয়।\nCAAক লৈ চৰকাৰৰ সাংস্কৃতিক বাধ্যবাধকতা\nপাণ্ডুলিপি জমা লোৱা নিয়মৰ নামত আগতীয়াকৈ বুকিং কৰা অনুষ্ঠান এটি এদিন আগতে বাতিল কৰা কাৰ্যক সহজভাৱে ল’ব পৰা নাই বিশ্ববিদ্যালয়খনৰ ছাত্ৰ-ছাত্ৰীসকলৰ লগতে সচেতন মহলে। বহুতে এনে ঘটনাক চৰকাৰৰ দমনমূলক নীতি হিচাপে আখ্যা দিয়া দেখা গৈছে। বিশেষকৈ অনুষ্ঠানটো যিহেতু বিশ্ববিদ্যালয়খনৰ এক প্ৰতিযোগিতাহে আছিল তেনেক্ষেত্ৰত ৰবীন্দ্ৰ ভৱন কৰ্তৃপক্ষই মানদণ্ড ৰক্ষাৰ নামত কিয় অনুষ্ঠানৰ এদিন আগতে পাণ্ডুলিপি বিচাৰিলে বুলিও প্ৰশ্ন উত্থাপন কৰিছে ভিন্নজনে।\nউল্লেখ্য যে কৰ্ণাটকত 'কা’ বিৰোধী নাটকত অভিনয় কৰা বাবেই চৰকাৰৰ ৰোষত পৰিবলগীয়া হৈছিল এটি ৮ বছৰীয়া কণমানি। এনে পৰিপ্ৰেক্ষিতত অসমতো এখন আগশাৰীৰ বিশ্ববিদ্যালয়ে আগতীয়াকৈ বুকিং কৰা নাটকৰ অনুষ্ঠান ৰবীন্দ্ৰ ভৱন কৰ্তৃপক্ষই হঠাৎ বাতিল কৰাৰ আঁৰত 'কা’ বিৰোধী নাটকক লৈ থকা ওপৰমহলৰ নিৰ্দেশ বুলিয়েই মত প্ৰকাশ কৰিছে অধিকাংশ লোকে।


বৃহৎ নদীবান্ধ সন্দৰ্ভত কেইটামান স্নেপশ্বট | নীলা চৰাই\nবৃহৎ নদীবান্ধ সন্দৰ্ভত কেইটামান স্নেপশ্বট\nJanuary 14, 2012 November 19, 2016 ভূপেন শৰ্মা4Comments নদীবান্ধ, নামনি সোৱণশিৰি, বিশেষ নিৱন্ধ, ভূপেন শৰ্মা\n| ভূপেন শৰ্মা\nগেৰুকামুখৰ নামনি সোৱণশিৰিত বান্ধ বান্ধিবলৈ লওঁতে ১৯৮৫ চনতে এন এইছ পি চি-এ নৈ-পৰীয়া আধা মুৰুখ ৰাইজক কৈছিল— দেশ পোহৰ হ’ব, এন্ধাৰ আঁতৰিব। আমাৰনো ৰাইজৰ মতৰ কি কথা? মাত্ৰ ডেৰশ বছৰমান পূৰ্বে প্ৰাথমিক বিদ্যালয়ৰ মুখ দেখা ৰাইজহে! এন এইছ পি চি-এ বেচা সপোনটোকে চাই থাকিল।\nপিছে ২০০৮ চনৰ ১৪ জুলাইৰ দিনা ৰাতি ৰঙানদী প্ৰকল্পৰ পানী ৰঙানদী আৰু দিক্ৰঙেৰে আহি লখিমপুৰ, বিহপুৰীয়া আৰু নাওবৈচাৰ কেইবাশ গাঁও জলমগ্ন কৰি ২২জনৰতো সলিল সমাধি ঘটালেই, খেতি-পথাৰবিলাকো বালিৰে পুতিলে। বানাক্ৰান্তই ত্ৰাহি হৰি সুঁৱৰিলে— অ’ গোসাঁই, পৰ্বততনো ইমান ডাঙৰ সাগৰখন লুকাই আছিল নে?\nএন এইছ পি চি-এ দেখুওৱা সপোনটো অৰুণাচলৰ বালিয়ে পুতি পেলালে।\n►আগেয়ে ৩০-৪৫, এতিয়া পাঁচ সিকি\nনামনি সোৱণশিৰি বান্ধৰ পৰা বোলে অসমে ১.২৫ শতাংশহে বিদ্যুৎ পাব। কিন্তু মণিপুৰৰ লোক্‌টাকৰ পৰা পায় ২৯.৪ শতাংশ আৰু ৰঙানদীৰ পৰা পায় ৪৩.৩ শতাংশ। থলুৱা নীতিৰে পোৱা ২৯.৪ আৰু ৪৩.৩-ৰ অংকটো গোলকীয় নীতিয়ে ১.২৫-অলৈ কমালে।\n…অসমৰ কেইবাগৰাকী মন্ত্ৰীয়ে আকৌ মাও-এ গঢ়া চীনদেশ চাই চমৎকাৰ বুলি কয়হি। আমাৰ মুখ্যমন্ত্ৰীৰ পুত্ৰ গৌৰৱেও চীনৰ উন্নয়নৰ ছন্দ দেখি উৎসাহিত হৈ উন্নয়নৰ পথ বিচাৰি ন’বেল বিজয়ী অৰ্থনীতিবিদ জোচেফ ষ্টিগ্‌লিটছ আৰু মেঘনাদ দেশাইক লৈ মিটিং পাতিছে। আলফাইও (তাকো পৰেশপন্থী!) গৌৰৱক ধন্যবাদ দিছে— চীনৰ আৰ্হিৰে অৰ্থনৈতিক বিকাশ বিচৰা বাবে। এইবোৰ দেখি-শুনি এনে ভাব হয়— আমাৰ বহুবল্কী মুখ্যমন্ত্ৰীয়েও কথাৰ লাচতে নিজপুত্ৰকে মাওবাদী বা আলফা বুলি নকয়তো !…\n►ক্ৰিকেট খেলতকৈ বান্ধ ডাঙৰ নহয়\n২০১০ চনৰ ১০ ছেপ্তেম্বৰত কেন্দ্ৰীয় পৰিৱেশ মন্ত্ৰী জয়ৰাম ৰমেশে মাছখোৱাৰ সাংস্কৃতিক প্ৰকল্পত নদীবান্ধ সম্পৰ্কে ৰাইজৰ সৈতে কথা পাতিছে। ৰাইজৰ লগতে কেইবাগৰাকী বুদ্ধিজীৱীও আছে। পিছে অসমৰ ৰাইজৰ প্ৰতিনিধি ৰকিবুল হুছেইন ডাঙৰীয়াই (তেখেত অসমৰ বন-পৰিৱেশ মন্ত্ৰী) হিমন্ত বিশ্ব শৰ্মা ডাঙৰীয়াৰ সৈতে সেই সময়ত নেহৰু ষ্টেডিয়ামত ক্ৰিকেট খেল চোৱাত ব্যস্ত। কেন্দ্ৰীয় মন্ত্ৰীক ৰাইজৰ সৈতে খেলিবলৈ দি অসমৰ মন্ত্ৰী দুগৰাকীয়ে খেল চালে।\n►তিস্তা নদীৰ বান্ধ\nতিস্তা নৈৰ ওপৰত তৃতীয়টো বান্ধ সাজিবলৈ ৰাইজৰ অনুমতি বিচাৰি সভা পাতিলে বান্ধ কৰ্তৃপক্ষই। সভালৈ ৰাইজৰ এজনো নাহিল। তিস্তাৰ পাৰৰ লেপ্‌চা জনগোষ্ঠীটোৱে ক’লে— আগতে সজা দুটা বান্ধে কৰা ক্ষতিয়েই চৰকাৰে নুপূৰালে। বান্ধে আমাৰ সমাজখনো ভাঙিলে। এতিয়া আৰু নতুন বান্ধ নেলাগে। গতিকে বান্ধৰ কাম স্থগিত আছে।\n►বান্ধ-বিৰোধী মাউখে উটাৰ সময়\nনদীবান্ধক লৈ আছু আৰু অখিল লগ লাগিব পৰা নাই। অখিলে বৰককাই বুলি আছুক একেলগে যুঁজখন কৰোঁ বুলিছে। তথাপি আছু অহা নাই। ৰাইজে কৈছে, ইয়াৰ তিনিটা কাৰণ— আছুৱে নিজৰ অস্তিত্ব হেৰাব বুলি ভাবিছে, অখিলৰ কথাত বাওঁপন্থী সুৰ আছে, নেচ’ৰ সভাপতি সমুজ্জ্বলে সম্প্ৰীতি (উত্তৰ-পূবৰ ছাত্ৰ সংগঠনসমূহৰ)ত বাধা হ’ব বুলি ভাবিছে।\nপিছে এটা কথা, নগা আৰু অৰুণাচলী ছাত্ৰ সংগঠনে দেখোন তেওঁলোকৰ ৰাজ্যই অসমৰ সীমা ঠেলোঁতে আপত্তি কৰা নাই। সমুজ্জ্বলহঁত বেছিকৈ আছু আৰু কমকৈ নেচ’ হ’লেহে ভাল হ’ব নেকি! বিপদৰ সময়ত বাঘে-ছাগে একে ঘাটতে পানী খায় বুলি ডাকে কয়। ডাকৰ বচন উলাই কৰিব নাপায়।\n►আছু-অগপই সঁচাটো স্বীকাৰ কৰা নাই\nমুখ্যমন্ত্ৰী তৰুণ গগৈয়ে প্ৰায়েই কয়— আছু আৰু অগপইও আগতে বৃহৎ নদীবান্ধ সমৰ্থন কৰিছিল, এতিয়া বিৰোধিতা কৰিছে। উত্তৰত আছু-অগপই কৈছে— আমি বহুমুখী নদীবান্ধৰহে কথা কৈছিলো, কেৱল শক্তি উৎপাদনকাৰী বান্ধৰ কথা কোৱা নাছিলো। আমি ভাবোঁ, কোনেও সঁচা কথা কোৱা নাই। ‘বৃহৎ বান্ধৰ পৰা হ’ব পৰা ক্ষতি সম্পৰ্কে আমি বিশেষ একো জনাই নাছিলো’ বুলি স্বীকাৰ কৰিলেহে সততা প্ৰকাশ পালেহেঁতেন। জ্ঞানীজনে ‘ভুল স্বীকাৰ কৰিলে মান নেহেৰায়, বাঢ়েহে’ বুলি কয়।\n►কংগ্ৰেছ ঢাল-তৰোৱাল নোহোৱা নিধিৰাম চৰ্দাৰ\nযোৱা ৫ জানুৱাৰী ২০১২-ত বান্ধ-বিৰোধীৰ সৈতে চৰকাৰৰ আলোচনাৰ প্ৰাকমুহূৰ্তত ৪ জানুৱাৰীত অসম প্ৰদেশ কংগ্ৰেছৰ উত্তপ্ত বৈঠক। কংগ্ৰেছৰ মুখপাত্ৰ মেহদী আলম বৰাই ক’লে— ‘নদীবান্ধৰ বিষয়ত যিবোৰ ৰাজহুৱা অভিযোগ উত্থাপন হয়, তাৰ উত্তৰ দিবলৈ দলৰ ফালৰ পৰা চৰকাৰক তথ্য-পাতিৰ যোগান দিয়া নহয়। চৰকাৰে নদীবান্ধৰ দৰে গুৰুত্বপূৰ্ণ বিষয়তো দলৰ মুখপাত্ৰসকলৰ সৈতে কোনো আলোচনা নকৰে। নামনি সোৱণশিৰিৰ নদীবান্ধৰ পৰা অসমে মাত্ৰ ৬০ মেগাৱাটহে পাব আৰু বাকীখিনি আগ্ৰালৈ নিব বুলি কৰা ৰাইজৰ অভিযোগৰো কোনো উত্তৰ মুখপাত্ৰসকলৰ হাতত নাথাকে।’ আন এজন মুখপাত্ৰ কিশোৰ ভট্টাচাৰ্যই ক’লে— ‘বৃহৎ নদীবান্ধৰ নামনি অংশৰ ৰাইজৰ সুৰক্ষাৰ বাবে চৰকাৰে কি ব্যৱস্থা লৈছে আমি নাজানো। এই বিষয়ত ৰাইজক আমি কি ক’ম?’ এনে কথা-বতৰাৰে উত্তপ্ত হৈ উঠা পৰিৱেশৰ মাজৰ পৰা কৃষিমন্ত্ৰী নীলমণি সেন ডেকাই প্ৰস্থান কৰে।\nভাবি আচৰিত লাগে, এনে ধৰণৰ দুৰ্বল স্থিতিযুক্ত এই কংগ্ৰেছ দলেই যোৱা বছৰ বিধান সভাত সম্পূৰ্ণ এটা দিন বিৰোধীক মাত মাতিব নিদিয়াকৈ কেনেকৈ বহুৱাই ৰাখিলে! বিৰোধীয়ে বিবেচনা কৰা ভাল— সমুজ্জ্বল-অখিলহঁতৰ তুলনাত তেখেতসকল কিমান পাতল।\n►মুখ্যমন্ত্ৰী-পুত্ৰ গৌৰৱো মাওবাদী বা আলফা নেকি?\nনদীবান্ধ-বিৰোধীক মুখ্যমন্ত্ৰীয়ে মাওবাদী বা আলফা বুলি কৈ আহিছে। পিছে ৰাজনীতিৰ বিশেষজ্ঞই কৈছে, বিশ্বৰ এক-তৃতীয়াংশই মাওবাদত বিশ্বাসী। অসমৰ কেইবাগৰাকী মন্ত্ৰীয়ে আকৌ মাও-এ গঢ়া চীনদেশ চাই চমৎকাৰ বুলি কয়হি। আমাৰ মুখ্যমন্ত্ৰীৰ পুত্ৰ গৌৰৱেও চীনৰ উন্নয়নৰ ছন্দ দেখি উৎসাহিত হৈ উন্নয়নৰ পথ বিচাৰি ন’বেল বিজয়ী অৰ্থনীতিবিদ জোচেফ ষ্টিগ্‌লিটজ আৰু মেঘনাদ দেশাইক লৈ মিটিং পাতিছে। আলফাইও (তাকো পৰেশপন্থী!) গৌৰৱক ধন্যবাদ দিছে— চীনৰ আৰ্হিৰে অৰ্থনৈতিক বিকাশ বিচৰা বাবে। এইবোৰ দেখি-শুনি এনে ভাব হয়— আমাৰ বহুবল্কী মুখ্যমন্ত্ৰীয়েও কথাৰ লাচতে নিজপুত্ৰকে মাওবাদী বা আলফা বুলি নকয়তো!\n►বৃহৎ দখল-লঘূ অৱৰোধ\n৩১ ডিচেম্বৰ ২০১১-ৰ ‘দৈনিক অসম’ কাকতৰ প্ৰথম পৃষ্ঠাতে এখন ফটো দেখিলো। ফটোত এন এছ ইউ আই-এ অখিল গগৈক গ্ৰেপ্তাৰৰ দাবীত গুৱাহাটীত পথ অৱৰোধ কৰা দৃশ্য। অখিলে হেনো মুখ্যমন্ত্ৰী সম্বন্ধে অসাংবিধানিক শব্দ প্ৰয়োগ কৰিছে। ফটোত অৱৰোধকাৰীৰ সংখ্যা ৫০-ৰ ভিতৰতে।\nপিছে অৱৰোধকাৰীয়ে এবাৰ ভাবি চালে ভাল— বৰ্তমান কাকতে-পত্ৰই সণ্ঢালনিকৈ প্ৰকাশ পাই থকা যোগান বিভাগৰ লাখ লাখ কুইণ্টল দুখীয়াৰ চাউল আৰু লাখ লাখ লিটাৰ কেৰাচিন বাংলাদেশলৈ মন্ত্ৰীৰ পৃষ্ঠপোষকতাতে চোৰাংভাৱে গৈ থকা ঘটনাতকৈ অখিলৰ মন্তব্য গুৰুতৰ নে?\nতদুপৰি আমাৰ শিক্ষামন্ত্ৰীয়ে এন এছ ইউ আই-ৰ মুখপাত্ৰৰ দৰে ভূমিকাৰে কৈছে— অসমৰ ৬০ শতাংশ মহাবিদ্যালয়ৰ ছাত্ৰ একতা সভাই এন এছ ইউ আই-ৰ দখলত। ইমান ডাঙৰ দখল লোৱাৰ পিছতো অৱৰোধকাৰী ৫০জন! কথাটো কি?\n►অভাৰগ্ৰাউণ্ড আলফাই কি কয়\nঅসমৰ আৰক্ষী সঞ্চালকে কৈছে— অভাৰগ্ৰাউণ্ড আলফাই মাওবাদীৰ হৈ কাম কৰিছে আৰু মাওবাদীয়ে নদীবান্ধ-বিৰোধীৰ পক্ষ লৈছে। আমি বুজাত, এতিয়ালৈকে নদীবান্ধ আন্দোলন গণতান্ত্ৰিকভাৱেই চলি আছে। কাইলৈকে অস্ত্ৰধাৰী আলফাই অস্ত্ৰ এৰি গণতান্ত্ৰিক আন্দোলনত যোগ দিছে। একেদৰে অস্ত্ৰধাৰী মাওবাদীয়েও যদি গণতান্ত্ৰিক আন্দোলনত যুক্ত হৈছে, ই দেখোন সন্ত্ৰাসবাদৰ বিপৰীত কথাহে। মাওবাদী, আলফাই অস্ত্ৰও এৰিব লাগিব, আন্দোলনো কৰিব নোৱাৰিব,— তেন্তে কি কৰিব পাৰিব? ৰাজনৈতিক দলৰ পোষ্টাৰ-বেনাৰ লগোৱা কাম কৰিব লাগিব নেকি?\nচৰকাৰৰ অভাৰগ্ৰাউণ্ড আলফাৰ বিৰূদ্ধে প্ৰকাশিত মন্তব্যই কিন্তু অন্য কথাহে কৈছে। এনে কথাৰে আলফা-চৰকাৰৰ শান্তি আলোচনা তল পেলোৱাৰহে বুদ্ধি ৰচনা হৈছে নেকি?\n►বিদ্যুৎ শক্তি বেছিকৈ পালে কম্প্ৰমাইজ কৰিব নেকি\nযোৱা ৫ জানুৱাৰীত চৰকাৰৰ সৈতে হোৱা আলোচনাৰ পিছত টিভিৰ পৰ্দাত সমুজ্জ্বলে ক’লে— অৰুণাচলত হ’বলগীয়া আনবোৰ বান্ধৰ শক্তি বিতৰণ কি ধৰণৰ হ’ব আমি নাজানো। আছুৰ উপদেষ্টাৰ এই কথাই আমাৰ চিন্তাত আউল লগাইছে। কাইলৈকে যদি নামনি সোৱণশিৰিৰ উৎপাদিত বিদ্যুতৰ সিংহভাগ অসমক দিব বুলি কয়, আছুৱে নদীবান্ধ সমৰ্থন কৰিব নেকি? অৰুণাচলৰ আনবোৰ বান্ধৰ পৰাও যদি অলপ-অচৰপকৈ বিদ্যুৎ দিব বুলি কয়, তাক আন্দোলনৰ সফলতা বুলি লোৱা হ’ব নেকি? বৃহৎ নদীবান্ধে অসমৰ সভ্যতা-সংস্কৃতি সমুলঞ্চে বিনাশ কৰিব বুলি কোৱাৰ পিছতো আছুৱে শক্তি বিতৰণৰ কথা কোৱাটো উদ্বেগজনক।\n►বিধান সভাত ভূপেন বৰাই উত্তৰ নাপালে\nযোৱা বিধান সভাত শাসকীয় কংগ্ৰেছ দলৰ বিধায়ক ভূপেন বৰাই ক’লে— ২০০৮ চনত ৰঙানদী নদীবান্ধৰ বানপানীয়ে আক্ৰান্ত কৰা সকলক যোৱা চাৰিটা বছৰে ক্ষতিপূৰণ দিয়াৰ ব্যৱস্থা চৰকাৰে কৰিব নোৱাৰিলে। এনে ক্ষেত্ৰত সোৱণশিৰিৰ নদীবান্ধৰ দ্বাৰা ভৱিষ্যতে আক্ৰান্ত হ’ব পৰা পৰিস্থিতি চৰকাৰে কেনেকৈ চম্ভালিব? বিধান সভাৰ মজিয়াত ভূপেন বৰাৰ প্ৰশ্নৰ উত্তৰ কোনেও নিদিলে।\n►প্ৰদ্যুৎ বৰদলৈৰ মথাউৰি\n১৯৫৮ চনতে বন্ধা মথাউৰিৰ বাবেই হেনো অসমৰ নদীবোৰ বাম হৈছে। কাৰণ নদীৰ বানপানীৰ লগত অহা বালি-বোকাবোৰ মথাউৰিৰ বাধাৰ বাবে কেনিও যাব নোৱাৰি নদীলৈকে উভতি আহে। এই বালি-বোকাই নদীবোৰ বাম কৰিছে। এইবোৰ কথা বান-নিয়ন্ত্ৰণ বিভাগেই কোৱা। তাৰ পিছতো শক্তিমন্ত্ৰী প্ৰদ্যুৎ বৰদলৈয়ে কৈছে— মথাউৰিয়েই বান্ধিম নদীবান্ধৰ বান ৰোধিবলৈ। এনেবোৰ অতি-বৈজ্ঞানিক (!) কথাৰেই দেশ চলি আছে।\n►অন্ধ্ৰ-কাণপুৰ থাকোঁতে অসমৰ মাছ কিয়\nঅখিলে হুলুস্থুল লগাই আছে, নদীবান্ধৰ ফলত অসমৰ নদীৰ মাছ নাইকিয়া হ’ব— ৩০ লাখ মাছমৰীয়াৰ পেট মৰিব। পিছে আমাৰ মুখ্যমন্ত্ৰী বেপৰোৱা— অন্ধ্ৰ-কাণপুৰ-বিহাৰৰ মাছ থাকোঁতে অসমে মাছৰ বাবে চিন্তা কৰিব লাগে কিয়? বাহিৰৰ মাছৰ দামো সস্তা, বহুতে এই সস্তা মাছৰ ওপৰতে কমিচন লগাইও জীৱিকা আৰ্জিছে। আৰু মাছমৰীয়াৰ পেট মৰিব কিয়? খাবলৈ দুটকীয়া-তিনিটকীয়া চাউল, থাকিবলৈ তিনি ইন্সি গাথনি আৰু শিমলু কাঠেৰে সজা ঘৰ, হাগিবলৈ পায়খানা, জবকাৰ্ড— এইবোৰ থাকোঁতে পেটে মৰিব কিয়? তদুপৰি, খেতিপথাৰত বালি পৰিলে কি হ’ল? বালিৰ কিবা দাম নাই নেকি? তেনেবোৰ বালিৰ মহল লৈ আমাৰ নিবনুৱা সংস্থাপিত নহ’ব নেকি? উদ্যম থাকিলে মৰুভূমিৰ মাজতো মৰুদ্যান বিচাৰি উলিয়াব পাৰি। সেই উদ্যম আহৰণ কৰিব লাগিব। নে কি কয়? হেঃ হেঃ হেঃ…।\n►ষ্টিগ্‌লিটজে কি কয়? মেঘনাদে?\nমুখ্যমন্ত্ৰীৰ পুত্ৰই পতা সভা। মুখ্যমন্ত্ৰী সভাৰ মুখ্য অতিথি। এনে সভাতো ষ্টিগ্‌লিটজে ক’লে— বৃহৎ নদীবান্ধ বিপজ্জনক। ক্ষুদ্ৰ বান্ধহে কৰিব লাগে। মেঘনাথে ক’লে— বৰ্তমান দুৰ্নীতিয়েই উন্নয়নৰ হেঙাৰ। দৰ্শকৰ আসনত থকা হ’লে উঠিয়েই গ’লহেঁতেন, উপায় নাই।\n►অৱস্থাটো প্ৰাক্-স্বাধীনতা কালতকৈও সঙ্গীন\nদ্য গৱৰ্ণমেণ্ট অৱ ইণ্ডিয়া এক্ট ১৯৩৫ (The Govt. of India Act 1935)-এ স্বাধীনতাৰ পূৰ্বেই পানীৰ অধিকাৰ ৰাজ্যবোৰক প্ৰদান কৰিছিল। আজি স্বাধীন চৰকাৰে পানীৰ অধিকাৰৰ কথাত ৰাজ্যক মাতেই মাতিব নিদিয়ে। পানীৰ অধিকাৰটো বাদেই, ২০০৬ চনতে এন এইছ পি চি-য়ে বানপানীৰ সময়ত ৰঙানদীৰ নৈ-পৰীয়া ৰাইজক নৈলৈ যাবলৈকে বাধা দি থৈছে। এই বাধা নুশুনি নৈলৈ গৈ কোনোবা উটি গ’লে এন এইছ পি চি আৰু চৰকাৰৰ কোনো দোষ নাই।\n►দুৰ্যোগৰ আমন্ত্ৰণ নে দুৰ্যোগ ব্যৱস্থাপনা\nবিশেষজ্ঞই কৈছে— অসম ৫ নম্বৰ ভূ-কম্পন মণ্ডলত অৱস্থিত। তাতে অৰুণাচলৰ পাহাৰ থুনুকা গেদীয় শিলেৰে গঠিত। গতিকে অৰুণাচলত ডাঙৰ নদীবান্ধ হ’ব নালাগে। পিছে আমাৰ চৰকাৰে ভাবে— এইবোৰ বিশেষজ্ঞ নহয়, বিশেষভাৱে অজ্ঞহে। এইবোৰৰ কথা কোনে শুনে! আছে নহয় আমাৰ দুৰ্যোগ ব্যৱস্থাপনা বিভাগ, সকলো চম্ভালি দিব।\nপিছে ৰাইজে চাই ৰৈছে— দুৰ্নীতিৰ বানত দেখোন সকলো উটি গৈছে। ৰাইজৰ সভাত থাকিব লগা দেশনেতা জে’লৰ আলহী হৈছে। তেওঁলোকৰেই দুৰ্যোগৰ অন্ত নাই, লোকৰ দুৰ্যোগ আৰু কি আঁতৰাব?\nছবি ১. ফ্লিকআৰ-ৰ পৰা সংগৃহীত।\nঅংকীয়া নাটৰ উৎপত্তি আৰু বৈশিষ্ট্য...\nবৰগীত আৰু বৰগীতৰ প্ৰথম মুদ্ৰণ...\n← ইউনিকোডঃ এক নতুন যুগৰ আৰম্ভণি\nবেটুপাত আৰু অন্যান্য: ফেব্ৰুৱাৰী ২০১২ →\n4 Comments on "বৃহৎ নদীবান্ধ সন্দৰ্ভত কেইটামান স্নেপশ্বট"\nAgreed.But lakhimpur & dhemaji need holistic development- For thelast 50 years , there is no any dvelopmental work. Youths are suffering . Thee is no any employment opportunities.\nভাল হৈছে। অসমীয়া নেতাৰ অদূৰদৰ্শীতা আৰু অকমন্যতাৰ নিদৰ্শন জল জল পট পটকৈ জিলিকি উঠিছে। আমি ইয়াৰ সমাধানৰ সন্ধান কৰিব পৰাটো আজিৰ যুগৰ আহ্বান হৈ পৰিছে….ৰাইজে মন কৰিবৰ হল।\nঅসম চৰকাৰৰ বৰমূৰীয়াবোৰৰ ৰিমোট কন্ট্ৰল থকা যেন লাগে কথাবোৰ শুনিলে। তেওঁলোকটো বিশেষজ্ঞতকৈও ওপৰত।\nWe never support big dams inaseismic zone like North-East. Both the governemts & NHPC should understand that.


অভিজ্ঞতাৰ সঁফুৰা .. Abhigotar Xofura: March 2014\nসৰুৰে পৰা বৰগীত শুনি শুনি ডাঙৰ হৈছিলো৷ সন্ধিয়া মাৰ লগত প্ৰাৰ্থনা কৰিছিলো বৰগীত গাই গাই ৷ ১৯৬৯ চনত বৰপেটালৈ অহাৰ পাছতহে বৰগীতৰ সূক্ষ্ম দিশবোৰৰ সৈতে পৰিচয় ঘটে৷\nতেতিয়া মই বৰপেটা বিদ্যাপীঠৰ চতুৰ্থ শ্ৰেণীৰ ছাত্ৰ৷ বৰপেটালৈ অহা কিছুদিন হৈছেহে মাত্ৰ৷ কোনোবা এজনে খবৰ দিলে বৰপেটা চৰকাৰী উচ্চতৰ হাইস্কুলত এটা মইনা পাৰিজাত আৰম্ভ কৰা হৈছে বুলি ৷ দুজনমান উৎসাহী বন্ধুৰ সৈতে মইনা পাৰিজাতত যোগ দিলোঁগৈ৷ প্ৰথম দিনাই আমাক এটা বৰগীত শিকোৱা হ’ল৷\n“গোকুল চলৰে মুৰাৰু ৰে….”\nশিকাবলৈ আহিছিল বিখ্যাত বৰগীত গায়ক নৰেন দাস৷\nএমাহমান পাছতে খবৰ পালোঁ দক্ষিণহাটীৰ জীৱনলতা ছোৱালী হাইস্কুলত অসম কেশৰী মইনা পাৰিজাত নামেৰে আন এটা মইনা পাৰিজাত আৰম্ভ হ’ব ধৰা কথাটো৷ মোৰ ঘৰৰ ওচৰ হোৱা বাবে আৰু লগ-সমনীয়া সেইপিনে বেছি থকা বাবে তালৈকে গ’লোঁগৈ৷\nঅসম কেশৰী মইনা পাৰিজাতত আমাক নিয়মিত ভাবে বৰগীত শিকাবলৈ আহিছিল বৰপেটা কীৰ্তন ঘৰৰ কেৱলীয়া ভকত এজন৷\n“আৰে চিন্তিত গোপিনী পেখিয়ে নৈৰাশ..” আছিল আমাক শিকোৱা প্ৰথমটো বৰগীত৷\nবৰগীতৰ তাল বেলেগ-বেলেগ বুলি আৰু তালবোৰ আমি সচৰাচৰ শুনি থকা আধুনিক গীত , লোকগীত আদিৰ তালতকৈযে অলপ বেলেগ সেই কথা বুজি পালো৷ এটা চক্ৰত তালটো ঘূৰি থাকে৷ এবাৰ এৰিলে আকৌ ঠিক ঠাইত ধৰিব নোৱাৰিলে তালটো ওলট-পালট হৈ যায়৷ সেইবাবে গোৱাৰ সময়ত হাতেৰে তাল দি থকা হয়৷ সেই সকলো কথা ভালদৰে আয়ত্ব কৰিবলৈ ধৰিছিলো ৷ কেৱলীয়া ভকত গৰাকীৰ মই এজন প্ৰিয় ছাত্ৰ হৈ পৰিছিলো অতি কম সময়ৰ ভিতৰতে৷ মাজে-মাজে তেখেতে মিলন মন্দিৰত চলোৱা পাঠদানতো যোগদান কৰিছিলোঁগৈ আৰু বৰগীতৰ লগতে কৃষ্ণ নৃত্য, চালি নৃত্য, ঝুমুৰা নৃত্য আদিও শিকিছিলো৷\nসেইসময়ৰে কথা৷ তেতিয়া বোধকৰো মই ষষ্ঠ শ্ৰেণীত ৷ এদিন সন্ধিয়া কিবা কাৰণত দক্ষিণহাটীৰ পিনে গৈছিলো৷ কীৰ্তনঘৰত কিবা এখন ডাঙৰ অনুষ্ঠান চলি আছিল৷ চাবলৈ বুলি ভিতৰ সোমালো আৰু মঞ্চৰ কাষ পালোঁগৈ৷ মোক দেখি মোৰ গুৰু কেৱলীয়া ভকত গৰাকীয়ে কাষলৈ মাতি ক’লে,\n“তই বৰগীত এটা গাব লাগিব৷”\nমই ভয় খাই অলপ আপত্তি কৰি ক’লো,\n: নাই, মই মানসিক ভাবে সাজু হৈ নাই অহা, নাগাওঁ৷\nতেখেতে জোৰ দি ক’লে৷ “তই সদায় গাই আছ নহয়৷ কোনো ৰিহাৰ্চেল নালাগে৷ গাব লাগিব৷ “\nমইও মান্তি হ’লো৷ আগতে তেনেকুৱা কোনো অনুষ্ঠানত বৰগীত বা আন একো গান গাই পোৱা নাই বুলি ক’ব লাগিব৷ কীৰ্তন ঘৰৰ চৌহদত আয়োজিত তেনে ডাঙৰ অনুষ্ঠানত বৰগীত গাবলৈ পোৱাটো সৌভাগ্যৰ কথা বুলি ভাবিলো৷\nসময় চমু চাপি আহিল৷ মোৰ বুকুখনে পিছে ধান বানিবলৈ ধৰিলে৷ যিমান পাৰো নিজকে সুস্থিৰ কৰিবলৈ প্ৰচেষ্টা চলাই থাকিলো৷\nঅৱশেষত মোৰ নামটো ঘোষণা কৰি দিয়া হ’ল৷ ভয়ে-ভয়ে মঞ্চত প্ৰৱেশ কৰিলো৷ চাওঁ-নাচাওঁকৈ সম্মুখলৈ চাই পঠিয়ালোঁ৷ একেবাৰে সম্মুখত , মাটিত পাৰি দিয়া বিশেষ আসনত বহি আছিল বুঢ়া সত্ৰাধিকাৰ মহোদয়৷ তেখেতৰ পিনে চালো৷ চকুৱে চকুৱে পৰিল৷ বুকুৰ ভিতৰত কলিজাটোৱে প্ৰচণ্ড জোৰেৰে ধপ-ধপাবলৈ ধৰিলে৷ কাণ-মূৰ গৰম হৈ আহিবলৈ ধৰিলে৷\nভয়ে-ভয়ে আৰম্ভ কৰিলোঁ মোৰ বৰগীত.. মাধৱদেৱ বিৰচিত বৰগীত এটি৷ লগত কোনে খোল সঙ্গত কৰিছিল মনত নাই৷ তাল নিজেই হাতত লৈছিলো৷ কিন্তু এফাকি কোনোমতে গোৱাৰ পাছত ডিঙি শুকাই আহিল৷ বাৰে-বাৰে ঢোক গিলিবলৈ ধৰিলো৷ ক’ৰ তাল ক’লৈ গ’ল হিচাব নাই৷ সম্মুখত বহি মোৰ পিনে একান্তমনে চাই থকা মানুহবোৰলৈ যিমানেই চাওঁ সিমানেই অধিক ঢোক গিলোঁ৷ তেনেদৰে কোনোমতে ঘামি-জামি বৰগীতটো সামৰি মঞ্চৰ পৰা নামি আহিলো৷\nকেৱলীয়া ভকতজন মোৰ পিনে আগবাঢ়ি আহিল৷ মই লাজ-লাজকৈ তেখেতৰ পিনে চালো৷ তেখেতে মোলৈ চাই গালি পৰাৰ দৰেই ক’লে,\nমাথোন সিমানেই৷ তাৰ মাজেৰেই ক’বলগা সকলোখিনি কৈ দিলে তেখেতে৷ মই একো উত্তৰ নিদিলো৷ তাৰপাছত তলমূৰকৈ আঁতৰি আহি আন্ধাৰৰ আঁৰ লৈ ঘৰ পালোঁহি৷\nসেয়াই আছিল বৰপেটা কীৰ্তন ঘৰত মোৰ প্ৰথম আৰু শেষ বৰগীত৷\nসকলো ঠাইৰে ভাল-বেয়া, তিতা-মিঠা অভিজ্ঞতা থাকে৷ কেতিয়াবা বেয়া অভিজ্ঞতাবোৰহে মনত ৰৈ যায়৷ বৰপেটা বিদ্যাপীঠত পঢ়া দিনবোৰৰ কথা মনত পেলালেও তেনে দুই-এটা ঘটনা মনত নপৰা নহয়৷\nবোধকৰো ১৯৬৯ বা ১৯৭০ চনৰ কথা৷\nআনদিনাখনৰ দৰে সময়মতে স্কুল পালোঁগৈ৷ স্কুলৰ গেট পায়েই পৰিৱেশটো বেলেগ বেলেগ যেন দেখিলো৷ সকলোবোৰ ছাত্ৰ বাহিৰত থিয় দি আছে হাতে-হাতে কিতাপবোৰ লৈ৷ কোনো এটা শ্ৰেণীকোঠাই খোলা নাই৷ ভাবিলো কিবা কাৰণত চকীদাৰ আহি পোৱা নাই কিজানি৷\nইফালে বাহিৰত থিয় হৈ ল’ৰাবিলাকে চিঞৰ-বাখৰ কৰি আছে৷\nভালদৰে মন কৰি দেখিলো চকীদাৰজন আছে৷ হাতত স্কুলৰ শ্ৰেণীকোঠা খোলাৰ বাবে চাবিকোচাও আছে৷ তেনেহলে কোঠাবোৰ কিয় খোলা নাই?\nলাহে-লাহে কথাটো দেখি-শুনি বুজি পালো৷ ঘিণ লগাত নাক কোঁচালো৷\nকোনোবা দুষ্কৃতিকাৰীয়ে স্কুলৰ প্ৰতিটো কোঠাৰ, প্ৰতিটো তলাত মানুহৰ বিষ্ঠা সানি থৈ দিছিল ৷\nগতিকে তলাবোৰ পানী মাৰি মাৰি পৰিষ্কাৰ কৰি নোধোৱালৈকে খোলাৰ প্ৰশ্নই নুঠে৷ সেই কামটো কৰিবলৈও ভালেখিনি সময়ৰ প্ৰয়োজন৷\nআমাক ছুটি দিলেই ভাল পালোঁতেহেন যদিও তেনে নহ’ল৷ প্ৰায় এঘন্টামান পাছত দুৱাৰবোৰ খোলা হ’ল৷ আমিও নাক-মুখ বিকটাই কোঠাত প্ৰবেশ কৰিলো৷\nৰসিক শিক্ষক গৰাকীয়ে মন্তব্য কৰিলে,\n“যিজন মহাপুৰুষে এই কামটো কৰিছিল, তেওঁ বাৰু কেনেদৰে কামটো কৰিছিল? হাতত বিষ্ঠা লৈ তলাবোৰত প্ৰলেপ লগাই ফুৰিছিল নে উৰি উৰি বিষ্ঠা ত্যাগ কৰা কাম ফেৰা কৰি ফুৰিছিল?”\nকথাষাৰত আমিও যথেষ্ট ৰস পালো৷\nকিন্তু কি কাৰণতনো সেই ব্যক্তিজনে কামফেৰা কৰিছিল সেই কথাটোহে বুজি নাপালো৷\nঅসমীয়া মাধ্যমত পঢ়িছিলো বাবে ইংৰাজীত কথা-বতৰা কোৱাটো বৰ টান কাম বুলি ভাবিছিলো৷ ইংৰাজী শুদ্ধকৈ লিখিবলৈ শিকিছিলো ঠিকেই কিন্তু ক'বলৈহে ভয়৷ অৱশ্যে ইংৰাজীত কথা পাতিবলগীয়া অৱস্থাও নহৈছিল৷ ইংৰাজী মাধ্যমৰ স্কুল নাছিল বুলিবই পাৰি গুৱাহাটী আৰু আন দুখনমান ঠাইত থকা মিছনেৰী স্কুলবোৰৰ বাহিৰে৷ সৰুতে এবছৰৰ বাবে শ্বিলঙত থাকোঁতে ইংৰাজীত কথা-বতৰা কোৱা ল'ৰা-ছোৱালী কিছুমান দেখা আৰু শুনাৰ সৌভাগ্য হয়৷ সেইসকলক আমি দূৰৰ পৰাই চাওঁ৷ চিৰিয়াখানাৰ জন্তু চোৱাৰ দৰে৷ ওচৰ চপাৰ সাহস নহয়, কিজানিবা ইংৰাজী ক'ব লাগে৷\nশ্বিলঙৰ পাছত আহোঁ বৰপেটালৈ৷ হাইস্কুল বৰপেটাতে পঢ়োঁ৷ কোনো কাৰণতেই ইংৰাজীত কথা ক'বলগীয়া নহয়৷ তাৰপাছত আহি পাওঁ কটন কলেজ৷\nচেন্টমেৰিজ , ডনবস্ক আৰু সেইসময়ত থকা একমাত্ৰ কেন্দ্ৰীয় বিদ্যালয়খনৰ বাহিৰে ইংৰাজী মাধ্যমৰ হাইস্কুল গুৱাহাটীত বোধহয় নাছিল৷ আমি সেই স্কুলসমূহৰ পৰা ছাত্ৰ-ছাত্ৰীসকলৰ লগত অসমীয়াতে কথা পাতিছিলো যদিও তেওঁলোকে নিজৰ মাজত ইংৰাজীতে কথা পতা দেখিলে ৰ' লাগি চাইছিলো৷ কেতিয়াও ইংৰাজীত কথা কোৱাৰ মৰসাহ কৰা নাছিলো৷ সেই ছাত্ৰ-ছাত্ৰী সকলে ব্যৱহাৰ কৰা কিছুমান শব্দ বুজিও নাপাইছিলো৷\nকটনৰ হোষ্টেললৈ অহাৰ পাছত এদিন ৰাতি নৱাগত সকলক চিনাকী দিবলৈ কওঁতে মৃদুল ভূঞা নামৰ লগৰীয়াজনে চিনাকী এনেদৰে দিছিল,\n: মোৰ নাম'..... মই এক নং ছাত্ৰাবাসৰ 'বোনা ফাইড ' বোৰ্ডাৰ.. ৷"\n'বোনা ফাইড' মানেনো কি বুজি নাপাই ভেবা লাগি থাকিলো৷\nকটন কলেজত থাকোঁতে এবাৰ আন্তঃ শ্ৰেণী ক্ৰিকেট প্ৰতিযোগিতা চাই আছো সকলোৱে একেলগে বহি, জজ খেল পথাৰত৷ কোনোবা এজন আউট হোৱাত নব কোৱঁৰ বেটিং কৰিবলৈ গ'ল৷ তাকে দেখি আমাৰ সহপাঠী নমিতা শৰ্মা নে মৈত্ৰেয়ী সিদ্ধান্ত কোনোবা এগৰাকীয়ে সুধিলে,\n" ই স্কীপাৰ নেকি?"\nকোনোবা এজনে হয় বুলি ক'লে৷\nমই হ'লে স্কীপাৰ মানে কি একো বুজি নাপালো৷\nতাৰপাছত কিবা কথা প্ৰসঙ্গত নমিতাই ক'লে,\n" .. নহ'লে 'বছে' এসেকা দিব.."\nবছ মানেনো কি বুজি নাপালো ৷ ( তাৰমানে যে দেউতাকক বুজাইছিল সেইটো বহুবছৰ পাছতহে বুজি পাইছিলো৷)\nএদিন আমি দলে-বলে হোষ্টেললৈ উভতি আহি থাকোঁতে উত্তম বৰঠাকুৰ নামৰ সহপাঠী এজনে আন এজনক কোৱা শুনিলো:\n" প্লীজ, দোন্ট বোডাৰ আচ৷"\n'বোডাৰ' মানে কি বুজি পাবলৈও বহুদিন লাগিল৷\nলাজতে মুখ খুলি নকলেও মনে-মনে হীনমন্যতাত ভুগিছিলো ইংৰাজীত কথা ক'ব নজনা বাবে৷\nকটন কলেজতেই এবাৰ ইংৰাজীৰ ক্লাচত এগৰাকী অধ্যাপিকাই কিবা এটা লিখিবলৈ দিছিল৷ মই দেখুৱাবলৈ গ'লো৷ তেখেতে সুধিলে,\n" তুমি কি মাধ্যমত পঢ়া?"\nমই অসমীয়া মাধ্যম বুলি কওঁতে অলপ আচৰিত হৈ ক'লে,\n"অসমীয়া মাধ্যমত পঢ়া ছাত্ৰই ইমান ভাল ইংৰাজী লিখিব পাৰেনে?"\nসেইদিনা মনটো অলপ ভাল লাগিল, উৎসাহ পালোঁ৷\nঅসম অভিযান্ত্ৰিক মহাবিদ্যালয়লৈ আহি নগা, মিজো, গাৰো, খাচী আদি ছাত্ৰ-ছাত্ৰী কিছুমানৰ সংস্পৰ্শলৈ আহিব লগা হয়৷ তেওঁলোকক দেখিলেই ভয়তে পলাওঁ কাৰণ ইংৰাজীত কথা পতাৰ সাহস তেতিয়ালৈকে গোট খোৱা নাই৷ কেতিয়াবা মুখা-মুখিকৈ পৰিলে কি সুধিম বুলি ভাবি তাকে ইংৰাজীত অনুবাদ কৰি থাকোঁতেই সময় পাৰ হৈ যায় আৰু তেওঁলোকো কাষেৰে পাৰ হৈ যায়৷\nএবাৰ কিবা এটা কাৰণত মোক ইস্ট্ৰী এটাৰ দৰকাৰ হ'ল৷ হেষ্টেলত কাৰ ইস্ট্ৰী আছে খবৰ কৰি গ'ম পালোঁ নিকি নামৰ জ্যেষ্ঠ মিজো ছাত্ৰ এজনৰ ওচৰত থকা বুলি৷ ইংৰাজীতে ইস্ট্ৰীটো কি বুলি খুজিব লাগিব অলপসময় চিন্তা কৰি নিকিৰ কোঠা পালোঁগৈ৷ নিকি পঢ়া টেবুলত বহি আছিল৷ এখন বিচনাত ইস্ট্ৰীটো দেখিলো৷ কিন্তু ইস্ট্ৰীটোৰ কাষতে আন এজন মিজো ছাত্ৰই পৰম আমেজত টোপনি মাৰি থকা দেখিলো৷\nমই মৰসাহ কৰি নিকিলৈ চাই ক'লো\n: "ইলেক্ট্ৰিক.. প্ৰেছ.....\nকওঁতে হাতেৰে ইষ্ট্ৰী কৰাৰ ভংগিমাও কৰি দেখুৱালো৷ নিকিয়ে বুজি পালে৷ তাৰ পাছত সেই ইস্ট্ৰী থকা বিচনাখনলৈ দেখুৱাই কিবা ক'লে৷ মই আধা বুজিলো আধা নুবুজিলো৷ অলপ সময় থিয় হৈ থাকিলো৷ কি উত্তৰ দিব লাগিব ঠাৱৰ কৰিব নোৱাৰিলো৷ তাৰপাছত একো উত্তৰ নিদি মনেমনে কোঠাৰ পৰা বাহিৰ ওলাই আহিলো৷\nনিকিয়েনো আচলতে মোক কি কৈছিল তাকে চিন্তা কৰি কৰি দুবছৰমান পাছত বুজি পালো যে ইস্ট্ৰীটো তাতেই ব্যৱহাৰ কৰিব লাগিব৷ সেই শুই থকা আনজন মিজো ল'ৰাক টোপনিৰ পৰা উঠাই সেই বিচনাখনতে মোক ইষ্ট্ৰীটো ব্যৱহাৰ কৰিবলৈ কৈছিল৷\nবুজি পাওঁতেহে দুবছৰমান পলম হ'ল৷ কিন্তু সেইদিনা বুজি পালেও শুই থকা মিজো ছাত্ৰজনক কি বুলি টোপনিৰ পৰা উঠালোহেতেন?\nচিন্তা নকৰাই ভাল..\nইটো ৰমণী হবাই লাগবো…. হোই????\n১৯৭৬ চন৷ সেইবছৰ বৰপেটা বিদ্যাপীঠৰ পৰা হাইস্কুল শিক্ষান্ত পৰীক্ষা দিছিলো৷ জীৱনৰ প্ৰথমটো ডাঙৰ পৰীক্ষা৷ ঘৰত ডাঙৰ বুলিবলৈ বিধৱা মা৷ ডাঙৰ দাদা তেতিয়া ত্ৰিবান্দ্ৰম মেডিকেল কলেজত পঢ়ে আৰু সৰু দাদা গুৱাহাটীৰ অসম অভিযান্ত্ৰিক মহাবিদ্যালয়ত৷ গতিকে চোৱা-চিতা বা সহায় কৰিবলৈ আন কোনো নাই ঘৰত৷\nপৰীক্ষাৰ এডমিট কাৰ্ড আহিল৷ দিনো ওচৰ চাপি আহিল৷ মোৰ বন্ধু ৰমণীক ক’লো আমাৰ পৰীক্ষা কোনটো পৰীক্ষা কেন্দ্ৰত হ’ব আৰু মোৰ বহা চীট কোনটো কোঠাত হ’ব ভালদৰে খবৰ লৈ চাই-চিতি পৰীক্ষাৰ আগদিনা সন্ধিয়া মোক যাতে ঘৰলৈ আহি জনাই থৈ যায়হি৷ সেই সময়ত খবৰ দিবলৈ আন কোনো ব্যৱস্থা নাছিল৷ ৰমণীয়েও তাকে কৰিবলৈ গাত ল’লে৷\nপৰীক্ষাৰ আগদিনা সন্ধিয়া পঢ়িবলৈ বহিলো৷ পিছদিনা দুয়োবেলা অসমীয়াৰ পৰীক্ষা৷ ঘৰত বিজুলি সংযোগ নাই৷ কেৰাচিন তেলৰ লেমটো জ্বলাই লৈ অসমীয়াৰ নোটবোৰ উলিয়াই লৈ চিঞৰি চিঞৰি পঢ়ি আছো৷ বাহিৰত ঘিটমিটিয়া আন্ধাৰ৷ আমাৰ সৰু খেৰৰ ঘৰটো মুকলি পথাৰ এখনৰ মাজত৷ ঘৰৰ সম্মুখত কোনো ৰাস্তাই নাই৷ বিজুলি বাতিতো দূৰৰে কথা৷ ঘৰৰ সম্মুখতে পুৰণি শ্মশানখন৷ ৰাতি অকলে ঘৰৰ আগেৰে মানুহ অহা-যোৱা নকৰেই বুলিব পাৰি৷ মই পঢ়ি আছো যদিও বাৰে-বাৰে মনত পৰে ৰমণী সিমান পৰলৈকে নহা কথাটো৷ পঢ়াত মনটো বহুৱাব পৰা নাই৷\nএই ৰমণীটো নাহিল দেখোন৷ নাহিলে বৰ অসুবিধা হ’ব৷ বেলেগ কাৰোবাৰ হাতত খবৰটো দি পঠিয়ালেওতো হয় মোৰ পৰীক্ষা কেন্দ্ৰৰ সবিশেষ জনাই….\nমই মনে-মনে চিন্তা কৰোঁ , আকৌ পঢ়াত মন দিওঁ৷\nইফালে সময় বেগাই পাৰ হৈ গৈ আছে৷ ৰাতি বোধকৰো আঠমান বাজিল৷ ৰমণী আৰু নাহে বুলি বুজিলো৷ মনটো বেয়া লাগিল, অলপ চিন্তাও হ’ল৷ ৰাতিপুৱা অলপ সোনকালেই ওলাই যাব লাগিব পৰীক্ষা দিবলৈ বুলি৷ চাইকেলখন লৈ যাব লাগিব৷ মাধৱ চৌধুৰী মহাবিদ্যালয়তে পৰাৰ সম্ভাৱনা বেছি,,,\nমই চিন্তা কৰি থাকিলো আৰু চিঞৰত গগন ফালি পঢ়িও থাকিলো৷\nহঠাতে বাহিৰত কোনোবাই মোৰ নাম কাঢ়ি মতা শুনিলো৷ মই পঢ়া বন্ধ কৰি দুৱাৰৰ পিনে দৌৰ মাৰিলো৷ দুৱাৰৰ ওচৰৰ চকী এখনত মা বহি আছিল৷ মাক উদ্দেশ্যি কিন্তু বাহিৰৰ আগন্তুকেও শুনাকৈ মই চিঞৰি চিঞৰি ক’লো,\n“ ইটো ৰমণী হবাই লাগবো, ইটো ৰমণী হবাই লাগবো… (এইটো ৰমণী হবই লাগিব)..\nতাৰপাছত দুৱাৰখন খুলি দি বাহিৰৰ ফালে চাই চিঞৰি সুধিলো,\n“ হোয়ি…? (হয়নে?)\nবাহিৰত আন্ধাৰ৷ একো নেদেখি৷ মোৰ “হোয়ি”ৰ কোনো উত্তৰ নাহিল৷ কিন্তু কোনোবা এজনে মোৰ মুখত টৰ্চৰ পোহৰ মাৰি দিলে৷ মই অলপ সময় তভক মাৰি ৰ’লো৷ তাৰপাছত আকৌ চিঞৰি সুধিলো.\nকোনোবা এজনে মাত ল’গালে,\n“ কি এ.. ইমেন আটাহ পাৰি পাৰি পোচ্চা? (কি হে, ইমান চিঞৰি চিঞৰি পঢ়িছা?)\nমাতটো চিনি পালো৷ আমাৰ অংকৰ চাৰ মনীন্দ্ৰ নাথ দাস৷ মই যাতে লাজ নাপাওঁ সেইবাবে মোক সহজ কৰি দিবলৈকে চাৰে তেনেদৰে কথাৰ পাতনি মেলিলে৷ ইতিমধ্যে টৰ্চটো নুমুৱাই দিয়াত ঘৰৰ ভিতৰৰ পৰা যোৱা লেমৰ পোহৰত দেখিলো মনীন চাৰৰ লগত আৰু তিনিজন চাৰ: তৰণী সেন দাস চাৰ, অক্ষয় মিশ্ৰ চাৰ আৰু বৰ্মণ চাৰ৷\nমইও অলপ সকাহ পাই থৰক-বৰকৈ উত্তৰ দিলো, “ মানে চাৰ, আটাহ পাৰি পোল্লি বেছি সহজে মনত থাকে… (চিঞৰি পঢ়িলে বেছি সহজে মনত থাকে)\nচাৰসকল ভিতৰ সোমাই আহিল৷ তেখেতসকলক বহিবলৈ দিলো৷ মা চাহ বনাবলৈ গ’ল৷ মই ৰমণীৰ বাবে বাট চাই আছিলো বুলি অলপ লাজ-লাজকৈ জনালো৷ চাৰসকলে হাঁহিলে৷ মাধৱ চৌধুৰী মহাবিদ্যালয়তে আমাৰ পৰীক্ষা হ’ব বুলি তেখেতসকলৰ পৰাই গম পালো৷\nবেছি পলম নকৰি, দুই এটা উপদেশ দি, মোক পৰীক্ষাৰ বাবে শুভেচ্ছা জনাই চাৰসকল গ’লগৈ৷ চাৰসকল যোৱাৰ পাছত মোক মাহঁতে জোকাবলৈ ধৰিলে...ইটো ৰমণী হবাই লাগবো, হবাই লাগবো বুলি৷\nঅলপ লাজ পালো যদিও মোৰ মনলৈ কিবা এটা অদ্ভূত সাহস আহিল৷ আকৌ পঢ়া টেবুলত বহিলো৷ তাৰপাছত দুগুণ জোৰেৰে চিঞৰি চিঞৰি পঢ়িবলৈ ধৰিলো৷\nচাৰসকলৰ শুভেচ্ছাও অথলে নগ’ল৷ মোৰ পৰীক্ষাৰ ফলাফলে চাৰসকলক আনন্দিত কৰিলেগৈ৷\nআজিও সেই চাৰসকলৰ কথা মনত পৰিলে শ্ৰদ্ধাত মূৰ দোঁ খাই যায়৷


সাৱধান! বহাগৰ বতৰতে আকৌ আহিল ক’ভিড, ধৰা পৰিছে নতুন প্ৰজাতি… – Pratham Khabar\nকানৰ ৰেড কাৰ্পেটত পুষ্প সজ্জিত পোছাকত মোহময়ী ঐশ্বৰ্য\n৭৫তম কান চলচ্চিত্ৰ মহোৎসৱত ভাৰত ‘সন্মানৰ দেশ’! আনন্দিত প্ৰধানমন্ত্ৰী মোদী…\nOptical Illusion: পাতৰ আঁৰত লুকাই থকা ভেকুলীটো বিচাৰি উলিয়াওঁক…\nকাৰাগাৰলৈ প্ৰাক্তন ক্ৰিকেটাৰ নৱজ্যোৎ সিং সিধু…\nছ’চিয়েল মিডিয়াত বিপ্লৱী কবিতা লিখি গ্ৰেপ্তাৰ হ’ল কলেজীয়া ছাত্ৰী…\nGuwahati 24 ℃\nঘৰ/Covid-19/সাৱধান! বহাগৰ বতৰতে আকৌ আহিল ক’ভিড, ধৰা পৰিছে নতুন প্ৰজাতি…\nসাৱধান! বহাগৰ বতৰতে আকৌ আহিল ক’ভিড, ধৰা পৰিছে নতুন প্ৰজাতি…\nক'ভিড-১৯ৰ বাকী প্ৰজাতিতকৈ এই নতুন প্ৰজাতিটো সহজে বিয়পাৰ কথা উল্লেখ কৰে WHOয়ে\nPratham Khabar News Send an email এপ্ৰিল 6, 2022\n0 7,948 এক মিনিটতকৈ কম\nভাৰতত ধৰা পৰিছে কৰোনাৰ নতুন ভেৰিয়েণ্ট। বুধবাৰে মুম্বাইত ধৰা পৰিছে কৰোনা ভাইৰাছৰ XE প্ৰজাতি। আনহাতে, এজনৰ দেহত ধৰা পৰিছে Kappa প্ৰজাতি। নতুন প্ৰজাতি ধৰা পৰা ব্যক্তিজনৰ দেহত এতিয়াও ধৰা পৰা নাই কোনো গুৰুতৰ লক্ষণ।\nতালিবানৰ নৃশংস আক্ৰমণত প্ৰাণ হেৰুওৱা ভাৰতীয় ফটো সাংবাদিকলৈ মৰণোত্তৰভাৱে ‘পুলিটজাৰ বঁটা’…\nমে' 11, 2022\nক’ভিড-১৯ৰ বাকী প্ৰজাতিতকৈ এই নতুন প্ৰজাতিটো সহজে বিয়পাৰ কথা উল্লেখ কৰে WHOয়ে। XE ভেৰিয়েণ্ট ধৰা পৰা ৰোগীজনে শেহতীয়াকৈ যাত্ৰা কৰাৰ কথাও পোহৰলৈ আহিছে।\nCovid-19 Mumbai Omicron XE Variant\nবিশ্বই মানৱ অধিকাৰৰ বাবে সংগ্ৰাম কৰি থকাৰ সময়তে এখন দেশে বন্য জন্তুক প্ৰদান কৰিলে আইনী অধিকাৰ\nখানাপাৰাৰ ষ্টাফ কলেজত NHMৰ বিশ্ব স্বাস্থ্য দিৱস উদযাপন!\nদেশত ক’ৰোনাৰ স্থিতিয়ে পুনৰ সৃষ্টি কৰিছে আতংকৰ\nমে' 12, 2022\nক’ৰোনা পৰিস্থিতিক লৈ পৰ্যালোচনা বৈঠকত বহিব প্ৰধানমন্ত্ৰী\nএপ্ৰিল 27, 2022\nআপুনি বুষ্টাৰ ড’জ ল’লেনে? দ্বিতীয় পালি প্ৰতিষেধক লোৱাৰ ৯মাহ সম্পূৰ্ণ হ’ল যদি সাজু হওঁক…\nএপ্ৰিল 8, 2022\nদুবছৰৰ পিছত গুৱাহাটীবাসীয়ে উদযাপন কৰিব হোলীৰ উৎসৱ\nমাৰ্চ 17, 2022\nদৈনিক বাতৰি 300\nঅসম আৰক্ষী 185\nনাকচ হ’ল শ্বাহৰুখ খানৰ পুত্ৰ আৰিয়ান খানৰ জামিন\nঅক্টোবৰ 20, 2021\nএযোৰ ৰূপৰ পায়েলৰ বাবে দুয়োখন ভৰি কাটি শেষত হত্যাকাৰীয়ে প্ৰাণে মাৰি থৈ যায় এগৰাকী মহিলাক\nসোণ কিনিব বিচাৰিছে যদি খৰধৰ কৰক, কিয়নো হ্ৰাস পালে সোণৰ মূল্য…\nঅক্টোবৰ 30, 2021\nভোটগ্ৰহণ কেন্দ্ৰত বিকল হৈ পৰিল EVM


ৰুক্মিণী দেৱী অৰুণ্ডেল - অসমীয়া ৱিকিপিডিয়া\nৰুক্মিণী নীলকান্ত শাস্ত্ৰী\n২৯ ফেব্ৰুৱাৰী, ১৯০৪\nমাদুৰাই, মাদ্ৰাজ প্ৰেচিডেন্সি, ব্ৰিটিছ ভাৰত\n২৪ ফেব্ৰুৱাৰী, ১৯৮৬ (৮১ বছৰ)\nজৰ্জ অৰুণ্ডেল (বি. ১৯২০)\nসংগীত নাটক একাডেমী ফেল'শ্বিপ, ১৯৬৭\n৩ এপ্ৰিল ১৯৫২ – ২ এপ্ৰিল ১৯৬২\nৰুক্মিণী দেৱী অৰুণ্ডেল (২৯ ফেব্ৰুৱাৰী ১৯০৪ – ২৪ ফেব্ৰুৱাৰী ১৯৮৬) এগৰাকী ভাৰতীয় শাস্ত্ৰীয় নৃত্যশিল্পী আৰু নৃত্য নিৰ্দেশক। তেওঁ ভাৰতনাট্যমৰ প্ৰচাৰ আৰু প্ৰসাৰৰ বাবে আগবঢ়োৱা অৱদানৰ বাবে বিশেষভাৱে জনাজাত। তেওঁ এগৰাকী পশু অধিকাৰ কৰ্মীয়ো আছিল। ১৯৫২ চনত ভাৰতৰ ৰাষ্ট্ৰপতিয়ে তেওঁক ৰাজ্যসভালৈ মনোনীত কৰিছিল। ৰাজ্যসভালৈ মনোনীত হোৱা তেওঁ প্ৰথম গৰাকী মহিলা। তেওঁ মন্দিৰৰ দেৱদাসী সকলৰ মাজত সীমিত ভাৰতনাট্যমৰে সাধীৰ শৈলীৰ পুনৰজীৱিত কৰাৰ বাবে জনাজায়। ইয়াৰ লগতে তেওঁ ভাৰতৰ পাৰম্পৰিক শিল্প সমূহৰ লগত জড়িত কলা-কৌশলী সকলৰ উন্নয়ন আৰু পুনৰ সংস্থাপনৰ বাবে কাম কৰিছিল।\nতেওঁ ইণ্ডিয়া টুডে কাকতৰ 'ভাৰতক আকৃতি প্ৰদান কৰা ১০০ গৰাকী শ্ৰেষ্ঠ ব্যক্তি'-ৰ তালিকাত স্থান লাভ কৰিছিল। ১৯৫৬ চনত ভাৰত চৰকাৰে তেওঁক দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে। ১৯৬৭ চনত তেওঁ সংগীত নাটক একাডেমীৰ সৰ্বোচ্চ সন্মান সংগীত নাটক ফেল'শ্বিপ লাভ কৰিছিল।\n১৯০৪ চনৰ ২৯ ফেব্ৰুৱাৰী তাৰিখে মাদুৰাইত ৰুক্মিণী দেৱীৰ জন্ম হৈছিল। তেওঁৰ পিতৃ নীলকান্ত শাস্ত্ৰী গড়কাপ্তানী বিভাগৰ অভিযন্তা আৰু এগৰাকী বিদ্বান লোক আৰু মাতৃ শেষাম্মল এগৰাকী সংগীতপ্ৰেমী আছিল। তেওঁৰ পিতৃৰ সঘনে বদলি হৈ থকাৰ বাবে তেওঁলোকে বহু ঠাইত থাকিবলগীয়া হৈছিল। ১৯০১ ছবিত তেওঁৰ পিতৃ এনি বেচাণ্টৰ দ্বাৰা প্ৰভাৱিত হৈ ব্ৰহ্মবাদ সমাজৰ লগত জড়িত হৈ পৰিছিল। সৰুৰে পৰা ৰুক্মিণী দেৱীয়েও ব্ৰহ্মবাদৰ লগে লগে সংস্কৃতি, থিয়েটাৰ, সংগীত আৰু নৃত্যৰ প্ৰতি আকৰ্ষিত হৈছিল। ব্ৰহ্মবাদী জৰ্জ অৰুণ্ডেলক লগ পোৱাৰ পিছত ১৯২০ চনত বিবাহপাশত আৱদ্ধ হয়। বিয়াৰ পিছত তেওঁ গোটেই বিশ্ব ভ্ৰমণ কৰে আৰু অন্যান্য ব্ৰহ্মবাদী সকলক লগ পায়। ২০২৩ চনত তেওঁ সৰ্বভাৰতীয় যুৱ ব্ৰহ্মবাদী সংঘৰ অধ্যক্ষ পদ লাভ কৰে। তাৰপিছত ১৯২৫ চনত তেওঁ বিশ্ব যুৱ ব্ৰহ্মবাদী সংঘৰ অধ্যক্ষ পদ লাভ কৰিছিল।\n১৯৮৭ চনৰ ভাৰতীয় ডাক টিকটত ৰুক্মিণী দেৱী\n১৯৯৪ চনৰ জানুৱাৰী মাহত ৰুক্মিণী দেৱী অৰুণ্ডেলৰ দ্বাৰা স্থাপিত কলাক্ষেত্ৰক ভাৰতীয় সংসদে ৰাষ্ট্ৰীয় গুৰুত্বৰ প্ৰতিষ্ঠান হিচাপে স্বীকৃতি প্ৰদান কৰে। ২০০৪ চনৰ ২৯ ফেব্ৰুৱাৰীত তেওঁৰ শততম জন্মদিন কলাক্ষেত্ৰৰ লগতে বিশ্বৰ বিভিন্ন প্ৰান্তত অনুষ্ঠিত কৰা হৈছিল। সেইদিনা দিল্লীত অৱস্থিত ললিত কলা একাডেমীত তেওঁৰ জীৱনৰ আধাৰত এক ফটো প্ৰদৰ্শনী মুকলি কৰা হৈছিল। উক্ত অনুষ্ঠানত ভাৰতৰ ৰাষ্ট্ৰপতি ড॰ এ পি জে আব্দুল কালামৰ উপস্থিতিত ড॰ সুনীল কোঠাৰিয়ে সংকলিত কৰা ৰুক্মিণী দেৱীৰ ফটো জীৱনী উন্মোচন কৰা হৈছিল। ২০১৬ চনত তেওঁৰ ১১২তম জন্মদিনৰ লগত সংগতি ৰাখি গুগলে তেওঁৰ সন্মানত এক বিশেষ ডুডল প্ৰদৰ্শন কৰে। ২০১৭ চনৰ আন্তৰ্জাতিক নাৰী দিৱসৰ দিনা প্ৰদৰ্শিত গুগল ডুদলটো ৰুক্মিণী দেৱীয়ে স্থান লাভ কৰিছিল।\nৰুক্মিণী দেৱী অৰুণ্ডেলে সমাজলৈ আগবঢ়োৱা অৱদানৰ স্বৰূপে বহুতো ৰাষ্ট্ৰীয় আৰু আন্তঃৰাষ্ট্ৰীয় সংগঠনৰ পৰা বঁটা আৰু সন্মান লাভ কৰিছে। উল্লেখযোগ্য সমূহ হ'ল:\nপদ্মভূষণ, ভাৰতৰ তৃতীয় সৰ্বোচ্চ অসামৰিক সন্মান (১৯৫৬)\nসংগীত নাটক একাডেমী বঁটা (১৯৫৭)\nদেশিত্তোম সন্মান, বিশ্ব ভাৰতী বিশ্ববিদ্যালয়ৰ সৰ্বোচ্চ সন্মান (১৯৭২)\nসংগীত নাটক একাডেমী ফেল'শ্বিপ, সংগীত নাটক একাডেমীৰ সৰ্বোচ্চ সন্মান (১৯৬৭)\nপ্ৰাণী মিত্ৰ, ভাৰতীয় প্ৰাণী কল্যাণ বৰ্ড (১৯৬৮)\nৰাণী ভিক্টোৰিয়া ৰূপৰ পদক, ৰয়েল ছ'চাইটি ফৰ দা প্ৰিভেঞ্চন অফ ক্ৰুয়েলিটি টু এনিমেল, লণ্ডন\nকালিদাস সন্মান, মধ্য প্ৰদেশ চৰকাৰ (১৯৮৪)\nৰ'ল অফ অনাৰ, বিশ্ব প্ৰাণী সুৰক্ষা সংঘ, দা হেগ\nসন্মানীয় ডক্টৰেট, ৱেনে ষ্টেট বিশ্ববিদ্যালয়, আমেৰিকা যুক্তৰাষ্ট্ৰ\nস্ক্ৰলছ অফ অনাৰ, লছ এঞ্জেলেছ\n↑ 1.0 1.1 Sharma, Shoba and Gangadean, Ashok (January 31, 2004) Rukmini Devi Arundale Centenary Celebration at Haverford College, February 28, 2004. Naatya.org. Retrieved on 10 December 2018.\n↑ Raman, N. Pattabhi. Rukmini Devi. India Today\n↑ "Rukmini Devi Arundale: A life dedicated to Art". Rediff.com. March 2004. http://specials.rediff.com/news/2004/mar/08sld01.htm.\n↑ "A tribute to Rukmini Devi Arundale". 2004-03-08. https://specials.rediff.com/news/2004/mar/08sld04.htm. "Though Rukmini Devi's mother was supportive of her decision (her father had passed away by then), there were strong protests from relatives and the community. The public protest was so bad that the couple were forced to marry in Mumbai. Dr Besant stood by them. At her instance, the governor of Madras hostedareception for the Arundales when they returned. It amused Rukmini Devi to see all those people who opposed her marriage at the reception"\n↑ Meduri, Avanthi (2 March 2001) Rukmini Devi, the visionary. The Hindu.\n↑ RUKMINI DEVI ARUNDALE. chennaibest.com\n↑ Kalakshetra Foundation Act 1993 Archived 15 February 2010 at the Wayback Machine Ministry of Law And Justice.\n↑ Muthiah, S. (27 January 2003) Another centenary celebration. The Hindu.\n↑ "A legend lives on... It was time to pay tribute to Rukmini Devi Arundale, the czarina of dance.". The Hindu.4March 2004. http://www.hinduonnet.com/thehindu/mp/2004/03/04/stories/2004030400180100.htm.\n↑ "Her spirit still reigns". The Hindu. 22 February 2004. http://www.hinduonnet.com/thehindu/mag/2004/02/22/stories/2004022200380500.htm.\n↑ "Time to celebrate". The Hindu. 27 February 2003. http://www.hindu.com/thehindu/mp/2003/02/27/stories/2003022700330100.htm.\n↑ "Google Pays Tribute To Famous Bharatanatyam Dancer Rukmini Devi Arundale On Her Birthday". NDTV. 29 February 2016. http://www.ndtv.com/india-news/google-pays-tribute-to-famous-bharatnatyam-dancer-rukmini-devi-arundale-on-her-birthday-1282270.\n↑ "Archived Google Doodle honouring Rukmini Devi". 29 February 2016. https://www.google.com/doodles/rukmini-devis-112th-birthday.\n↑ Santhanam, Radhika (25 February 2016). "Kalakshetra celebrates its 80th year". The Hindu. http://www.thehindu.com/features/friday-review/history-and-culture/kalakshetra-celebrates-its-80th-year/article8280926.ece। আহৰণ কৰা হৈছে: 30 March 2016.\nৱিকিমিডিয়া কমন্সত ৰুক্মিণী দেৱী সম্পৰ্কীয় মিডিয়া ফাইল আছে।\nৰুক্মিণী দেৱীৰ আলোকচিত্ৰ\n"https://as.wikipedia.org/w/index.php?title=ৰুক্মিণী_দেৱী_অৰুণ্ডেল&oldid=254784"ৰ পৰা অনা হৈছে\nএই পৃষ্ঠাখন ১৬ ডিচেম্বৰ, ২০২০ তাৰিখে ০৯:২৯ বজাত অন্তিম সংশোধন কৰা হৈছিল।


জুলাই 16 – এজনা আমাৰ সৈতে! – Elim Glorious Revival Church – Kodambakkam\nজুলাই 16 – এজনা আমাৰ সৈতে!\nBy elimchurchgospel | July 16, 2021 | Appam - Assamese | No Comments\n“ভয় নকৰিবা, কাৰণ মই তোমাৰ লগত আছোঁ; ব্যাকুল নহ’বা, কাৰণ মই তোমাৰ ঈশ্বৰ; মই তোমাক শক্তি দিম, মই তোমাক সহায় কৰিম, আৰু মোৰ বিজয় যুক্ত সোঁ হাতেৰে তোমাক ধৰি ৰাখিম।”( যিচয়া ৪১:১০)।\nপৰমেশ্বৰে কেৱল আমাৰ লগত নহয় আমাৰ ভিতৰতো থাকে। তেওঁ আমাৰ সংগে চলা ফুৰা কৰে আৰু আমাকে কেতিয়াও নেৰে তেওঁৰ নাম ” ইমানুনেল” হয়, যাৰ অৰ্থ ” আমাৰ লগত ঈশ্বৰ”।\nযিমান লোকে এয়া নামানো ঈস্বৰ আমাৰ লগত আছে, তেওঁ লোকে ভাৱে পৰমেশ্বৰ কিছু দুৰত আছে। তেওঁ লোকে ভাবি থাকে ‘ তেওঁ আমাৰ সৈতে নাথাকিব। তেওঁ কেৱল পবিত্র শাস্ত্ৰ কৰুব আৰু চাৰিফৰ সৈতে থাকিব। তেওঁ কেৱল ২৪ প্ৰাচীন আৰু ৪ জীবিত প্ৰাণীৰ সৈতে থাকিব। ” সেই বাবে পৰমেশ্বৰৰ মধুৰ উপস্থিত অনুভব কৰাত বিফল আছে।\nপৰমেশ্বৰ বাস্তৱতে স্বৰ্গত থাকে। কিন্তু তেওঁ প্ৰেমী পিতৃ ৰূপে আপোনাৰ ওচৰলৈ আহে, যেতিয়া আপুনি তেওঁক স্বীকাৰ কৰে আৰু তেওঁৰ ওপৰত বিস্বাস ৰাখে। যেতিয়া আপুনি গায় আৰু তেওঁৰ স্তুতিত বাস কৰে, তেওঁ আপোনাৰ মাজত থাকিবলৈ নামি আহে।\nপবিত্র শাস্ত্ৰৰ প্ৰতিঞ্জাৰ মাজৰ প্ৰমুখ প্ৰতিঞ্জা ” মই তোমাৰ সৈতে আছো। ” আমি পবিত্র শাস্ত্ৰৰ প্ৰত্যেকক পৰমেশ্বৰৰ দ্বাৰা এই বাক্য কোৱা দেখা পাওঁ সেই বাবে কোনো একো নথকাকৈ আগবাঢ়িবলৈ সক্ষম হল আৰু পৰমেশ্বৰৰ বাবে আৰু অদ্ভুত কাৰ্য্য কৰিব পাৰিলে।\nযিহূচোৱা কেনেকৈ আগ বাঢ়লে আৰু কানান দেশৰ উত্তৰাধিকাৰী হল? এয়া কেৱল পৰমেশ্বৰৰ এই প্ৰতিঞ্জা বাবে হল”… মই মোচিৰ লগত থকাৰ দৰে তোমাক ত্যাগ নকৰিম বা এৰি নাযাওঁ।”( যিহূচোৱা ১:৫)\nকি কাৰন আছিল সেই শিষ্য সকলক যি এসময়ত যীশুক অস্বীকাৰ কৰিছিল , তেওঁক শাও দি তেওঁৰ বিৰুদ্ধে শপত খায়, তেওঁ লোক পৰিবৰ্তন হয় পিছত যিৰুচালেমত শক্তিশালী ৰূপে মহান কাৰ্য্য কৰিলে? তেওঁ লোকৰ বাবে হেজাৰ আত্মাৰ শষ্য দাবলৈ কেনেকৈ সক্ষম হয়? এয়া কাৰন কেৱল পৰমেশ্বৰৰ প্ৰতিঞ্জাৰ বাবে, । যেতিয়া পৰমেশ্বৰে কলে, ” … আৰু চোৱা, জগতৰ শেষলৈকে মই সদায় তোমালোকৰ সঙ্গে সঙ্গে আছোঁ”।”( মথী ২৮:২০) তেওঁ লোক দৃঢ় হয় পৰমেশ্বৰৰ কাৰ্য্য শক্তিশালী ৰূপে কৰিলে।\nপৰমেশ্বৰৰ মৰমিয়াল সন্তান, আজি পৰমেশ্বৰ প্ৰতিঞ্জা কৰি এয়া কয়, ” ভয় নকৰিবা, কাৰণ মই তোমাৰ লগত আছোঁ; ব্যাকুল নহ’বা, কাৰণ মই তোমাৰ ঈশ্বৰ;। যেতিয়া সৰ্বশক্তিমান পৰমেশ্বৰ আপোনাৰ সৈতে আছে, তেন্তে আপোনাক কিয় ভয় খাব লাগে বা ব্যাকুল হব লাগে?\nমন কৰিবলগীয়া:” এনে কি, মই মৃত্যুছায়াৰ উপত্যকায়েদি চলিলেও, মই কোনো আপদলৈ ভয় নকৰোঁ, কিয়নো তুমি মোৰ সঙ্গত আছা; তোমাৰ লাখুটি আৰু লাঠিয়ে মোক শান্তনা দিয়ে।( গীতমালা ২৩:৪)।